
Strašna uspomena. 

Bilo je to mjeseca svibnja godine 186 *, kadno sam 
sa svojim drugovima svršavao drugi tečaj zavoda za uz- 
gajanje krajiško-upravnih častnika u Beču, brojeć nestr- 
pljivo dane i sate do onog časa, kad će nam na sabljama 
zasjati toliko žudjeni zlatni ,,porte-epee“. — PitomcM 
frekventanti*) prvog tečaja zavidjahu nam tu sreću ^ koja 
nam se svakim danom sve bliže primicala, jadikujuć, sto 
na nju još preko godinu dana čekati moraju, — a mi ih 
tješismo i mirismo time, da će to vrijeme i njima svejedno 
ko i nama proletjeti brzo ko kakav san. 

Već drugu godinu objedovasmo svaki dan u nekoj 
maloj gostioni na Gumpendorfu, samo da što jeftinije 
prodjemo, a bijasmo sve do nedavna sa jelom i pićem 
prilično zadovoljni. — Nu od neko doba nastade najednom 
u kuhinji neka nemila promjena na gorje. Jela postajahu 
svakim danom sve to suhoparni ja, a obroci sve manji i 
manji, — a napokon opazismo još i to, da se ondje ni 
na čistoću više. puno ne pazi, te za to zaključismo jedno- 
glasno, da ćemo se dojđućeg mjeseca u drugoj kojoj go- 

* U internatu bečkog zavoda za uzgajanje krajiško-upravnih 
Častnika bilo je tada pitomaca, to jest svršenih gimnazijalaca i 
realaca, koji su posebnom, za nje propisanom odorom odjeveni 
bili, — a osim njih bijaše vazda i po nekoliko mladih i osobito 
darovitih stražmeštara krajiške uprave, odjevenih u odore njihovih 
krajiških pukovnija, koji su se zvali frekventanti. — Prvo vrieme 
bilo je dapače vazda i po nekoliko poručnika stojeće vojske medju 
frekventantima. Nu ovi ne bijahu u internatu zavoda smješteni, 
nego stanovahu u privatnim stanovima. 

stioni na objed predplatiti, bez obzira na to, što su nas 
samo još dva mjeseca od konca školske godine ra?- 
stavljala. 

Prvi tečaj bijaše naravno i u tom ,,vielevažnom“ pi- 
tanju s nama podpuno sporazuman, i tako se u podne 
dojdućeg prvog podiže mala četa od preko trideset mladih 
i kićenih krajiških sokolova, „biranijeh ne samo po srcu“, 
— van i po želudcu junačkome, — te banu iznenada u 
castne prostorije starodrevne gostione ,,K veselom 
v i n c i 1 i r u“ na Getreidemarktu, prouzročiv ondje u 
prvi mah čitavu uzbunu i galamu. Svi konobari sletiše se 
oko nas ko na kakvo čudo,, razvaliv oči izrazom najvećeg 
udivljenja i strahopočitanja, a doskora doklapa i gospodar 
gostione, dobroćudan ovisok starac obrijana lica i lju- 
bičasto-rumena nosa, klanjajuć se duboko uz ljubki i umi- 
ljati smiešak, ko da pozdravlja stare i dobre znance i pri- 
jatelje. Kad mu rekosmo, da bismo htjeli predplatiti se 
kod njega na svakdanji objed, — za malo mu od silnog 
veselja neizpade iz ruku okrugla srebrna burmutica, koju 
bijaše iz žepa izvadio, da nas burmutom ponudi. Uvje- 
ravajuć nas oduševljenim riječima, da će mu biti osobita 
čast, što revhije oko toga nastojati, da steče naše podpuno 
zadovoljstvo, odvede nas u zadnju sobu sa izgledom u 
vrt, hvaleć ju kao najugodniju medju svim njegovim pro- 
storijama, jer da ćemo u toj sobi biti sami, te da ćemo se 
ovdje, po miloj volji zabavljati moći. 

Pogodiv se s njime za cienu, izplatismo mu za jedan 
mjesec unaprjed preko dvie sto forinti, a starac ih primi 
đrhčućim rukama, te ode, zaželiv nam dobar tek. Odmah 
na to donesoše konobari juhu na stol. Uvjeriv se tečajem 
objeda, da su jela i pića kraj istih ciena malo drugačija, 
nego li u prijašnjoj našoj gostioni, stadosmo se kajati, 
sto nismo već davno prešli ,,K veselom vinciliru“, i to tim 
većinu, što je ovdje i podvorba bila mnogo bolja. Svi 
konobari počev od najmanjeg pak do prvog bijahu čisto 
i elegantno obučeni, a uz to uljudni, brzi i spretni ko 
kakve vjeverice. Prvi konobar Franc bijaše dapače pravi 
umjetnik u svojoj struci. Brz, okretan i vazda nemiran ko 
živo srebro bio je on duša i gostione i kuhinje, te je 

z? to pred ostalom družinom uživao gotovo veći ugled, 
nego li i sam gospodar. Prem je on onda već preko 30 go- 
dina star biti mogao, i prem mu je onizki i koštunasti 
struk na debljinu naginjao, znao je on ipak upravo ne- 
dokučivom vještinom po desetak raznim jelima na- 
tovarenih tanjura, i isto toliko čaša pive najedanput po- 
nijeti, jureć s tim teretom i promotavajuć se i kroz naj- 
veću vrevu i stisku 'vješto i spretno, a da mu se pri tome 
nikada ni najmanja nezgoda dogodila ne bi. 

Odmah od prvoga dana odlikovao je on nas oso- 
bitom nekom odanošću i privrženošću, bdijuć neprestano 
nad tim, da nam se svakoj ma i najmanjoj želji odmah 
zadovolji, te da nam se vazda najtečnija jela na stol. do- 
našaju. Stoga se je najviše oko nas bavio, te bi se često 
puta blizu nas postavio, pazeć pomno, ne će li komu ođ 
nas šta uztrebati, i motneć nas očevidnom radošću, kako 
nam donesena jela i pića vazda dobro u slast. idu. 
Bijaše pravi pravcati bečanin staroga kova, koji je go- 
vorio samo njemački, i to samo bečkim narječjem. 

Mi pak razgovarasmo vazda samo hrvatski, a kad 
bi se drugi gosti posije objeda razišli, i kad bi koji nas 
imao dosta sitniša u žepu, da plati koju ,,holbu“ izvrstnog 
Gumpoldskirchnera, zaredale bi naravno odmah i odušev- 
ljene naše zdravice u zdravlje veledušnog ,.benefaktora“, 
popraćene skladnom hrvatskom pjesmom. Franc bi tada 
razvalio oči uz izraz veselog udivljenja, naprežuć uši. da 
što bolje čuje, ne bi li barem pogodio, kakvim li mi to 
jezikom govorimo i pjevamo. Napokon ne mogaše jed- 
noga dana dulje odoljeti svojoj ljubopitnosti, i kad opet 
neku hrvatsku pjesmu dopjevasmo, pristupi on bliže 
k nama i upita nekako plaho: — Oprostite gospodo, — 
kakav je to jezik, kojim vi to govorite i pjevate? — Hr- 
vatski! — odgovori nekoliko nas, a on se lecnu ko po- 
,plašen, te se zagleda u nas, ko da pravo nevjteruje. a onda 
pcbježe naglo iz naše sobe. 

U prvi mah mišljasmo svi, da se samo šali, pošto 
smo dobro znali, kakve li su onda pretjerane glasine još 
od godine 1848. kolale o Hrvatima po Beču. — te za to 


nakanismo, da ćemo ga, — dok se vrati, upitati, šta li je 
on toliko strašna čuo o Hrvatima. 

U to se on pojavi u susjednoj sobi, zavirujuć oprezno 
u našu sobu, a onda se približi opet nekako neodlučno 
k našem stolu, te upita uz čudan kiseli posmjeh: — A 
jesu li vam gospodo poznati takozvani šerežani, — one 
nemani u crvenim kabanicama? 

— Ha, ha — i te kako! — uzkliknu Nikola Glišić 
obiestno, a Gjuka Trešić, moj još od gimnazije drug i 
najbolji prijatelj, — kog smo u šali nazivali ,,šerežan“ — 
jer je bio sa suhe banske medje, — primieti tobož sasma 
ozbiljno: — Ta mi smo evo svi, kako nas ovdje vidite, — 
sve sami pravi pravcati šerežani, samo što sada, dok smo 
u Beču, nosimo — carske odore, da nas se Bečani ne plaše! 

Čuvši Franc te rieči, probliedi ko krpa, razvali u 
nas oči izrazom užasa, a onda se pograbi za glavu, te 
viknu bolnim glasom: — Jessas Maria und Josef! — i 
pobježe iz naše sobe što je brže mogao, ko da se nad 
njim kuća ruši. 

Zapanjismo se svi u prvi mah s tog nenadanog pri- 
zora, a Gjuka primieti: — No taj je godine 1848. imao 
negdje vražjeg okapanja sa šerežanima, kad ih se tako 
boji! — Čisto mi ga je žao, što sam ga svojom šalom 
nehotice tako silno uplašio. — Nu da čujemo, šta je to bilo! 

To rekav, kucnu nekoliko puta nožem po čaši, po- 
viknuvši: — Zahlen! — Nu ne dodje nitko ni blizu, te 
istom kada više nas zače po čašama udarati, pojavi se u 
drugoj sobi nekoliko mladjih konobara, poplašenih i blie- 
dih, zavirujuć sve u strahu u našu sobu, a doskora dote- 
tura i starac gospodar, pitajuć nas drhtavim glasom, šta 
želimo i gledeć u nas razvaljienim očima, ko da se boji, 
o ćemu sad na na njega navaliti. Po njegovom naboranom 
licu širilo se neko žuto, mrtvoliko bljedilo sve većma, te mu 
je samo nos donekle svoju prvobitnu boju zadržao, nalik 
na pola zreloj šljivi, utaknutoj u komad žuta i mrljava loja. 

— A gdje je Franc? — upita Gjuka, pošto smo pla- 
tili vino i kruh. 

— Razbolio se naglo — odvrati starac plaho. 

— A šta mu bi na jedanput? — produlji nas nekoliko, 

a starac odvrati, odmičuć sve dalje od našega stola: — 
Ne znam! — Na jedanput mu je pozlilo, da je morao 
odmah u krevet. 

To rekav, maknu nekako nerado svoju kapicu u 
znak pozdrava s desna na lievo, te odklima što je brže 
mogao iz naše sobe, a mi se digosmo nekako ozlovdljeni, 
te opasav svoje sablje, izidjosmo polagano iz gostione. 
Prolazeć kroz maleno dvorište izpod kuhinjskih prozora, 
moradosmo se nehotice nasmijati, čujuć iznutra ovaj 
ženski razgovor: 

— Schauts Madeln, do da san lauter Krobaten und 
verkappte Seneschaner! 

— Jessas na, net mogli! — Dos glaub i net, weil s’ 
dazu zu jung und zu fesch san! 

— Aber ja, sag i dir, ham’s es do selber dem Franz 
d’rzahlt, und der arme Hascher is glei krafak worn vor 
lauter Schrockn! 

— O Jessas na, Wer hatt si dos đenkt! 

— No i dank! — Da kennen m’r no a schone Hetz 
d‘rleben, vvann do am End a amal wird wern!*) 

— O Isuse, ta to nije moguće! — Ja toga ne vjerujem, 
jer su za to premladi, i preliepi! 

— Ali kažem ti, tako je, kad su to oni sami Francu 
pripovjedali, a on se jadan od samog straha odmah raz- 
bolio! 

— O Isuse, ta tko bi si to ikada i pomislio! 

No, hvala liepa! — Možemo još liepu komediju do- 
živjeti, — ako i ovi jednom pobiesne! 

Stadosmo časak, ne bi li koju od tih junakinja vi- 
djeli, te opazismo nekoliko mladih i ljepušnih ženskih 
lica, kako nas iz kuhinje uplašeno motre, kao da se boje, 
u nas samo i pogledati, a kad im se mi ljubko nasmjeh- 
nusmo, domahnuvši im rukama u znak srdačna pozdrava, 
izčeznuše one u tren oka s prozora, zavrisnuv od straha. 

— 0 Gjuka Gjuka, šta uradi bolan! — viknu Glišić, 


* Gledajte cure, — ovo su vam sve sami Hrvati, i preobu- 
čeni šerežani. 

kad bijasmo na ulici. — Ta još 6e nas ovdje radi te tvoje 
šale sve od samoga straha potrovati ko parcove! 

— Ne boj se ničesa! — odvrati Gjuka kroz smijeh, 
te produlji: — Evo moje glave za to, da će nas još i 
bolje dvoriti, nego li do sada! 

Razgovarajuć se o današnjem doživljaju, ' i naga- 
djajuć svakojako, što li bi mu povodom biti moglo, nape- 
rismo ravno u Dreihufeisengasse, gdje bijaše naš zavod 
u sgradi ratne škole, te se vratismo k svojim knjigama, 
da se što bolje ,,potkujemo“ za konačne ispite. 

Od onoga dana bolovao je bijedni Franc blizu dvije 
nedjelje. Ležao je neprestaho u silnoj vrućici, a mi ga 
od srca sažaljivasmo, naročito pak Gjuka, koji se je sbog 
one svoje šale nemilo kajao, koreći se neprestano, što je 
kriv njegovoj boljetici. Nu napokon prevlada jaka mu 
narav, i naš Franc opet posve ozdravi, poprimiv se opet 
svog prijašnjeg posla u svim drugim prostorijama go- 
stione, izuzev jedino našu sobu, jer ga k nama u prvo 
vrieme baš ni blizu ne bijaše, radi čega nas je onaj isti 
konobar i dalje dvorio, koji je Franca za vrieme njegove 
bolesti zastupao. 

Kad god bi koji nas o . čašu pokucao, ne bili time 
Franca k nama primamio, došao bi svaki put koji drugi 
konobar, približujuć nam se nekako plaho i oprezno, i 
žureć se, da opet čim prije od nas izmakne, a Franc bi 
tada samo časak k nama zavirio, motreć nas pogledom, 
punim sjete i žalosti, ko da nas radi nečega duboko i is- 
kreno sažaljuje. 

Napokon nam to već dodija, a Jbijasmo donekle i 
uvrijedjeni, što nas se je bez ikakvog poznatog nam raz- 
loga najedanput tako strašno plašio. Stoga pozvasmo 
jednoga dana gospodara, te mu sasma odrješito rekosmo, 
e hoćemo, da nas Franc od danas opet ko i prije dvori, 
jer da smo s njim osobito zadovoljni, — a ako ne će, — 
da ćemo se za dojdući mjesec predplatiti u drugoj kojoj 
gostioni na objed, jer da je to za nas uvrjeda, što od nas 
od neko doba zazire, ko da smo okuženi, a možda ni sam 
ne zna za što. *. * ^ 

Starac se zabezeknu, žmigajuć očima, ko da, će sad 



na zaplakati, a onda odklima u drugu sobu, mašući gla- 
vom desno i lievo, ko da se unaprjed boji posljedica tog 
ultimatuma. Mi pak čekasmo nestrpljivo, što li će se sada 
dogoditi, i čisto nam nekako odlahnu u duši, kad se na 
vratima susjedne sobe pojavi Franc sa još nekoliko kono- 
bara, noseć juhu na naš stol. — Vidjelo mu se na bliedu 
i upalu licu, da je negdje težku bolest prepatio i da ga još 
sveudilj mori neka duboka duševna bolja. 

Metnuv juhu na stol, nakloni nam se nekako nerado 
i plaho, zaželiv nam na pol glasa dobar tek, a onda učini, 
ko da će opet brže bolje otići. Nu kad ga mi zaokupismo 
žaliti, što je bio bolestan, i čestati mu, što je opet 
ozdravio, — stade on časak na pola sobe sav zapanjen, 
gledeć u nas, ko da ga je naše saučešće ugodno iznenadilo. 
Pristupi onda opet bliže k nama, zahvaljujuć nam ponizno, 
a onda ode naglo, da i druge goste podvori. 

Mi pako začesmo ručati, dogovarajuć se, kako li 
ćemo ga posije objeda sklonuti na io, da nam razjasni, 
s čega li se ovako čudno ponaša, a kad on na naš poziv 
dodje, da pobere novce za kruh i vino, — natoči mu Glišić 
čašu vina, te mu nazdravi zdravicu u znak, kako nam je 
svima milo, što je od ležke bolesti opet posve ozdravio. 
I mi drugi podigosmo čaše i poviknusmo mu živio! 

Ta ga zdravica očevidno veoma ugodno ganu, te 
zahvaljujuć nam poniznom srdačnošću obidje cieli stol, 
da se sa svakim nas kucne, a onda učini, ko da će opet 
otići za svojim poslom. Nu u to ga upita Gjuka ozbiljno: 
— Dragi Franc, kažite nam po duši, što ste se vi onog 
dana kad no ste se naglo razbolili — onako nemilo 
uplašili? — Ta koje vam zlo zadasmo, time što čuste 
e smo Hrvati? 

— Oh molim liepo! — prihvati on na to uz smeten 
posmjeh: — Ja neimam ništa protiv današnjem naraštaju 
Hrvata; — nu kad sam čuo, da su gospoda sve sami preo- 
bučeni šerežani, — 

— Ta kakvi šerežani! — vikhu u to Gjuka, te pro- 
dulji: — Ma kako ste za Boga miloga moju nedužnu šalu 
tako ozbiljno shvatiti mogli? — Pa sve da i jesmo šere- 
^ani, neznam šta bismo radili u Beču sada u mirno doba. 

pak još k tomu preobučeiii u druge odore! — O Franc, 
Franc! — kimaše Gjuka glavom, te upre kažiprstom u čelo, 
a Franc se zagleda u njega izrazom udivl jenja, te ga upita: 

— Dakle zbilja vi nijeste šerežani? 

— Ta nego, — da šta vi mislite! — odvrati Gjuka, 
smiešeć se prijazno, a onda produlji: — Nu za to, što 
ste tu moju šalu tako zlo shvatili, neka vam bude kaznom, 
da koju čašu u naše zdravlje popijete, a onda da nam 
potanko pripovjedite, što li ste tako strašna doživjeli od 
naših šerežana, da ih se još dan danas tako nemilo plašite! 

Franc uzdahnu duboko, te odvrati turobno: — Go- 
spodo moja, što sam vam ja god. 1848. od njih doživio, 
to će za mene ostati vazda strašnom uspomenom, koja 
će nji dušu jednakom strahotom svojom plašiti sve do 
groba moga! — Nu vi ćete mi oprostiti, što još moram 
za drugim svojim poslom otići, te vas molim, da se još 
koji časak strpiti izvolite, pa čim drugi gosti odu, doći 
ću odmah, k vama, te ću onda drage volje udovoljiti vašoj 
želji! 

To rekav, odjuri naglo iz naše sobe, vičuć, ko obično : 
— Bitte sehr, — biite gleich! — a mi ostadosmo na svojim 
mjestima, izčekujuć nestrpljivo, da nam već jedanput pri- 
povjedi, šta je bilo. Napokon za kakav četvrt sata vrati 
se on opet k nama, a, kad mu Glišić ponudi stolicu, neka 
sjedne, odmaknu ju on korak daleko od našega stola, te 
sjednuv se, zamisli se časak, a onda uzdahnu duboko, pak 
nam zače evo ovako pripoviedati: 

II. 

Moj pokojni otac imao je malu sitničariju u Černi- 
novoj ulrci u Leopoldstadtu, koja mu je toliko nosila, da 
srno nekako bez nevolje mogli živjeti — a pošto je uz to 
i moja pokojna majka, dok je zdrava bila, — pranjem i 
šivanjem finoga rublja takodjer koju forintu mjesečno za- 
služivala, to im je dapače neko vrieme moguće bilo, slati 
u realku mene i najstarijeg mi b'rata Antona. Drugi moj 
brat, mladji iza Antuna imenom Konrad, bio je siromah 
grbav, pošto je, bivši još malim djetetom jednoć s pro- 
zora pao, prelomiv si hrbtenjaču i desnu nogu. Osim njih 

dvojice imao sam još i dvie mladjie sestre, Mariju i Sofiju, 
koje su onda polazile pučku školu. Bilo nas je dakle svega 
skupa petero djece, al kraj svega toga bili bi se mi svi 
posve drugačije kroz ovaj sviet proturali, a uz to možda i 
mnogo bolje snašli, da nas je božja volja barem neko 
vrieme sve na okupu žive i zdrave ostavila. Nu žalibože 
udari doskora med nas crna kob, šaljuć na nas jedan 
udarac za drugim. — Godine 1846. razboli nam se naj- 
prije majka, dobiv nemilu kostobolju u rukama i u no- 
gama, zbog čega nije mogla ništa više zasluživati, a radi 
toga morade brat moj Antun napustiti dalnje nauke 11 a 
realci, ter nastojati, da i on čim prije štogod zaslužiti uz- 
mogne, prem je- tako dobro i marljivo učio, da je vazda 
medju prvim odlikašima bio. — Svršiv peti razred realke, 
i osjećajuć u sebi osobiti dar za strojarstvo, stupi on u 
veliku neku tvornicu strojeva, u kojoj si je svojom neu- 
mornom revnošću, vještinom i pouzdanošću doskora toliko 
nagnuće i povjerenje ravnatelja kao i gospodara tvornice 
pribavio, da je već početkom godine 1847. dobivao 40 fo- 
rinti na mjesec, prem mu je tada bilo tekar sedamnaest 
godina. Pol godine kasnije povisiše mu plaću na mje- 
sečnih 50 for., što je u ono doba skoro dvaput više vrie- 
dilo, nego li danas. 

Uz to bio je on i vanjštinom veoma liep mladić, 
srednjeg i vitkog uzrasta, plavokos i bjeloput, pravilna i 
izrazita lica, obasuta nježnim rumenilom mladosti, pak 
kako je k tomu jošte bio dobra i plemenita srca i vazda 
vedre i vesele ćudi, postao je brzo ljubimcem svakoga, 
koji bi se š njime upoznao. Bilo je dakle sasma naravno, 
da smo ga svi i te kako voljeli, te da smo se upravo na- 
tjecali, da mu u svačem što većma ugodimo, — a ja i 
danas priznajem, da sam ga upravo obožavao, jer sam 
vidio, da i on mene osobito voli, skrbeć nježnom ljubavlju 
za moju budućnost, i zauzimljuć se vazda za mene,* da i 
nadalje polazim realku, te da ju do kraja svršim, kadgod 
bi otac potaknuo pitanje, ne bi li bolje bilo, da se i ja 
kojega zanata latim, nego li da još dalje školu polazim. 
Nu Božja je volja htjela inače, a proti njoj nam ne 
hasni ni vojevati ni »prosvjedovati. — Nekako pred božić 

god. 1847. razboli nam se otac naglo od prehlade, i već 
osmog da'na izpusti dušu, a njegova nagla smrt razcvili 
sve nas, a osobito ubogu našu majku tako, da nam se je 
činilo upravo nemogućim, a da bi gubitak milog nam hra- 
nitelja preboljeli i preživjeti mogla. I Anton bio je u prvi 
mah sav očajan i izgubljen, nu kad se vratismo sa spro-. 
voda, činilo se je, ko da se je već podpuno smirio i utješio. 
Videć, da mi drugi još sveudilj plačemo, uze nas redom 
miriti i tješiti, obećavajuć nam svečano, da će u buduće 
on za nas sve skrbiti, da nam ništa ne uzmanjka, — te 
završi napokon nekim oduševljenjem, pogledav pobožno 
prama nebu: 

— Što nam je svima dosad bio pokojni otac, to ću 
vam u buduće biti ja, — evo tako mi pomogao Bog i otčev 
blagoslov! 

I dobri naš Anton držao je vjerno i pošteno tu svoju 
zakletvu, radeć i zaslužujuć još više nego li prije, i skrbeć 
nježnom brižljivošću za sve nas, ko da nam je zaista ro- 
djenim otcem, tako, da se nismo mogli potužiti, da bi iza 
otčeve smrti u ičem kakovu oskudicu trpjeti morali. Meni 
je 1 onda bila tekar trinaesta godina, te sam i dalje polazio 
treći razred realke, razmišljajuć već kadkada posve oz- 
biljno o tom, kojoj li ću se struci posvetiti, kad jedanput 
svršim nauke. 

1 tako dočekasmo novu godinu 1848. nekako smireni 
i utješeni, i nadahnuti nadama u bolju budućnost. — 
Nu u to duhnu odnekale kužan neki vjetar opakosti, zlobe, 
i divljačtva, okuživ otrovnim svojim dahom dobroćudna 
inače srdca bečkoga žiteljstva, i pretvoriv jednim mahom 
rek bi krotke janjce u biesne i krvoločne vukove, te uz- 
piriv užasan onaj požar strasti, koji uništi tolike i tolike 
hiljade života i krivih i nekrivih, i tolike milijune vriednosti 
privatnog i javnog imetka! 

Već mjeseca ožujka 1848. počeše se Bečani buniti, 
neznajuć ni sami zašto, a ta njihova buna preotimala je 
sve to veći mah, dok nije napokon nastao obćeniti metež 
i razsulo, u kom doskora zavlada kobno gospodarstvo go- 
lobradih djaka i biesnih rulja radnika i podivljale fukare. 
Ja sam onda kako rekoh, bio jošter dječarcem, te sam 

mislio da to sve mora tako biti, nu kad sam kašnje 
zreloj pameti dorasao, upitao sam jednoć nekog veoma 
učenog gospodina, zašto li su se Bečani godine 1848. po- 
bunili, a on se na to nasmjehnu te odvrati: — Moj dragi 
prijatelju, — toga oni ni sami nisu znali, a bogme još ni 
dan danas ne znadu, — a kako da vam ja to znadem! — 
Kao što se kadkada gdjekojem pojedincu dogodi, da mu se 
zdrava inače pamet najednom s nepoznatih razloga na 
neko vrieme poremeti, — tako je onda negdje i Bečanima 
neka nedokučiva sila ili bolest pomutila pamet, natjerav ih 
na one stranputice, koje ih u brzo do tolike nesreće i 
propasti dovedoše! 

A i biti će tako, da je onaj gospodin pravo rekao, 
jer si čovjek grozne dogadjaje krvavih onih dana ihače 
protumačiti ne može. 

Prvo vrieme otimao se je naš Anton obćenitoj struji, 
iduć. i dalje za svojim poslom, i skrbeć za nas istom lju- 
bavlju, ko i dosad. Nu kad se i njegovi radnici pobuniše, 
te kad zbog toga njegova tvornica obustavi daljnji rad, 
zalazio bi on često u djačke i radničke sastanke, ostajuć 
ondje kadkada do kasne noći, a kad bi kući došao, pripo- 
viedao bi nam najvećim oduševljenjem o napredovanju 
ustanka i borba naroda za slobodu. Bijaše očevidno, da 
je i on već jednom nogom niedju nezadovoljnike zakoračio, 
te ga je za to naša majka neprestano molila i zaklinjala, 
neka se ne da zamamiti ni na kake buntovničke staze, a 
drugi neka rade šta hoće. 

Nu tada bi joj on prionuo tumačiti tobožnje povode i 
ciljeve ustanka, predočujuć joj živini bojama liepu bu- 
dućnost svih evropskih naroda, koja da će im osvanuti 
onda, kad ovaj ustanak posvuda pobiedi, te bi pri tom 
vazda govorio tako vatrenim oduševljenjem, da bi majka 
napokon umuknula, moleć se Bogu, neka joj, pa došlo 
šta mu drago, milo diete živo i zdravo sačuva. — Medju- 
tim zatvoriše zbog bune sve škole, pak pošto Anton više 
nije imao nikakve zaslužbe, te pošto smo za to neko 
vrieme od majčinih prištednja živjeti morali, to je ona 
željela, da ja stupim u kakav god posao, da badava ne 
dangubim, nego da i ja koji groš zaslužim. Nu prem sam 

obišao gotovo cieli Leopoldstadt i Landstrasse, ne bi li me 
gdjegod u kakav posao primili, bijaše mi ipak sav trud 
uzaludan, pošto su posvuda svi poslovi zbog tone bih 
obustavljeni, izuzev jedine krčme, koje su medjutim po- 
svuda imale dovoljnog osoblja za podvorbu. 

Tako sam protiv svoje volje neko vrieine dangubio, 
plandujuć okolo po nasipima i motreć pripreme Becana 

za obranu grada. . . . 

U to se najednom dogodi grozno ono djelo, koje je 
onako kobnim poslijedicama za liepi carski grad urodila 
Dne 6. listopada sukobiše se naime neki odje i narodne 
garde i mnogobrojna rulja radnika i svakojake fukare 
na Tabormostu s nekim četama carske vojske, te po- 
biediv u toj borbi, navališe na zgradu ratnog ministarstva, 
i uhvatiše tadanjeg ratnog ministra grofa La.oura, par. 
»maknuvši ga na najokrutniji način, objesise mu izmrcva- 
renu i nakaženu lješinu o neki plinski kandelaber. _ 

Zbog tog dogodjaja pojuriše ćete careve vojske sa 
svih strana prama Beču, a medju njima, naročito pako u 
vojski Jelačića bana bijaše puno serezana, koji su od onda 
ovdje u tako groznoj uspomeni ostali, da ih se jos i dan 
danas mnogi plaše kad im se samo ime spomene. Nu m 
Bečani nisu čekali prekrštenih ruku, nego su činili sve 
moguće pripreme, da suzbiju vojsku, nadaj uc se sveudilj, 
da će im čete magjarske vojske u pomoć priteci. U s\i 
ulicama predgradj?, koje su vodile prema unutrašnjem 
gradu podigoše na svakom razknzju barikade . tko god 
ie za’ oružje iole sposoban bio, morao se je pridružiti 
četama branitelja, ili htio, ili ne. - Zbog toga bijaše nam 
majka u neprestanom strahu, da nam ne bi Antun na- 
jednom pod oružjem osvanuo, a ta joj se bojazan do- 

<vkora žalibože i obistini. , . 

Jednoga bo dana u podne čekasmo dugo s obje- 
dom na njega, a kad se napokon vrata otvonse, banu qn 
u sobu, odjeven u odoru poručnika mobilne garde imajuc 
oko pasa pripasanu težku sablju, a na glavi kalabrezki 
šešir sa dugim crvenim perom. — Cim ga majka ug. , 
zače gorko plakati, a on ju ogrli, te ju uze tješiti i miriti . 
Ta ne boj se ništa, majčice mila, — ta nisam ja sa , 

nego nas ima na hiljade, pak gdje toliki drugi veselo hrle, 
da u svetoj borbi za potlačenu slobodu naroda ma i život 
svoj žrtvuju, ne mogu ja sam zaostati! — Ta ubili bi me 
drugovi, ili bi me silom u boj gonili, a to bi bila za me 
sramota, koju ne bi mogao ni preživjeti! — Tješi se 
za to, majčice zlatna — i podnosi mirno i strpljivo ono, 
što se više promieniti ne da, — a Bog će nebeski dati, 
te ću živ i zdrav ostati. — Svako tane ne sgadja, a kad 
se ova borba sretno dovrši, ili ću posve ostati u vojnič- 
kom staležu, ili ću se vratiti svom poslu, pak ćemo onda 
opet liepo i mirno živjeti ko i prije. Donle pako moći ću 
si kod mobilne garde liep novac zaslužiti, jer evo već 
sada imam plaću od' 2 for. na dan, — pak da ne bude 
nikakove oskudice u kući, evo i tebi jedan dio, a ako 
Bog da, biti će toga doskora još i više! 

To rekav, sasu joj on čitavu pregršt novih srebrnih 
dvadesetaka u krilo, a nam drugima pruži svakomu po 
jedan, te odpasav sablju, uze majku pod ruku, i dovede 
ju k stolu, sbijajuć svakojake šale, samo da ju kakogoder 
umiri. Ona je sirota još neki čas tiho plakala, uzdišuć i 
lamajuć rukama, i pogledajuć kadkada bolnim i suznim 
pogledom čas u njega, čas pako prama nebu, ko da se 
još sveudilj za njega Bogu moli, a kad se napokon opet 
primiri, posjedasmo svi oko stola, da ono malo objeda 
pojedemo, tješeć se i hrabreć pouzdanjem u božju pomoć 
i zaštitu. 

Antun bijaše sa sobom donesao bocu dobrog starog • 
vina i svežčić svakojakih poslastica, da njegovo imeno- 
vanje poručnikom proslavimo, te uze nazdravljati vesele 
zdravice, — sbijajuć uz to svakojake obiestne šale i la- 
krdije, ne bi li nas tim razvedrio i umirio. Nu koliko smo 
se do onda njegovim dosjetkama i šalama baš od srdca 
smijali, bio nam je onoga dana svaki smiešak nekako pri- 
siljen, i težkom nekom tjeskobom duše pomućen, pošto 
se nikako ne mogosmo oteti tajnoj nekoj slutnji, koja nas 
je sveudilj plašila neodoljivim uvjerenjem, da je ovo 
zadnji objed, što ga Antun s nama za jednim stolom obje- 
duje. A kad se je on poslie podne s nama oprostio, i kad 

ga na ulici nestade, uzbudi ona slutnja u nama čitavu 
buru duševne boli, kojoj se dugo oteti ne mogostno. 

I božja volja htjede, te nam se ona slutnja i ostvari, 
jer je našemu Antunun onoga dana zaista sudjeno bilo, 
da zadnji put u svom vieku za našim stolom s nama za- 
jedno objeduje. 

111 . 

Pri ovim riečima zadrhta Francu glas, a oči mu se 
orosiše, ko da će sad na zaplakati. Nu ipak se nekako 
svlada, te zagledav se časak u pod, uzdahnu bolno, i 

produži ovako: „ .. 

Već drugoga dana iza toga opkolise Bec sa svih 
strana carske čete, a vrhovni zapovjednik maršal knez 
Witidischgratz proglasi odmah za cielo gradsko područje 
obsadno stanje i prieki sud, te pozva ujedno sve miro- 
ljubive žitelje, neka ostanu mirni i svojim dužnostima 
vjerni, a on da će ih već izbaviti što skorije, izpod nasilja 

nekolicine zločihaca. . v 

Nu umjesto da su se buntovnici još u pravi cas 
okanili borbe, o kojoj su odmah predviditi' mogli, da će 
u njoj brzo podleći, — začeše oni prvi zadirkivati u ob- 
sadne čete i pucati u nje iz pušaka i topova. 

Tim povodom počeše prvi okršaji već 23. listopada, 
preotimljuć sve to veći i žešći mah, a u svim tim okrša- 
jima sve do zauzeća Leopoldstadta sudjelovao je i brat 
moj Antun, braneć barikade, ponajprije na Taboru, zatim 
oko Augartena, — napokon u ulicama oko Pratersterna, i u 
ulici, zvanoj u ono vrieme Jagerzeile, a danas Prater- 
stra^se 

Čim su prvi topovi zagrmili, razboli se majka od 
samoga straha tako, da se je morala u kreve leći, a i 
mi drugi bijasmo ko prebijeni, tražćć uzated mjesto, gdje 
bi se sakrili, da ne čujemo užasno ono gruvanje. Nu 
briga radi Antuna prevlada u meni u brzo svaki strah za 
vlastiti svoj život, a kad mi i majka jednom. reče, da 
oprezno pogledam, šta li on sada radi, i da fas ZlV 
i zdrav, — odjurih odvažno napram Taborskoj liniji, aa 
ga potražim, ponesav sa sobom nešto živeža, smotaka 

i bocu vina za njega. Čim sam dalje jurio, tim sam manje 
straha u sebi osjećao, prem sam na cielom svom putu 
susretao čitave gomile prestavljenje svjetine, koja je kli- 
čuć od straha ko bez glave amo tamo jurila, da izmakne 
ubojitim tanetima, koja su od Tabora uz strašno žviž- 
dukanje sve gušće prama gradu letila. Nu kad sam već 
bio blizu Taborske linije, opazili iz daleka čitave obla- 
čine dima, iz kojih se doskora izmota uzmiešana gomila 
narodnih i mobilnih gardista, koji su, progonjeni nepre- 
stanom pucnjavom redovne vojske ko mahniti naprama 
varoši jurili., 

Bojeć se, da me ne bi u svom biegu prevalili i po- 
gazili, pojurih i ja natrag, što sam brže mogao, a kad 
opazili, da su se u ulici Cara Josipa opet počeli sabirati, 
vratih se k njima, da potražim Antuna. Nu njega ne bijaše 
med njima, a kad upitah nekoliko momaka mobilne garde, 
gdje je, i kad mi jedan njih čudnim nekim i zlobnim po- 
smjehom odvrati: — Eno ga, ostao je na Taboru, da 
sam sa Hrvatima megdan dieli! — bijaše mi, ko da mo- 
ram zaplakati od težke boli, jer sam već za stalno mislio, 
da je siromah u tom okršaju negdje poginuo. Nu u to se 
začuše glasovi zadnjih bjegunaca, medju kojima jur iz 
daleka prepoznadoh Antuna. Bijaše u licu sav zažaren i 
garav od baruta i dima, te je u sav glas grdio i psovao, 
Ijuteć se na neke gardiste, jer da su oni svojim biegom 
prouzročili uzmak cielog odjela. — Poletih k njemu, ra- 
dujuć se, što ga živa i zdrava vidim, a kad me on ugfceda, 
razvedri mu se odmah namršteno lice, a prvo mu pitanje 
bijaše: — Sta radi uboga naša mama? 

Pripovjedili mu u kratko, da se je od samog straha 
i brige radi njega težko razbolila, te primjetih smjelo, 
da će možda još i umrieti, ako se on doskora kući ne 
povrati. — Na to se on raztuži, te ^zagledav se časak 
u mene, pograbi me za ruku, odvede me na stranu, i reče: 
— Brate dragi, ja ti ne mogu više natrag, dok se ova 
borba ne svrši, pak sve da i znam, da ću odmah pogi- 
nuti — Nu Bog će me čuvati, pak za to pozdravi mamu 
i reci joj, neka se sbog mene ništa ne boji. Ova borba ne 
Ferdo Becie: [ > jarke napomene. 2 

može dugo trajali, pa kad se svrši, eto me, ako Bog da, 
opet živa i zdrava kod kuće! 

Razgovarasmo još koji časak a onda se moradosmo 
razići, jer se je prosuo glas, da će ustaški general Bern 
doći, da pregleda garde, te da radi dalnje obrane potrebne 
odredbe učini. 

Od onda sam, dok je obsiedanje Leopoldstadta tra- 
jalo, svaki dan gledao, da se s Antunom sastanem, dona- 
šajuć mu koješta, što bi trebao budi za sebe, budi pako 
za svoju momčad, te bi me on za to u šali svojim ,,po- 
bočnikom“ nazivao, a kad bi baš za vrieme kakvog okr- 
šaja do njegove barikade došao, sakrio bih se gdjegod u 
blizini za kakav zid, ili pako u kakovu vežu ili pivnicu, 
motreć iz mog zakloništa tečaj borbe, i moleć se Bogu 
za njega. — Kad bi se pako okršaj završio, ko obično 
uzmakom ustaša, izletio bih i ja med nje, te bi s njima 
bježao sve dotle, dok se pebi iza koje druge barikade šu- 
štavih, da se ondje priprave za novi odpor. 

Još se dan danas ne mogu dosta da načudim tomu, 
odkale li sam crpio toliku smjelost, da sam bez ikakvoga 
straha izdurao u blizini takovih kreševa, gdje su oko 
mene zujila i udarala puščana i topovska taneta poput 
tuče. Kadkada bi koja granata pala u koju kuću blizu 
mene, pak bi ju, razprsnuv se uz užasan prasak zapalila, 
ili bi koje drugo topovsko tane kraj mene prozujilo, pro- 
kopa v cestom čitavu jarugu, dok ne bi udarilo u koju 
kuću. Nu sve te i mfaoge slične strahote nisu me onda 
baš ni malo plašile, jer je tada za me samo jedna stra- 
hota opstojala, a ta je bila misao, da bi Antun u kojem 
od takovih kreševa napokon ipak poginuti mogao. 

Ta misao bila mi- je strašnija nego li smrt, a kad 
joj se ne bi mogao nikako oteti, pao bi na koljena, pak 
bi se vriščuć i plačuć pomolio Bogu, neka nam ga živa 
i zdrava uzdrži! — - Kad bi se pak okršaj dokončao, i kad 
bih ugledao Antuna, kako i on medju zadnjim gardistima 
polagano uzmiče, sustavljajući ih, i dovikujuć im razja- 
renim glasom, neka makar još koji hitac u protivnike iz- 
pale, — priskočio bih brže k njemu, pak bi ga zagrlio 
i izljubio, plačuć od silne radosti, što ga opet živa i 


zdrava vidim. Nu ta moja radost ne bi nikada dugo po- 
trajala, jer bi se borba obično uskoro opet kod koje 
druge barikade obnovila, te bih onda sve one duševne 
boli i muke na novo proživjeti morao, pateć od njih tim 
većma, čim sam više imao prilike gledati na svoje oči, 
kako li se Antun upravo sliepim bjesnilom smrtnoj pogi- 
belji izvrgava, kao da joj se ruga, ne bi li ju tim što prije 
izazvao. 

Dočim su drugi gardiste braneć barikade, većinom 
gledali, da se što bolje skrivaju, te da svoje puške iza 
što sigurnije busije pale, skakao bi Anton ko pomaman 
po vrhu barikade, bodreć svoju momčad na što brže i 
što sigurnije pucanje, te bi kadkada i sam koju pušku po- 
grabio i u vojnike izpalio, promašiv riedko kada svoj 
cilj, a kad bi se napokon vidjelo, da je barikada izgub- 
ljena, te kad bi branitelji uzmicati počeli, kušao bi on 
vazda sve moguće, ne bi li ih kakogod na okupu uzdr- 
žao, da još i dulje u obrani uztraju. Tom svojom neustra- 
šivom smjelošću i odvažnošću svrnu od doskora po- 
zornost svojih predpostavljenih na sebe, te ga za to nje- 
gov vrhovni zapovjednik Messenhauser, kao i general Beni 
radi junačtva dva put javno pohvališe, pozivljujuć druge, 
neka se u njegov primjer ugledju. 

Dne 26. listopada začeše topovi carskih baterija već 
prije osam sati u jutro gruvati, a nekoliko granata zaleti 
se i u našu ulicu, upaliv dvie kuće nedaleko od našega 
stana. Zbog toga pozli mojoj majci još gorje, te sam za 
to mogao tekar po podne otići od kuće, da potražim An- 
tuna, kad su požar u našoj ulici opet ugasili, te kad je 
majci opet ponešto odlahnulo bilo. 

Podjoh najprije naprama Augartenu, misleć, da ću 
ga možda naći na tamošnjoj kojoj barikadi. Nu putem 
doznadoh, da su carske čete onaj dio Leopoldstadta do 
ulice Grosse Stadtgutgasse već zauzele, a ustaše da su 
se odanle maknuli prama jugu i prama jugozapadu, da 
tamošnje barikade proti obsadnim četama brane. Po- 
jurili zato, što sam brže mogao kroz Neue Gasse natrag, 
a onda obalom dunavskog kanala do ulice Jagerzeile, ne 

maneć ni malo za strahote one očaj'ničke borbe, koja je 
onda oko onog điela predgradja baš najvećma biesnila, 
— van misleć jedino na milog si brata, hoću li ga živa 
naći ili ne. Gdje god sam na svom putu naišao na koju 
barikadu, pitao sam svuda za njega, nu nigdje mi ne zna- 
doše pravo reći, gdje bi sada mogao biti, a pošto se je 
to užasnije svietlila vatra silnih i velikih požara okolo 
već poćeo hvatati večernji sumrak, kroz koji je sve 
naokolo, — to sam sve većina gubio nadu, da ću ga još 
večeras igdje naći. Napokon doznadoh ipak — kod neke 
barikade na početku ulice Jagerzeile, da je on sa svojim 
odjelom na Sternbarikadi. Požurih se za to onamo, što 
sam brže mogao, nu pošto sam donle morao nekoliko 
drugih barikada obići, to mi je tekar poslie sedam sati 
moguće bilo, doći do Pratersterna, gdje je- stajala ogromna 
Sternbarikada, sa koje su topovi . ustaša na sve strane 
stršili. Međjutim bijaše borba posvuda prestala i tut- 
njava topova umuknula, a kad se jedva dišuć od uzru- 
janosti 11a barikadu uzpeh,- opazili odmah Antuna, kako 
razredjuje noćne straže. Priskočih k njemu, a on me ogrli 
i poljubi, radujuć se, što sam došao, te obaviv svoj po- 
sao, odvede me na kraj barikade i reče nekim veselim 
ponosom: — Frane, danas je bio sretan dan za mene, jer 
sam se na barikadi 11a kraju Augartenallee-a i te kako 
sjajno odlikovao, a u okršaju kod sjevernog kolodvora 
cara Ferdinanda pošlo mi je dapače za rukom, spasiti 
jednog kapetana i sedam momaka mobilne garde, koji su 
već od dušmana obkoljeni bili, te mi je za to Messen- 
hauser odmah isplatio sto forinti u srebru. — Evo gle. 
kako su liepi! 

To rekav, izvadi on iz kabanice kesu, punu novih sre- 
brenih forintača i škuda, a onda odbroji dvadeset forinti 
za sebe, te ih turi u žep, a ostali novac skupa sa kesom 
pnedade meni i reče: — Na — ovih 80 forinti predaj 
našoj mami, pak ju liepo pozdravi i reci joj, neka se za 
me ništa ne boji, jer kad nisam danas poginuo, gdje sam 
pet puta u vatri bio, *— ne će mi to valjda ni kašnje su- 
djeno biti. — Nu vama svima kod kuće prieti možda još 
veća opasnost nego li meni, jer neima dvojbe 0 tom, da 

će carske čete doskora i 11a barikade, podignute u našoj 
ulici navaliti, pak da će ih za stalno i zauzeti, a onda bi 
bila gotova propast za sve nas, jer se govori, da Hrvati, 
kad koju ulicu zauzmu, svakog odmah zatuku, 11a koga 
god se namjere, pak da u svom bjesnilu ni bolesnika, ni 
žena, — pak baš niti sitne i nejake dječice poštediti ne 
će! — Zato reci mami, da joj ja ovaj novac naročito za 
to šaljem, da se skupa s vama odmah sutra, čim dan 
osvane, u unutarnji grad preseli, pak makar sav taj no- 
vac na to potrošila. — Nu ja mislim, da bi vas naš susjed 
fijaker Feldhuber i za 15 do 20 forinti onamo preseliti 
htio. — Ali kaži joj, da je moja želja, da nipošto ne 
oklieva, jer bi inače kašnje možda nemoguće bilo, uklo- 
niti se toj propasti! 

Založismo onda zajedno nešto hladne večere, a 
Antun mi pripoviedi sve potankosti krvavih onih okršaja, 
u kojima je on onoga dana tolikim junačtvom vojevao, — 
a kad sa crkve sv. Ivana odbi deveti sat, oprostih se 
s njim, te odjurih ravno kućh uživajuć već unapried u 
misli, kako li će nam majku uzradovati sve one ugodne 
viesti, što ću ih njoj 0 našem Antunu dojaviti moći. 

IV. 

Sutradan dne 27 . ne bijaše još pravo ni osvanulo, 
i već se spremasmo, da se čim prije u grad preselimo. — 
Sve ono, što sam majci sinoć 0 našem Antunu izpripo- 
vjedio, — a isto tako i onih njegovih 80 forinti — bijaše 
u njoj uzbudilo toliko radosti, utjehe i novih nada u 
bolju budućnost, da je cielu noć mirno spavala, što joj 
je oslabljene sile opet donekle okriepilo, tako, da se je 
već u rano jutro pridigla bila, da i ona kod spremanja 
stvari barem nešto pomogne. — U to se oko sedam sati 
na jedan put otvoriše vrata, a u sobu banu iznenada — 
Antun sa dva momka mobilne garde. — Zaplakasmo svi 
od silne rdosti, osobito pako majka, a kad nam se na- 
pokon bura veselja opet ponešto sleže, pripovjedi nam 
on, da je danas primirje, te da je zbog toga dobio dopust 
do jedanaest' sati, ali u to doba da mora opet na svom 

mjestu biti, jer da će general Bern oko podne opet sve 
barikade pregledavati. 

Uz pripomoć one dvojice gardista natovarismo onda 
sve naše stvari na dvoja, već pripravljena kola susjeda 
Feldhubera, a u treća kola spremismo majku, te posjedav 
i mi ostali u njena kola, krenusmo preko Ferdinandovog 
mosta u unutrašnji grad, u koji su nebrojene obitelji iz 
predgradja na kolima i pješice bježale, vukuć sa sobom 
sav svoj pokretni imetak, da se iza gradskih bedema od 
dalnjih grozota boja zaklone. 

Još prije početka podsiedanja bijahu mnoge i mnoge 
imućnije obitelji iz nutarnjega grada pobjegle, te je tako 
mnogo stanova ostalo praznih, za kojima su se sada 
upravo otimale porodice, koje su bježale, te bi se za to 
Bog zna kada i gdje smjestiti i smiriti mogli, da nije bilo 
Antuna uz nas, kojemu odmah za rukom podje, priskrbiti 
nam posredovanjem nekog gradskog viećnika liepe dvie 
prostrane sobe u prizemlju stare neke kuće na Fleisch- 
marktu. Čim smo se unutri nekako smjestili, moradosmo 
odmah majku položiti u krevet, pošto joj je opet pozlilo 
bilo, a u to prodje i deseti sat, te se za to Antun spremi, 
da će se sa svojim gardistima opet na svoje mjesto po- 
vratiti. Videć to majka, zače ga plačuć moliti i zakljinjati, 
neka se više ni ne vraća medju one buntovnike, nego 
neka ostane kod nas, jer da će tim učiniti samo dobro i 
Bogu milo djelo. 

Bijaše očevidno, da su ga se majčine rieči duboko 
kosnule, jer je časak stajao ko izgubljen, gledjuć nepo- 
mično u pod. Nu doskora se opet odvaži, te porumeniv 
u licu, odvrati nekim ponosom: — Oh, mamo draga, toga 
ja ne bih mogao učiniti, pak da znam, da ću odmah danas 
poginuti. — Meni ne ostaje drugo, nego vratiti se opet 
na svoje mjesto, i na njem pošteno uztrajati, pak došlo 
što mu drago. Nu la'nko je moguće, da će se cieli taj 
sukob i mirnim načinom završiti, jer je već prošle noći 
u gradskom vieću potaknuto pitanje, ne bi li probitačnije 
bilo, da se grad preda, te će se danas voditi pregovori 
o uvjetima predaje, pak ako miroljubiva stranka prevlada, 
eto me možda već sutra kući, ali danas moram još pod 


— 23 — 


svoju zastavu. — Zato te molim, blagoslovi me, majčice 
mila, prije nego što odem, jer uz tvoj blagoslov štititi će 
me božja ruka i dalje ko i dosad! 

To rekav, spusti se on kraj njene postelje na desno 
koljeno, a majka ga blagoslovi, plačuć sveudilj i moleć se 
Bogu za njega. Na to ustade on naglo, te oprostiv se i 
izljubiv s nama svima, odjuri žurnim korakom, a ona dva 
momka za njim. 

Prem je rekao bio, da je danas primirje, to se je 
ipak još sveudilj odnekale pokadkada čulo gruvanje topova 
i pušaka, te smo za to bili u neprestanoj brigi. Stoga 
sam jedva čekao, da mogu što prije k njemu. Nu prije 
podne bijaše mi to nemoguće, jer je u našem novom stanu 
bilo još koješta da se pospremi, a u podne morao sam 
za onaj dan nešto ručka za nas donieti iz gostione. Kad 
poručasmo, reče mi najednom mama: — Skoči, pak vidi, 
što nam Antun radi, i moli ga, neka opet čim prije dodje! 

Ja to naravno jedva dočekah, te odjurih skokom od 
kuće, a kad dodjoh do Sternbarikade, nadjoh ga na naj- 
višjem joj vrhu, kako odanle kroz durbin prama Prateru 
gleda. Popeh se brže k njemu, a kad me on spazi, na- 
smjehnu mi se, te pruživ mi durbin, reče: — Na — gle- 
daj eno onamo desno od onih jablanova, — vidjet ćeš 
tamo nešto nova! — - Vidiš, — to su ti krajiške čete bana 
Jelačića, — a one crine nemani u crvenim kabanicama, 
što sjede oko vatre, pekuć nekog vraga na ražnju, — ono 
su ti tako zvani šerežani! — Eno i ona livada dalje gore 
desno sve se crveni od njih! — Šta ne, — liepi momci? 

Zagledah se kroz durbin prama iztoku, motreć ondje 
čudan prizor. Po poljanama Pratera četovale čudne čete, 
kakvih do onda još nikada ni vidio nisam. Bijahu to same 
jake i koštunaste ljudeskare, širokih pleća, crna lica i 
mrka i odvažna pogleda. Da nisu bili većinom jednako 
oboružani, i da se nije med njima amo tamo po koji 
častnik pojavio bio, ne bi nitko neupućen mogao na prvi 
pogled ni pomisliti, da su to vojnici kakove redovite 
vojske, pošto je samo neznatan dio na sebi imao jed- 
nake vojničke odore, dok su ostali bili odjeveni u svako- 
jaka narodna i domaća odiela raznolikog kroja i obličja. 

Na nogama imali su većim dijelom opanke, ili pako debele 
čižmurine, zatim raznolike hlače, tiesne ili široke, ili pako 
skrojene na oblik turskih dimlija, dok su na gornjem tielu 
imali haljetke, zobunce, ili kabanice od čohe. ili pako 
od krzna. Glave pokrivahu im bud male i okrugle, ili 
pak dugoljaste i vrećaste crvenkape, bud vojničke ta- 
borske kape, ili pako seljački šeširi, ili debele šubare od 
bielog ili crnog ovčijeg krzna. — Na sve strane gorile su 
mnogobrojne vatre, a kod svake su nešto pekli ili varili, 
a gdjegdje bi stajao gajdaš, prislonjen o koje drvo, pušuć 
što je jače mogao u gajde, a vojnici oko njega skakali bi, 
ko da su se pomamili. Bilo je to sve ža mene nekako ne- 
obično i strašno, ali najstrašniji bijahu ti serežani. — 
Bijahu vam to sve sami gorostasi mrka i strašna obličja, 
zaogrnuti u ogromne crvene kabanice, i odjeveni u crvene 
ili modre zobunce, i široke dimlije, iznad kojih im je bio 
oko pasa pričvršćen širok kožnati pripašaj, iz kojega su 
stršile kubure i britki jatagani, dočim je preko ramenica 
svakomu dugačka puška prebačena bila. Na glavi pako 
nosio je svaki njih dugoljastu crvenu kapu u obliku 
vreće, koja im je odostrag niz ledja visila, imajuć na 
kraju za ures omašnu modru resastu kitu. Crne im oči 
kriesile se poput žive žeravice, a gledale bi vazda tako 
mrko, i tako strašno, da bi me svaki put čisto zazeblo 
od samoga straha, kad god bi se kojemu njih pogled 
pravcem prama nama zaletio. 

Spopade me napokon čudna neka groza, te fte mo- 
gavši dulje da gledam, vratih Antunu durbin, a on se 
nasmjehnu, te viknu nekim prezirom: — Šta ne, — nije 
li to upravo sprdnja, tući se s takovim kotlokrpama i pr- 
njavcima! — Nu neka samo dodju! — Posvietiti ćemo im, 
da će im prisjesti! 

— Samo da oni vama ne posviete! — primjietih ja 
na to plaho, — a Antun prasnu u smieh, te viknu: — Oh, 
ti si mi junačina! Vidi se, da nisi stvoren za vojnika, kako 
se bojiš u nje samo pogledati, — a mi evo jedva čekamo, 
da se s njima ogledamo! — Baš mi je žao, što nisi do 
podne sa mnom ovamo došao, te bi bio vidio, kako smo 
ih našim tanetima već malko poškakljali bili! 1 ja sam 

nekoliko hitaca evo baš s ovog mjesta med nje opalio, 
a na to poleti nekoliko onih crvenih vragova prama nama 
i u jedan tren izpališe svoje puške u mene, i da nisam 
još u pravi čas na stranu skočio,, možda bi me još koje 
tane i pogodilo bilo. — Moji momci naperiše onda svoje 
puške u nje, nu u to se pojavi neki njihov častnik sa 
bielim barjakom, te odtjera one šerežane, koji su nam se 
još iz daleka šakama prietili, a onda nam doviknu, da 
želi govoriti sa zapovjednikom naše barikade. Na to 
sidje naš major pred njega, te su onda njih dvojica nešto 
raspravljali, dok nisu uglavili, da se sve dotle, dok pri- 
mirje traje, s nikoje strane nijedan hitac više izpaliti ne 
smije.[ Zbog toga nam je sada strogo zabranjeno pucati 
danas preko, a da nije toga, već bi se s njima nekoliko 
put zakvačili bili., da Bečanima time pokažemo, da je 
upravo ludo, što ih se tako nemilo plaše. Nu što nije bilo 
danas, bit će ako Bog da sutra, jer je u gradskom vieću 
stvoren zaključak, da se borba do skrajnosti nastavi, 
pošto su stigle pouzdane vijesti, da će nam madjarski ge- 
neral Moga već sutradan sa velikom vojskom u pomoć 
priteći. A kada onda sa dvie strane na one pandure i 
kotlokrpe udarimo, pomlatit ćemo ih makar polovicu, a 
ostale raztjerati, da ih ni vrag više sakupiti ne će! 

Videć, kako je Antun neobično uzrujan, neusudih se, 
da mu prigovorim, nego ga začeh liepo moliti, neka ob- 
zirom na to, što je danas primirje, sa mnom kući podje. 
te neka kod nas večera, jer da bi to našu majku silno 
razveselilo i utješilo. Nu na to mi on odvrati, da toga pod 
nipošto učiniti ne može, jer da bi njegovi momci, čim 
bi se on od njih udaljio, — opet na krajišnike počeli pu- 
cati, a onda da bi sva odgovornost sbog toga na njega 
pala. — ’ ^ 

♦ Kad se već zače smrkavati, oprostih se s njime, i 
nas dva raziđjosmo se, ko da se samo po sebi razumieva, 
e ćemo se sutradan opet živi i zdravi sastati. 

V. 

Pošto su tadanji mjerodavni krugovi bečki pod pri- 
tiskom oružane fukare odlučili, da se poziv na predaju 

varoši odbije, i borba dalje nastavi, bijaše knez Win~ 
dischgratz odredio, da obsadne čete sutradan 28 . listo- 
pada sa svih strana na Beč navale. Radi toga zavlada 
stanovničtvom cieloga grada silna uzrujanost, pošto je 
svatko nekim strahom naslućivao, da će doskora kucnuti 
ura, koja će sudbinom Beča odlučiti. Nu knez Windisch- 
gratz ko da je još sveudilj očekivao, e će se Bečani još 
u zadnjem času predomisliti i predati, jer je već bilo od- 
bilo deset sati, a da se još s nikoje strane ni jedan hitac 
nije opalio. — Nu u deset i po zagrmiše na jedan put 
topovi, gruvajuć sa svih strana užasnom tutnjavom, da 
su se svi zidovi i prozori zgrada tresli ko od kakvog po- 
tresa. Gardiste, legionarci, oružani radnici i proletarci uz, 
letiše se amo tamo, bježeć k svojim barikadama, a ostala 
svjetina izčeznu u jedan tren sa ulica, sakrivajuć se u 
podrumima i presvodjenim prostorijama, da se ondje sa- 
krije od ubojitih topovskih taheta, koja su sa svih strana 
sve to gušće u gra^ padala. Tko je onda u Beču bio, 
ne će grozotu onoga dana zaboraviti dok je živ, jer se 
je činilo, ko da je Beču kucnuo posljednji čas. 

Naša uboga majka, a isto tako i moje sestre pla- 
kahu u sav glas, a kad bi se ponešto smirile, moljahu se 
na koljenima Bogu za našega Antuna. 

Pošto je baš od Leopoldstadta dojekivala do nas 
najgroznija buka i tutnjava borbe, to sam više puta htio. 
da opet onamo odletim, pak da vidim, je li nam Antun 
još živ. Nu tomu se je majka izprva silno protivila, bojeć 
se, da ne bi i ja gdjegod nastradao, te se je dapače činilo, 
kao da ona sama Antuna već izgubljenim smatra, pak 
za to ni ne da, da i ja svoj život na kocku stavljam. Ali 
oko četiri sata preote u njoj strah i briga rad njega to- 
liki mah, da mi najednoć sama reče, neka brže skočim u 
ulicu Jagerzeile, da vidim, kako mu je. 

— Ali pazi, sinko, — primjeti ona plačuć, kad sam 
polazio, — pazi, za Boga, da i sam gdjegod ne nastra- 
daš, pak se požuri opet natrag, jer ću inače od samoga 
straha i brige umrieti! 

Ove njene zadnje riječi odjekivale su mi u duši 
cijelim putem poput kakvog grobnog zvona, goneć me, 

da što brže napred jurim. Nu već na početku ulice ja- 
gerzeile doznadoh od nekih mobilnih gardista, koji su ju- 
rili u grad po novo strjelivo, da su carske čete Sternba- 
rikadu zauzele još u dva sata po podne, a njeni brani- 
telji da su uzmaknuli na barikadu kod crkve svetoga Ivana 
na uglu ulica Jagerzeile i Rothe Sterngasse. Pojurih opet 
napried, ali već iz daleka opazih, da baš kod te bari- 
kade biesni strašan i očajnički boj, zastrt dimom praha, 
i požara, u onom predgradju gorećih zgrada. Stoga obi- 
djoh što kroz vrtove, što kroz pokrajne ulice, dok ne 
dcdjoh do župnog dvora kraj crkve svetog Ivana Nepo- 
muka, s koje su zvona užasnim zveketom neprestano na 
juriš zvonila. Ušuljah se onda neopažen kroz župni vrt 
u dvorište, te se ondje popeh na visoki neki jablan, s ko- 
jega sam sasma dobro motriti mogao borbu oko crkvene 
barikade. 

Bijaše to ogromna, od samog kamenja složena ba- 
rikada, s koje je pet veliki topova sipalo ubojitu vatru u 
carske čete, i na kojoj je sam Bern zapoviedao, bodreć 
branitelje neprestano, ! goneć ih sabljom u boj. 

jedva dišuć.od silne uzrujanosti naprezao sam oči, 
ne bi Ii u onom metežu gdjegod ugledao Antuna. Nu u 
silnom onom dimu bijaše težko koga prepoznati, te tako 
me već zače plašiti strašna misao, da je siromah negdje 
već i zaglavio, akoprem mi se je neprestano pričinjalo, 
kao da kroz onu užasnu tutnjavu i viku sveudilj i njegov 
zvonki glas do mene dojekuje. — U to na jednom uz- 
drhtah te kliknuli irsav glas od silne radosti, jer eno 
medju prvim braniteljima barikade borio se je on ko 
biesan, dieleć težkom svojom sabljom strašne udarce 
medju navaljujruće protivnike, i dfžuć lievom rukom u 
vis crno-rumeni i zlatni stieg, te potičuć uz to svoje gar- 
diste gromkim uzklicima: — Udri! — Bodi! — Pucaj! 
— Hura! — 

Bio sam u prvi mah sav zanešen, ponoseć se tim, što 
imadem brata, koji se takovim junačtvom bori. — Nu 
kad se opet zagkdah u napadajuće čete, klonuh odmah 
duhom, viđeć njihovu hladnokrvnu i neustrašivu hrabrost, 
kojom su na barikadu jurišale, ne mareć za sve grozote 


— 28 — 


smrti, kojima su ih toliki topovi i tolike puške branitelja 
neprestano opsipavale. — Još me dan danas zazebe od 
groze, kad se sjetim, kako su vaši zemljaci, gospodo 
moja, u gustom bojnom redu pram barikadi jurili, vičuč 
iz stotinu grla gromki: Živio! — te kako su onda iz da- 
ljine od kakovih sto koraka svi topovi i sve puške sa 
barikade u jedan mah užasnim praskom med nje zagrmile, 
stvoriv kroz njihovu sredinu u jedan tren čitavu krvavu 
ulicu, obasutu hrpama grozno osakaćenih Iješina i trza- 
jućih se ranjenika. Nu koji živi ostadoše, ne uzmakoše ni- 
pošto natrag, nego se sklopiše u novi bojni red, jureć 
još bržim skokom pram barikadi, koju bi za stalno jednim 
mahom zauzeli bili, da se nisu gardiste pod osobnim vod- 
stvom i neprestanim potica'njem generala Berna onako 
očajnički branili, te da nisu zapovjednici carskih četa, 
bojeć se valjda još većih gubitaka, zapovjedili, da se na 
uzmak trubi. — Ali čim se pješaci natrag povukoše, dojuri 
nekoliko velikih topova pred barikadu, sipljuć u nju uz 
gromki prasak tvrda taneta, da su komadi razbitog ka- 
menja daleko i na sve strane poput tuče padali, — a 
poslie nekoliko časova jurišali bi onda opet pješaci istim 
bjesnilom ko i prije, dok im ne bi trubači opet zatrubili 
na uzmak. — 1 tako se je ta očajnička borba sve to straš- 
njim bjesnilom sve do prvog sumraka ponavljala, rušeć 
na jednoj i na drugoj strani sve to više ljudskih života u 
crni ponor rane smrti, — a kad god bi se krajišnici po- 
čeli na barikadu uzpinjati, i kad bi zbog toga na njoj 
najstrašhiji metež i pokolj nastao, bio je Antun vazda 
medju prvima. 

Videć napokon carske čete, da su sve njihove na- 
vale na tu malu kamenitu tvrdjavu s prednje strane bez- 
uspješne, navališe svom silom na barikade u obližnjoj Čer- 
ninovoj i Rothenstern — ulici, pak kad ih zauzeše, začeše 
se onda pojedini odjeli krajišnika kroz vrtove i dvorišta 
obližnjih kuća sa sjeverne i južne strane k crkvenoj bari- 
kadi primicati, navaliv onda oko pet i pol sati svi skupa 
se trijuh strana i najedanput tolikom žestinom na nju, da 
su prestravljeni gardiste u jedan mah uz silnu viku i 
kriku š nje uzmicati počeli, bježeć ko pomamni niz ulice 

Ferdinandstrasse i Fuhrmannsgasse, da se što prije kojeg 
mosta dočepaju i u nutarnji grad umaknu. 

Da je onda kamo sreće i Antun pobjegao istom brzinom 
kao i njegovi momci, živio bi on još i danas, a mi bi kraj 
njega svi malo drugačiju sudbinu doživili. — Nu kadkada 
se čini, kao da je gđjekomu upravo sudjeno, da ga neka ne- 
odoljiva sila goni onamo, gdje ga sigurna propast čeka. 
Tako ko da je onda i Antonu sudjeno bilo, da se one kobne 
večeri rek bi sam u ždrielo smrti strovali. Kao u svim 
prijašnjim okršajima tako je on i kod zauzeća crkvene ba- 
rikade zadnji uzmakao, i kad neki šerežanin na njega svo- 
jim jataganom navali, d će ga posjeći, upusti se nesretnik 
š njim u pravilan dvoboj, umjesto da je poput drugih po- 
bjegao, što je brže mogao. U tom dvoboju pobjedi on 
doduše, opaliv svog protivnika sabljom tako nemilo po 
desnoj ruki, da mu je odmah jatagan iz šake izpao. Nu u 
to priskoči drugi neki gorostasni šerežanin, te zamahnu 
na Antona udarcem, koji bi mu za stalno glavu razkolio 
bio, da nije još u pravi čas svoju sablju podmetnuo. A1 
tolikoj sili nemogaše sablja odoljeti te se prelomi u dva 
kcmada, a ubogi Antun, videć se najednom bez oružja, 
nagnu sada tekar bježati, što je brže mogao, a onaj šere- 
žanin za njim, sličan strašnoj kakovoj paklenoj nemani u 
groznom svjetlu tolikih požara u onoj svojoj crvenoj ka- 
banici. Videć to s‘ onoga jablana, zamalo ne spadoh dolje 
od samoga straha i užasa, te spuziv brže bolje s drveta, 
pojurih što brže mogoh kroz vrtove u Weintraubengasse, 
a odavlje niz Jagerzeile, ne bili ih stigao, da vidim, što 
će se sada š njim jadnikom dogoditi, te da pokušam, ne 
bi li mu čim god pomoći mogao. Predmnievajuć, da će on 
kroz Asperngasse u Donaustrasse zakrenuti, dla preko 
mosta u nutarnji grad umakne, htjedoh i ja onuda da 
krenem, nu u taj par ugledah iz daleka u svjetlu negde u 
blizini gorućih kuća, kako ga na kraju ulice Jagerzeiie tri 
šerežana progone, jureć za njim, orijaškim skokovima. 

Protrnuh sav od užasa, a kad još k tomu opazih, 
da nesretnik na jednu nogu šepa, za malo ne zapiakah 
od težke boli, uvidjajuć, da jadan ne će dugo bježati moći. 
Još dan danas ne znam, od čega je onda najedanput oše- 


30 — 


pavio bio, te će po svoj prilici biti, da ga je ili koji šere- 
žanin iz puške ranio, ili da si je jadnik po onom izro- 
vanom putu, punom kamenja i opeka negdje nogu izčenuo 
bio. Bježeć ovako zadnjim naporom svoje snage, sbaci 
on sa sebe kabanicu, pojas i korice od sablje, ne bili tim 
svoje progonitelje malko zabavio, a onda se zaleti u 
Grosse Mohrengasse, te pokuša ondje više puta, nebi li u 
koju kuću umaknuti mogao. Nu uvjeriv se, da su vrata 
svagdje iznutra zaključana, te da su mu progonitelji već 
sasma blizu, zaleti se u svom sdvojenju napram nekom 
otvoru uličnog kanala, na kom je rešetka dignuta bila, te 
skoči u jedan tren unutra izčeznuv u kanalu tek nekoliko 
koraka izred svojih progonitelja. Videć to šerežani, sta- 
doše časak nad onim otvorom, ko da se dogovaraju, a onda 
se brže razdieliše, kako će zapriečiti, da im ne bi ubogi 
Anton možda kroz kanal dalje utekao. Onaj gorostas, štono 
mu je sablju prelomio bio, sjede na neku malu hrpu ka- 
menja, tik onog otvora, u kom Anton izčeznu, a drugi še- 
režanin zaposjednu sliedeći lievi, treći pako desni otvor 
kanala, da se njiholva žrtva ni s jedne ni s druge strane 
dalje provući ne bi mogla. 

Tresuć se od smrtnog straha i boli poput kakove 
šibe, stisnuh se u kut ulaza neke još čitave jednokatnice, 
izvirujuć odanle, što li će se sada dogoditi, i šaljuć prama 
nebu neprestane vruće molitve za spas miloga si brala. 
Okolo na okolo plamtilo u dalekom okružju grozno svjetlo 
mnogobrojnih velikih požara, razsvjetljujuć sve kuće i 
ulice predgradja svjetlom dana, a najstrašnije je plamtio 
orijaški ,,Odeon“, nalik kakovoj plamenoj gori. U to opa- 
zili na desnoj strani ulice nekoliko gari ; šta, potičućih 
valjda još od prekjučerašnjeg bombarđementa, te se pro- 
šuljah neopažen kroz vrtove i dvorišta do neke ruševine, 
s koje sam iza uličnog zida nekadanje neke sobe kroz 
progorjeli prozor strašan onaj prizor sasma s bliza mo- 
triti mogao. Bijaše to garište stare neke prizemne kuće, 
od koje su samo gole i garave zidine u vis stršile, dočim 
joj je sve ostalo do temelja izgorjelo bilo. Moje skrovište 
bijaše puno svakojakog krša, pepela, ugljena i na pole 
izgorjelih greda, izmedju kojih je blizu nekadanjih vrata 

provirivala do kosti izpržena lubanja crne neke skvrčene 
čovječje lješine. Nu grozan taj pogled neustraši me baš ni 
malo, i da su se onda Bog zna kakove strahote oko mene 
sbivale, ne bi ih se ni malo plašio bio, jer mi je duša u 
onaj par do temelja bila poplašena strašnom mišlju, da 
je Antunu zadnja ura života kucnula.' 

Poklekoh na neku hrpu krša blizu prozora, da onaj 
prizor bolje motriti mogu, a ona tri šerežana nabijahu iz- 
nova svoje puške i kubure mirno i hladnokrvno, ne mareć 
mnogo za druge vojnike, koji su se u manjim ili većim 
gomilama zaletavali u ulicu, provaljujuć u pojedine kuće, 
da što više pliena ugrabe. Iz svake kuće, u koju bi oni 
zašli, začuo bi se doskora užasan vrisak i vapaj ili pako po 
koji zadnji proničući krik pod njihovim udarcima izdi- 
šućih nesretnika, a kad bi u kući opet zavladala tišina, 
pojavili bi se vojnici opet, vukuć sa sobom, što su samo 
odvući mogli. Videć to ona dva šerežana, koji su nad 
prvim i trećim otvorom kanala stražili, začeše svomu 
drugu, onomu gorostasu nešto živahno domahivati i do- 
migivati, kao da mu hoće da kažu, da nije vriedno dulje 
badava dangubiti, van da bi pametnije bilo, da i oni u 
plien podju. — Poradovah se već u sebi, da će se možda 
sva trojica za plienom polakomiti i otići, nu onaj goro- 
stas kimao bi neprestano glavom u znak da neće, i kad 
mu napokon tentanje one dvojice dodija, viknu im nešto 
ljutitim glasom, a oni poskakaše sa svojih mjesta, naba- 
caše onda brže bolje velikog kamenja u ona dva skrajna 
otvora kanala, dok ne bijahu do vrha puni, tako, da je 
ubogi Antun sada samo na srednji otvor pobjeći mogao, 
te odjuriše onda dalje, izgubiv se negdje na kraju ulice. 
— Sjedeć nepomično na istom mjestu tik srednjeg otvora 
gledao je onaj gorostasni dugonja neko vrieme mrko preda 
se, zavirujuć kadkada u kanal, a onda položi svoj jatagan 
uza se na zemlju, da ga blizu pri desnoj ruci imade, te 
primaknuv svoju torbu preda se, uze mirno večerati, naj- 
prije komad suhe slanine, onda suhog sira i nekog svje- 
tložutog kruha, začinjajuć ta jela kadkada češnjakom, a 
onda odkopča od torbe oveliku neku garavu tikvu, te 
nagnu iz nje piti, ko da će ju svu na dušak lzKapiti. 


32 — 


Spremiv ostanke svoje večere opet u torbu, i privezav 
tikvu 11a prijašnje njeno mjesto, maši se svog jatagana, za- 
giedav se opet nepomično u onaj kobni otvor. Nu na- 
pokon se učini, kao da je to bezuspješno vrebanje već 
i njemu dodijalo bilo, jer najednom se polagano i oprezno 
diže, a onda se položi na zemlju i izpruži se potrbuške, 
sakrivajuć se za onom hrpom kamenja, na kojoj je malo 
prije sjedio bio, te provirujuć neprestano kroz škulje iz- 
medju kamenja napram onom otvoru kanala. Bijaše oče- 
vidno, da je tim namjeravao prevariti Antona i namamiti 
ga, da pokuša, kroz onaj otvor uteći, ne bi li ga ovako 
brže i laglje ulovio. Učini mi se ko da moram poluditi od 
silnog duševnog nemira, a srdce mi je udaralo, ko da će 
mi kroz grudi probiti. Što li će sada biti Bože sveti! — 
pomislih ja u sebi jedva dišuć. — Ako se Anton sada pre- 
variti dade, i ako samo malo iz onog otvora izviri, onda 
je jadan izgubljen, bez ikakvog spasa izgubljen! — Nu 
kako bi bilo, da se ja za njega žrtvujem, pak da mu do- 
viknem, neka se pod nipošto iz kanala ne miče! — onda 
će šerežanin možda za mnom u potjeru, a medjutim će 
Anton lahko uteći moći. — Ili možda još bolje: — da se 
polagano prišuljam k onom okrutniku, pak da ga odo- 
strag kakvim težkim kamenom po glavi opalim, što samo 
jače mogu! — Možda ću ga tim omamiti, — ili možda i 
ubiti, — a bieđni Anton biti će spašen! — Ha — ovako 
će još bolje biti! 

Smisliv ovako sve misli u jednu, uzeli već po onom 
kršu tražiti sgodan kamen, nu kad mi se pri tom pogled 
opet na ulicu zaleti, protrnuh još većma od groze, opaziv 
užasom, kako eno Anton iz onog otvora proviruje, oba- 
ziruć se oprezno u okolo. — Ne mareć ništa više za svoj 
život, vrisnuh u sav glas, — nu bijaše već prekasno, jer 
onaj okrutnik zaskoči munjevitom brzinom nad otvor 
poput kakva tigra, te pograbiv Antona lievom rukom za 
kiku, odsieče mu jataganom glavu, dižuć ju slavodobitno 
u vis. Videć grozan taj prizor, zaridah u sav glas, ie se 
sruših onesviešćen na tle, ko da je božja munja u me 
udarila bila. 

VI. 

Ne znam, kako sam dugo ovako onesviešćen na 
onom garištu ležao, nu svakako je polnoć već negde prosia 
bila, kad mi se je sviest opet vraćati počela. Prvo što 
osjetih, bijaše težka neka bol u glavi i u svim udima tieia 
moga, od koje sam se jedva micati mogao. Nebo nad 
mojim zakloništem bijaše još sveudilj zažareno, rumeneć 
se ko krv, a po njem bi kadkada zaplovile nebrojene yar- 
nice, leteć amo tamo poput ivanjskih kriesnica. U polu- 
tami mojeg zakloništa kesila mi se ona izpržena lubanja, 
ko da mi se ruga. Nu ja nisam za to puno mario, jer sam 
si utvarao, da je sve to samo ružan neki san, koji da 
ni ne može nikada istinom postati. U to mi se najednom 
pojavi pred dušom — krvava glava — Antonova, — gie- 
djuć u mene ukočenim pogledom, i u jedan tren sjetih se 
svih pojedinosti groznog mog sinoćnjeg doživljaja. Za- 
ridav od boli, izvirih kroz prozor, te opaziv, da na sred 
ceste blizu onog kobnog otvora nešto biela leži, odvukoh 
se težkom mukom onamo, i prepoznav, da je Anton, vri- 
snuh u sav glas, i padoh na koljena, natapajuć ga vrućim 
suzama svojimi. Ležao je nesretnik izpružen na ledjima 
tik onog otvora, a odsječena mu glava na grudima licem, 
prama nogama okrenutim. Imao je na sebi samo košulju 
i gaće, a sve drugo bijaše s njega skinuto i odnešeno. Još 
se dan danas sjećam, da je dan prije imao na ruki tri 
zlatna prstena, a u prsluku srebren sat sa zlatnim lancem, 
— sve same mile uspomene na pokojnog nam otca, i sve to, 
zajedno sa njegovom gotovinom, što ju je onda uza se 
imao, — postade nedvojbeno plienom kletog onog nje- 
govog ubojice. — Prevladan silnom duševnom boli pro- 
plakah gorko, naričuć i jađikujuć — za njim u sav glas. 
U to se zaletiše od nekale tri pijana vojnika prama meni, 
a jedan od njih zamahnu kundakom, te mi doviknu nje- 
mački: — Šuti gadu, ili ću te sad kundakom po glavi! — 
a kad ja na to još jače zavriskah, doviknu mu drugi: — 
Nudere ga samo opali, jer će nam taj gad svojom drekom 
još kojeg častnika na vrat namamiti! — I u jedan tren 
zamahnuše sva trojica svojim kundacima da će me po 
glavi, a ja zaklopih oči, preporučujuć Bogu dušu svoju, 
^ zrelo Becić : IfjaČke uspomene. 3 

kad se najednom začu odnekale sitan zvuk maloga zvon- 
ceta, dočim u isti mah, nečiji glas doviknu: — Stanice za 
ime božze! 

Bijaš^neki stariji svećenik visoka uzrasta i častila 
obličja, koji je gologlav i imajuć na sebi roketu i stolu, 
upravo pram nama dolazio, noseć u rukama u takozvanoj 
burzi spremljena svetotajstva umirućih. Pred njim išao je 
sjedoglavi starac — zvonar, noseć u jednoj ruci. zvonce, 
a u drugoj gorući fenjer, dočim su za njim kratkim i od- 
mjerenim koracima stupala četiri ogromna grenadira nalika 
pod svojini ogromnim šubarama od medvedjeg krzna ne- 
kim rek bi bajoslovnim gorostasima. — Čim se bijaše sve- 
ćenik oglasio, raztriezniše se ona tri pijana vojnika, te 
spustiv u jedan mah svoje kundake na zemlju, poklekoše 
sva trojica, snimiše kape, te se prekrižiše, udarajuć se skru- 
šeno u prsa, a svećenik stade, učiniv nad nami burzom 
znamen svetoga križa, te progovori, gledjuć strogim po- 
gledom u ldečeće vojnike: — Noseć zadnju utjehu onima, 
koji izdišu, ne bi ja smio s nikim govoriti! — Nu Bog 
će mi oprostiti, jer se ovdje, kako evo vidim, baš o glavi 
radi! Tim, što ste pred svetotajstvom poklekli, pokazale, 
da ste i vi katolici, al sudeć po tom, što htjedoste .malo 
prije učiniti, mogao bih si pomisliti, da ste neki divlji ne- 
znabošci! — Naš je božanski Spasitelj kazao: — „Pustite 
malene, neka k meni dodju, jer je njihovo kraljevstvo ne- 
besko !“ — a vi, — vi nesretnici htjedoste evo da ubijete 
ubogog ovog mališa, jer vam je u griešnom vašem poslu 
smetao njegov gorki plač, kojim evo biednog ovog mr- 
tvaca bez glave oplakuje! — Je ste li kršteni, ljudi božji? 
— Vas trojica, biesna i jaka ko tri lava, a k tomu još 
ubojitim oružjem oboružana, pak se evo sva trojica na ovo 
slabašno i goloruko sirotče podigoste! 

Vojnici ustadoše, prekriživ se pobožno, te se od- 
šuljaše pokunjeni, izgubiv se u postranoj nekoj ulicu Sve- 
ćenik pako pogleda u mene izrazom samilosti, te reče: — 
Šta ćemo sada s tobom ubogo diete moje? — Već je skraj- 
nje vrieme, da odem onamo, gdje me mnogi umirući ne- 
sretnik željno izčekuje, a ako tebe sama ovdje ostavimo, 
onda smo te uzalud spasili, jer si onda propao, bez 

spasa propao! — Za to će biti najbolje, da s nama podješ, 
pak da u bolnici prenoćiš, a sutradan možeš se onda opet 
k svojima povratiti. 

To rekav, namignu on nešto grenadirima, a dvojica 
njih pograbiše me za ruke, ko da će me sa zemlje podići, 
nu ja im se nekako oteh, te klonuv opet na koljena, zamolili 
svećenika plačuć, neka mi se smiluje, i neka me pusti da 
ostanem kod mrtvog si brata, jer da i onako u sebi 
osjećam, da mi je smrt blizu, pak da bi za to rado, da kraj 
njega umrem. 

Svećenik se zagleda časak u mene tužnim pogledom, 
a onda opet namignu vojnicima, a dvojica njih pograbiše 
Antonovo mrtvo tielo, treći uze glavu, a četvrti pograbi 
mene držeć me na rukama ko malo diete, te nas ovako 
za čas prenesoše na ono isto garište, koje mi je malo 
prije već zakloništem bilo. Položiše onda Antonovo truplo 
i glavu u kut nekadanje one sobe, a mene do njega, a 
na to nas svećenik obojicu blagoslovi, te reče: — Tu sad 
ostani sinko, dok se ja opet ne vratim! — Čim ja svoje 
obavim, svratiti ću se ovamo k tebi, pak ću se onda uz 
božju pomoć za tebe dalje postarati! — Ovdje ćeš biti 
posve siguran od svake opasnosti, dočim bi te vani brzo 
propast snašla. — Za to da se nisi odavle maknuo, dok 
se ja ne vratim, ako hoćeš da se sutra živ i zdrav kući 
vratiš! 

To rekav, ode on sa svojom pratnjom žurnim ko- 
rakom dalje, i istom što se vani izgubi sitan glas zvonceta, 
zajeknuše mi opet u duši one zadnje jučerašnje majčine 
rieči: — „požuri se opet natrag, jer ću inače od samoga 
straha i brige umrieti!“ 

Sabrah sve sile, te htjedoh u prvi mah da što brže 
kući odjurim, nu videć, da se od slabine i boli baš ni 
smjesta maknuti ne mogu, klonuh licem na Antonovu grud, 
te zajecah: — Majko moja, — pomozi mi! — Oh majčice 
mila, — hodi, — da te samo još jedan put vidim! 

Spopade me još veća klonulost, a misli mi se počeše 
zamrsivati, tonuć sve dublje u neku crnu dubinu, izpod 
koje bi kadkada sinulo široko neko more od krvi, u kom 
bi ovdje ondje uzbuktio silan krvav plamen. Nu napokon 

mi utonu duša u podpunu bezsvjesticu, i šta se je iza toga 
one grozne noći sa mnom dogodilo, doznao sam tekar 
kašnje od drugih. Nu toliko se još i danas sjećam, da su 
mi tečajem ciele moje dugotrajne nesvjestice svakojake 
grozne utvore dušu često mučile i plašile, a kad me na- 
pokon i one minuse, zaokupi me odasvud neka mila i 
ugodna vedrina, i kad najednom progledali, začuđih se, 
videć se u nekoj velikoj svjetloj dvorani, u kojoj je uzduž 
đuvarova stajalo mnogo i mnogo kreveta sve jedan do 
drugoga, a na svakom ležao je po jedan ranjenik ili bo- 
lestnik. U dvorani bilo nekoliko duvna, koje su ranjenike 
i bolesnike dvorile, a i blizu mog kreveta stajala je neka 
mlada i vanredno liepa, gledjuć zabrinutim pogledom u 
mene. Nu čim opazi, da sam progledao, nasmjehnu mi se 
blagim smieškom, i pogleda pobožno prama nebu, te pc- 
loživ mi nježnu svoju ruku na čelo, progovori: No sinko 
mili, ti si se baš naspavao, tako, da smo već svi mislili, 
da se više ni probuditi ne ćeš. Nu hvala Bogu i majki 
božjoj evo si nam opet budan, pak ćeš sada šta dobra 
založiti, a onda ćeš nam pripovjedati, šta si liepa sanjao! 

— Šta ne? 

— A gdje sam ja? — upitah ja plaho. 

— U bolnici sestara Elisabetinaca. — odvrati duvna 
prijazno. 

— Pa kako sam ja ovamo dospio? 

— Tvoj spasitelj, — prečastni gospodin pater Gruber 
dao te je ovamo prenieti strašne one noći, kad no su 
carske čete Leopoldstadt i Landstrasse zauzele, — te od 
onda, pak sve do sada neprestano spavao! — 

— A koji je danas dan? 

— Danas je 5. studeni, — što ne, dobrano si se na- 
spavao! — Zamislih se časak, a kad se sjetih Antona, na- 
vrješe mi suze na oči. Uzdahnuli duboko, te upitah dalje: 

— A što se je dogodilo sa mojim pokojnim bratom An- 
tonom? — 

— To ti ja ne znam sinko dragi! 

— A kako je sada mojoj mami? Je li još živa, ili je 
možda i ona već umrla? — Šta radi moj ubogi brat Kon- 
rad, — i moje mile sestrice Marija i Sofija? — 

— Sinko dragi, to ti ja sve ne znam — odvrati mi 
duvna uz smeten smiešak, te produlji: — Nu sve to pri- 
povjedati će. ti pater Gruber, al naravno samo onda, ako 
budeš miran i poslušan, te ako budeš strpljivo podnosio 
ono, što ti je božja volja dosudila! 

— A kad će doći pater Gruber? 

Evo sad na, samo što nije došao! — odvrati 
duvna, te ode naglo iz dvorane, vrativ se za čas opet 
natrag i noseć mi tanjur krjepke i mirisave juhe sa jajetom, 
koja mi je uz neprestano ljubezno nukanje one plemenite 
i požrtvovne duše nekako vanredno dobro u tek išla, 
akoprem su mi još sveudilj suze na oči navirale. 

Tek što bijah gotov, otvoriše se vrata od dvorane, 
a unutra unidje — pater Gruber, — plemeniti onaj služ- 
benik božji, koji me one grozne noći od one trojice pi- 
janih vojnika izbavi. Prepoznav ga odmah na prvi po- 
gled. zaplakah od radosti i zahvalnosti ujedno, napinjuć 
se uzalud, ne bih li ga mogao poljubiti u ruku, nu bijah i 
za to još preslab, a on, videć moju slabinu, popipa mi bilo, 
te pogladiv me po licu, progovori blagim glasom: — Budi 
miran sinko dragi! — Božja je volja htjela inače, nego li 
što su već naši liečnici o tebi proricali. Nu još nisi izvan 
svake pogibji, jer si još jako slab, te se za to ne smiješ 
uzrujavati, već ti valja mirno i strpljivo podnositi ono, 
što se više promieniti neda, ako hoćeš, da opet posve 
ozdraviš! — 

— A gdje je moj pokojni brat Anton? — - upitah ja, 
plačuć još sveudilj. 

— Pokopasmo ga tekar prije tri dana, a snjim za- 
jedno pokopasmo i nekoliko stotina drugih mrtvaca! — 
odvrati svećenik mirno, te produlji: - Nu da i kašnje 
znadeš, gdje on počiva, dao sam nad njim postaviti crven 
križ sa njegovim imenom. 

— A šta radi — moja mama, i brat moj Konrad? 

— upitah ja dalje, a svećenik mi nekako smeteno odvrati: 

— To ćeš sinko po podne čuti ! — Ako budeš dobar i miran, 
dovesti ću ti poslie objeda tvoje sestrice, pak ćemo ti 
onda redom pripovieđati, što se je sve dogodilo, odkada 

si ovdje! — Nu ja sad moram dalje za svojim poslom, a 
ti sinko ostaj mi s bogom, dok se opet vidimo! 

To rekav, pogladi me po licu, te ode naglo iz dvo- 
rane, a duvna ga ođprati do vrata. Ja pako okrenuli se 
na drugu stranu, plačuć još neko vrieme, a onda zaspah 
čvrstim i krjepkim snom sve do podne. — Radujuć se, 
da ću ubrzo opet vidjeti svoje sestrice, pokoravao sam 
se kod objeda neprestanom i Ijubeznom nukanju dobre 
duvne, jeduć od svakog ponudjenog mi jela, samo da 
joj se ne zamjerim, a kad ona ode, da i drugim prigledje. 
zagledah se nepomično u vrata, izčekujuć nestrpljivo onaj 
čas, kad no će se u njima sestre moje pojaviti. Nu kako 
sam kod objeda popio pola čaše nekog starog sladkog 
vina, spopade me najednom neka ugodna slabina, i do- 
skora zaspah čvrsto, a kad se opet probudili, sjedile su 
već moje sestrice kraj moje postelje, a za njima je stajao 
pater Gruber, razgovarajuć se sa duvnom. - 4 - Odmah 11 a 
prvi pogled spazih, da su mi sestrice nekako ko popla- 
šene, i neobično snuždene 1 zaplakane, te da su im prije 
vazda rumena i puna lica sada blieda i propala. Izgrlih 
se i izljubili se šnjima te upitah, kako je mami našoj, 1 
zašto nije Konrad š njima došao. Nu one mi na to ništi 
ne odvratiše, nego se zagledaše časak u mene izrazom 
tuge i sažaljenja, — a onda pogledaše suznim očima u 
patera Grubera, kao da ga hoće upitati, što da mi na to 
odgovore, — i najednom zaplakaše obadvje, krijuć si lice 
obima rukama. 

— Dakle je i mama umrla! — zavapih ja, te za- 
plakati gorko, krijuć si lice u jastuk. — Dugo sam ovako 
jecao od nove težke boli, a sa mnom su plakale i moje 
sestrice, milujuć mi i ljubeć mi lice, i nastojeć svakojako, 
da me utješe, a kad se napokon nešto primirih, doznadch 
od njih i od patera Grubera, kakva li se je nova tužna 
drama u mojoj odsutnosti u našoj obitelji odigrala! 

VII. 

Strašne one noći ne bijaše naša majka od same brige 
i straha naravno ni oka stisnula, a kada drugoga dana 
doznade, kakvom li Anton užasnom smrću poginu, i kako 

su mene onesviešćena u bolnicu prenieli, — pozli joj si- 
roti tako, da su svi oko nje predvidjali, da taj udarac 
sudbine preboljeti neće. Nu žalibože bilo joj je sudjeno, 
da prijie smrti još jedan isto tako težak udarac doživi! 
— Kad su carske čete glavna predgradja Leopoldstadt i 
Landstrasse zauzele bite, uvidjao je svaki iole pametan 
Bečanin, da je svaki daljnji odpor uzaludan, te da bi za 
to najprobitačnije bilo, da se varoš obsjedateljima bez 
daljnje borbe preda. — To je uvidjao i sam vrhovni za- 
povjednik Messenhauser, kao i veći dio ustaških zapovjed- 
nika, do čim je general Bern još iste one noći Bog zna kuda 
bez ikakvog traga izčeznuo bio. Isto tako bijaše i velik 
dio narodne garde i drugih oružanih zborova za predaju, 
al joj se tim žešće uzprotiviše oružani radnici i proletarci, 
kojima je baš u prilog išlo, da odpor još čim dulje potraje, 
jer su od obćine dobivali na dan po 2 — 3 šestaka plače, 
a uz to stanovite obroke kruha, mesa, i vina, bez čega bi 
zbog obustave svakoga rada i prometa i radi pomanjkanja 
svake zaslužbe i te kako kuburiti morali. Nu kraj svega 
tega zaključi ipak veći dio zastupnika oružanih zborova 
dne 29. listopada, da se Beč carskim četama bezuvjetno 
' predati imade, a posebna deputacija ode još iste noći u 
glavni stan kneza Windischgratza, da mu to priobći, i da 
šnjim potanje uvjete predaje utanači. Kad se to po Beču 
proctf, odlanu odmah svim onima oko srca, koji su već 
jedva čekali, da se mir i uredjeni odnošaji opet povrate. 
Nu tim većina pobiesni oružana fukara, nastojeć, da taj 
zaključak neprestanim izazivanjem carskih četa osujeti. 
Nastade u varoši čitav metež i razsulo, u kom su ne samo 
svi miroljubivi žitelji, nego dapače i sami tada mjero- 
davni krugovi bečki od strahovanja proletaraca zaštrepili, 
jer je već i do toga došlo bilo, da su se i kojekakove žen- 
turine iz najprostijih slojeva pod oružjem sakupljati po- 
čele, da tim Svojim tobože patriotičkim primjerom muž- 
karce na što žešći odpor uzplamte. 

U to se prosu dne 30. glas, da magjarski general 
Moga Bečanima sa velikom vojskom u pomoć dolazi, te 
da je već do Schvvehata dopro, i doskora se začu odanle 
gruvanje topova. Tako zavlada u Beču na novo silna uz- 

rujanost, a kad puče lažna viest, da je Moga Jelačića hana 
pobiedio, te da se je sa svojom vojskom već sasma blizu 
varoši primakao, prevlada opet ratoborna stranka pod 
neprestanim pritiskom i strahovanjem oružane fukare, i 
najednom zaori na novo sa tornja svetoga Stjepana strašan 
glas velikoga zvona, zovuć na novi odpor. Medjutim bijaše 
ban Jelačić hametom potukao generala Mogu kod Schwe- 
chata, a kad je knez Windischgratz vidio, kako su Beeani 
zadanom vjerom knenul i, zapovjedi svim obsadnim četama, 
da bez ikakvog daljnjeg obzira na varoš udare, i doskora 
na to začeše njihovi topovi iz nova gruvati. Sve strahote 
očajničke borbe obnoviše se opet u još većem mjerilu, a 
radi toga navališe pristaše miroljubive stranke na novo 
zahtievati, da se varoš preda, čemu se oružani proietarci 
još žešćim bjesnilom uzprotiviše, počinjavajuć svakojaka 
nasilja, budi da svakog za oružje iole sposobnog na novu 
borbu proti carskim četama prisile, — budi pako, da se 
u onom obćenitom metežu pod krinkom patriotizma tudjim 
vlastničtvom što obilnije okoriste. Tako navališe na- 
jedanput dne 31. u jutro tri oružana prnjavca u naš stan, 
tražeć tobože mene, jer da je došla zapovjed, da i ja 
moram pod oružje stupiti, — a kad im rekoše, da ja bo- 
lestan u bolnici ležim, ne htjedoše vjerovati, nego pretra- 
žiše cieli stan i sve ormare, da tobože vide, nisam li se 
možda gdjegod sakrio. Tom prigodom pako prisvojiše si 
nekoliko maminih dragocjenosti, dvie srebrene žlice, i 
nešto gotova novca. Nu to im je po svoj prilici premalo 
bilo, jer još istog dana po podne banuše opet u naš stan, 
pijani ko čepovi, te navališe na novo prekapati sve or- 
mare, škrinje i krevete, jer da je došla prijava, da kod 
nas sakrivenog oružja imade. Kad pako našu ubogu majku 
pograbiše, da će ju iz kreveta baciti, da i njenu posteljinu 
prekopaju, uzpretivi se tomu moj brat Konrad, te zače 
u sav glas u pomoć zazivati, al u zao čas po se, jer ona 
tri prnjavca, pobiesniv radi njegove vike, navališe sada 
na njega, udarajuć po njem šakama i puškama, a kad 
on još većma vikati zače, ošinu ga jedan njih kundakom 
tako silno po prednjoj grbi, da se je onesviešćen i krvlju 
obliven na tle srušio, te bi oni lopovi još Bog zna ka- 

kovo zlo počinili bili, da nije nekoliko akademičkih iegio- 
naraca i narodnih gardista u pomoć priskočilo, koji su 
ih onda, videć o čemu se radi, razoružali, povezali i grad- 
skomu sudu u zatvor predali. — Doskora iza toga izdahnu 
ubogi Konrad u težkim mukama na očigled majke, a kad 
se spusti prvi sumrak, izdahnu i ona sirota, i tako osta- 
doše moje dvie sestrice same, te bi se one strašne noći 
i šnjima Bog zna šta dogodilo bilo, da se za nje ne zauzeše 
dobri neki susjedi, koji se ujedno i za to pobrinuše, da 
ono nešto iza majke preostalih stvari posve ne propadne. 
Drugoga dana pako izposlova moj plemenjiti spasitelj 
pater Gruber, da su mi obje sestre odmah primili u gradsko 
širo tište. — Njemu imam osim mnogih drugih dobročinstva 
još i to zahvaliti, da su mi onda majku i brata Konrada 
u posebne grobove pokopali, jer da nije njega bilo, zako- 
pali bi ih u kakvu veliku zajedničku raku, a ja ne bi onda 
ni dali danas znao, gdje im mrtvi ostanci počivaju. 

Kad mi sestrice moje i pater Gruber sve te žalostile 
dogadjaje ovako redom izprepovjediše, spopade me u 
prvi mah skrajnje očajanje, u kom sam od silne boli ne- 
prestano plakao i jecao, vapijuć u sav glas, neka se Bog 
svemogući i meni jadnomu smiluje, i neka mene s ovoga 
svieta k sebi primi. Pater Gruber mirio me je i tješio 
blagim riečima koliko je samo mogao, te me napokon 
pograbi za ruku, pak pokazav mi na stieni viseći lik na 
križu propetog spasitelja, progovori mi svetčanim glasom: 
— Vidiš sinko dragi, koliko je naš božanstveni spasitelj 
za druge trpio! Ugledji se za to u njegov uzvišeni primjer, 
i trpi i ti za druge: — za uboge sestrice svoje! One sada 
osim tebe nigdje' nikoga svoga na teme svietu nemaju, 
te si im za to sada ti i otac i majka, pak da im još i li 
pogineš, bila bi to za nje sirote — gotova propast. Ohrabri 
se za to, i podnosi svoj udes mirno i strpljivo a kad opet 
ozdraviš, a ti budi čovjekom, i trpi i radi za sestrice svoje, 
da ih sirote što bolje obskrbiti možeš! 

Ove rieči plemenitog službenika božjega djelovahu 
poput kakvog čudotvornog melema na bolno srce moje, 
uzbudiv u meni novu životnu snagu i silnu želju, da što 
prije ozdravim, i da onda za boljak i budućnost mojih 

sestara što revnije djelovati mogu. Prestadoh odmah pla- 
kati, te mu se svetčano zavjerih, da ću njegov nauk slie- 
diti i neumorno za moje sestrice raditi, samo ako mi Bog 
zdravlje opet povrati, i ako gdjegod kakovu zaslužbu naći 
uzmognem. 

— O ,što se zaslužbe tiče, to se ne boj, da je nećeš 
naći moći, — prihvati on na to, i produlji: — Beč je evo 
već peti dan u rukama carske vojske, a zbog toga za- 
vladao je u njem hvala Bogu opet mir i red, pak će za to 
biti doskora zaslužbe u obilju za svakoga, koji bude samo 
htio. — Čim dakle ozdraviš, naći ću ja već prikladno 
mjesto za tebe, a nneni će onda milo biti, kad budem vidio, 
da revno oko toga nastojiš, da zadano mi obećanje do 
kraja pošteno održiš. 

I dobri moj spasitelj, — Bog mu nagradio dobra 
djela njegova u nebeskom raju, — učini zaista, kako mi je 
onog dana obrekao bio, jer čim sam se opet od svoje bo- 
lesti oporavio bio, pribavi mi on mjesto konobara evo 
u ovoj istoj gostioni, kod istog mog dobrog gospodara,, 
kog i danas služim, i koji me onda većina njemu za volju, 
i zarad milosrclja, nego li zarad potrebe k sebi primi., 
akoprem je kašnje sa zahvalnošću uvidjao i priznavao, 
da je i njemu i te kako u prilog išlo, što je onda baš mene 
u svoj posao primio bio. Doskora se proču po cieloj va- 
roši, kakva li crna kob našu obitelj zadnjih dana obsie- 
danja zadesi, a radi toga su onda dobroćudni Bečani sve 
hrpimice grnuli u našu gostionu, da vide mene: — ,, malog 
mučenika iz Černinove ulice 44 — kako su me onda nazivali, 
te da od mene samoga čuju, što li sam sve onih strašnih 
dana doživio, a tom prigodom padali bi za mene sa svih 
strana obilni darovi, — šestaci i dvadesetaci poput kiše, 
tako, da sam si od njih doskora prištedio mali imetak, 
koji sam onda jedino za to upotriebio, da svojim sestrama 
što ljepšu budućnost osjeguram. Tim pako, što je ob- 
ćinstvo onda sve obilnije k nama hrlilo, podiže se naša 
gostiona u brzo kao nikada prije, pak pošto sam uz to 
svoju službu vazda revno i vierno vršio, postadoh u brzo 
gospodarevim ljubimcem, a danas mogu dapače s ponosom 
reći, da me on i svi njegovi upravo članom obitelji sma- 

traju. Odmah prve godine stekoh potpuno njegovo po- 
vjerenje, a kad navršili osamnaestu godinu, bijah već prvim 
konobarom u njegovoj gostionici. Ovako mi podi>e za 
rukom, da sam svoje sestre uz pripomoć moga gospodara 
s vremenom jednu za drugom sretno poudao. Nu kraj 
svega toga moram ih još i dan danas neprestano podu- 
pirati, zbog mnoge djece, koja svakim danom sve više 
trebaju. Osim njih pako imam i grobove naših milih po- 
kojnika na brizi, a k tim grobovima pribrajam ja i grob ne- 
zaboravnog mog spasitelja i dobročinitelja patra Grubera, 
koji je žalibože još godine 1850. u revfnom vršenju svog 
zvanja od kolere umro. 

— 1 tako ću vam ja, gospodo moja, dok sam živ, 
morati služiti tudjem gospodaru, jer mi je sudjeno brinuti 
se više za druge nego li za sebe. — A kako li bi to sve 
drukčije bilo, da mi nije ubogi brat moj Anton strašne 
one noći poginuo! — Tko je pako krivac velikoj nesreći 
sviuh nas? — Nitko drugi, nego kleti onaj ubojica njegov, 

— pakleni onaj šerežanin, kog ću za to proklinjati sve do 
groba svoga. — Ako je još igdje živ na tom svietu, neka 
ga progoni svuda moje i božje prokletstvo, a kad umre, 

— ne vidila mu duša nikad lica božjeg, a zemlja mu da 
Bog da kosti izmetala, jer je on jedini uzrok tomu, što 
mi je evo sav život od one strašne noći ko otrovan, i u 
izvor neprestane žalosti i brige pretvoren! — Kad se je 
ono dobri gospodin Trešić sa mnom našalio, rekavši, da 
su gospoda sve sami preobuče'ni šerežani, planu mi na- 
jednom nešto pred očima poput munje, a usred onog plama 
ukaza mi se krvava glava Antonova, — i strašna uspomena, 
na njegovu groznu smrt shrva me u jedan tren tako, da sam 
se odmah razbolio i u krevet leći morao! — Sad mislim, 
da će vam gospodo moja dovoljno jasno biti, zašto ii sam 
se onda onako nemilo uplašio, i zašto su mi u obće svi vaši 
šerežani još i danas u tako strašnoj uspomeni! 

VIII. v — 

Kada Franc svoju pripoviest ovako završi brišući si 
suze od očiju, bijasmo svi duboko ganuti, te mucasmo 
neko vrieme : žaleć u sebi nesretnu kob ubogog tog pat- 

nika. Napokon prihvati Gjuka tronutim glasom: — Dragi 
Franc — budite uvjereni, da vas mi svi iskreno i od srdca 
sažaljujemo. — Nu recite po duši, nije li si vaš pokojni 
brat Anton sam najvećma kriv bio, što je tako rano po- 
ginuo? — Ja ne ću tim da možda opravdavam postupak 
onog šerežana, — Bože sačuvaj, — al možda će mi us- 
pjeti, da odkrijem pravi izvor njegovog bjesnila naprama 
pokojnom Antonu. — Nu prije nego li to pokušam, moram 
da vas upitam nešto. — Kažite mi dragi Franc po duši, 
šta bi ste vi s onim šerežanom učinili bili, da ste one kobne 
noći bili odrastao i jak, a k tomu još i dobro oboružan 
momak, — pak da ste ga zatekli u onom času, kad je 
usmrtio vašeg pokojnog brata? 

Franc se ljuto namrgodi, i izklieštiv oči u Gjuku, 
stisnu obje šake, te viknu, škrinuv zubima: 

— Uh, ja bi ga bio na komade razsjekao! 

Ha! — Tako je! — prihvati Gjuka zadovoljno. — 
Vi biste ga na komade razsjeklf, a to bi naravno učinili 
za to, da na njemu smrt svoga brata osvetite. — Nu kažite 
mi, ko vam jamči za to, nije li medju onim Krajišnicima, 
koje je onog kobnog dana vaš brat svojom rukom ubio, 
— bio i koji brat ili drugi koji bližnji rodjak onoga šere- 
žana, koji je olne večeri vašega brata posjekao? Vi ste 
sami pripoviedali, da se je pokojni Anton onda osobitom 
nekom ogorčenošću borio proti krajišnicima, i da je da- 
pače i za vrieme primirja pucao na šerežane, te da su 
mu se oni za to šakama prietili, — a u borbi oko crkvene 
barikade da je on dapače dva šerežana i dvojicu drugih 
vojnika sasjekao. Time je on pako za stalno osobitu nji- 
hovu pozornost na se svrnuo, i do skrajnosti ih razjario, 
a ako se uvaži, da je onda gotovo u svakoj satniji kra- 
jiških četa medju momčadijom bilo rodjene braće, ili 
drugih bližnjih rođjaka, — i ako se k tomu još uvaži 
.vanredna uztrajnost i tvrdokornost onog šerežana u pro- 
gonu vašega brata, e onda nema sumnje da je tu bila 
po sredi osobna osveta, koja poznatim načinom i u mirno 
doba strašinim i krvavim činima uroditi znade. — Ona 
druga dva šerežana okaniše se brzo daljnjeg vrebanja na 
vašega brata, te odoše radije, da i oni štogod pliena 


— 45 


ugrabe. A onaj treći ostade na svom mjestu, nemareć za 
plien, samo da na ubogog Antona i dalje vrebati može, 
te je u tom ustrajao sve dotle., dok ga napokon nije 
uvrebao i ubio, što je nedvojben dokaz za to, da je on 
to jedino iz lične osvete učinio. Ako li pako koji poje- 
dinac ma kako krvavo djelo iz osvete počini, je li onda 
pametno i pravedno, ako drugi radi toga odmah i na cieli 
njegov stališ, pa dapače i na cieli njegov narod graknu, 
kao što su vaši zemljaci onda na Hrvate graknuli bili? — 
Vi ćete na to možda primietiti, da su onda vojnici ob- 
sadnih četa u Beču toliko nasilja i okrutnosti počinjali, 
da se sva ta njihova nedjela pojedinim slučajevima lične 
osvete smatrati ne mogu. To je doduše historički doka- 
zana činjenica, koja se tajiti ne da, nu gdje stoji pisano 
da su svu obsadnu vojsku samo Hrvati sačinjavali? Nisu 
li krajiški batalijuni, od kojih su onda mnogi još i u Italiji 
vojevali, — samo neki dio obsadne vojske bili, dočim su 
u svim drugim njezinim pukovnijama sve ostale narod- 
nosti naše monarkije zastupane bile? Zar je onda mo- 
guće, da su sva nasilja i sve okrutnosti one strašne noći 
sve sami Hrvati počiniti mogli, kao što su to onda vaši 
zemljaci u sav sviet raztrubili bili? — Moj dragi Franc! 

— Baš krajišnici pokazaše kod zauzeća Beča, da su onda, 
kao i u svakom drugom boju ne samo hrabri, nego i ple- 
meniti juhaci bili, jer je poviešt glede toga već posve na 
čistu, da su se onda od svih obsadnih četa upravo kra- 
jišnici čuvstvom osvete najmanje prevladati i zavesti dali, 
te da su prema tomu od svih, tada u Beču počinjenih gro- 
zota i nasilja upravo oni najmanje njih počinili, a da 
je zaista tako bilo, dokazuje najbolje predgradje Land- 
strasse. — To predgradje, u kom su se buntovnici iza 
barikada isto tako biesno i ogorčeno branili, kao i drugdje 

— zauzeli su skoro sami krajiški bataliuni, pa ipak nije 
ondje od strane vojničtva nikakovo znatnije nasilje po- 
činjeno, dočim su drugdje, a naročito na Hundsthurmu, 
i Matzleinsdorfu vojnici drugih pukovnija, osobito nje- 
mačkih, harali, plienili, palili i ubijali, da je grozota bila" . 


* Prispodobi historičko djelo: Jos. Alex. Baron Helfert: — 
Geschichte Oesterreicks vom Anfange des Wiener Oktober-Au 

A šta je bilo uzrokom tomu, da su onda Hrvati radi tudjih 
nasilja na tako strašan glas izašli? — Bludnja, — i 
ništa drugo nego puka bludnja! — Kadgod naime 
krajišnici gdjegod u boju jurišem uspiju, običaju oni vazda 
klicati: — „Živio! 44 — te su tako i kod obsiedanja Beča, 
kadgod bi koju barikadu zauzeli, iz svega grla klicali: — 
,,2ivio!“ — a taj bojni uzklik svidio se je doskora i 
drugim, nehrvatskim pukovnijama tako, da su i njihovi 
vojnici kod svakog juriša vikali: — ,,Ž i v i o!“* ** — a 
to je onda po svoj prilici i bilo uzrokom, da su prestrav- 
ljeni Bečani svakog vojnika, odjevenog u carsku odoru 
— smatrali Hrvatom, radi čega su onda Hrvati ni krivi 
ni dužni pred javnim mnienjem sbog tudjih grieha na 
tako zločest glas izašli. Nu kako je dosada po svoj prilici 
malo Bečana poviest onih burnih dana proučilo, to se 
oni, kako evo vidimo još i dan danas žacaju Hrvata, 
umjesto da im budu još zahvalni za to, što su se u onim 
strašnim borbama proti njima tako vitežki i tako plemenito 
jionieli, — te što su prije toga kroz tolike vjekove poput 
živog bedema neuzkolebivo uztrajali na braniku vjere i 
slobode svih naroda monarkije naše, suzbijajuć navale 
vanjskih dušmana u tolikim krvavim bojevima, dok su se 
Bečani mirno i udobno razvijati i u svačem napredovati 
mogli! — Za to niste ni vi dragi Franc u tom pogledu 
pravedan, ako se još i dan danas Hrvata, a naročito še- 
režana jedino za to tako silno žacate i plašite, što je jedan 
Hrvat-šerežanin prije tolikih godina vašega brata po svoj 
prilici iz lične osvete ubio, jer ako je onaj jedan krvavo 
ono djelo počinio, ne sliedi iz toga, da bi ga i svi drugi 
počinili bili. — A1 niste vi tomu toliko ni krivi, koliko su 
krivi vaši zemljaci, koji su onda upravo eklatantno doka- 
zali istinitost one rečenice, koja kaže, da se i najveće za- 
sluge na tom svietu kadkada najvećom nezahvalnošću na- 
gradjuju. — Kad je posije zauzeća Beča pokojni ban Je- 
lačić na čelu svoje vojske na svom bielcu u Beč ujašio, 

standes 1848. — Prag 1869. svezak I. Die Belagerung und Ein- 
nahrne Wiens-Nktober 1848. str. 272. 501. opazka! 188 i str. 525 
opazka 298. 

** Prispodobi isto djelo str. 248. i 493 opazka 153. 

pozdravili su ga Bečani upravo frenetičkim oduševljenjem, 
obasipljuć cviećem njega i njegove hrabre čete, i slaveć ih 
u sav glas kao osloboditelje Beča od grozota anarhizma 
i od strahovlade pobjesnjele oružane fukare. Čim pako 
carske čete opet iz Beča odoše, da se na drugim bojištima 
za cara svoga i za priestol bore, — proglasiše Bečani Hr- 
vate ,,iz puke zahvalnosti 44 pravim divljacima i ljudo- 
žderima, izmišljavajuć i šireć o krajiškim četama koje- 
kakove grozomorne bajke, i prišivajuć im svakojaka ne- 
djela i nasilja, koja su ili drugi počinili, ili koja onda u 
obće nigdje ni počinjena ne bijahu. — Nu kamo sreće da 
su se Bečani u viernosti napram prejasnom našem vlada- 
lačkom domu radje u liep i dičan primjer Hrvata a naro- 
čito krajišnika ugjedali, prije nego li što su se u onu ne- 
sretnu bunu upustili, jer bi si tim sve grozne posljedice 
kobne one svoje zablude prištedili bili! — A1 umjesto da 
su oni kao žitelji priestolnice drugim narodima monarkije 
naše u lojalnosti i podaničkoj viernosti napram vladaru 
dobrim primjerom prednjačili, podigoše se oni oružanom 
rukom proti njegovoj vladi, pouzdav se u neki fantom, 

0 kom su odmah predvidjati mogli, da im ništa dobra 
donieti ne će. — Hrvati pako, — a naročito krajišnici po- 
nosili su se vazda, te se i dan danas ponose tim, što su 
od vajkada neuzkolebivom viernošću stajali uz prejasnog 
vladara svoga, te će u tom i u buduće vazda vjerno uz- 
trajati, pak za to puno ni ne mare za kojekakove pređ- 
sude proti njima, koje još iz onih burnih dana potiču, 
jer su uvjereni, da su sve te predsude skroz i skroz neo- 
snovane. — Tko hoće, da si o kojem narodu valjan sud 
stvori, treba da ga u mirno doba tekar proučava, motreć 
pomno njegov život i njegove običaje, te sabiruć si uz- 
trajno sve one podatke, koji su za nepristrano prosudjenje 
dobrih i zlih svojstva njegovih neobhodno potrebni, a tko 
ga poput vaših zemljaka po ponašanju njegovih vojnika 
u ratno doba prosudjuje, taj hoće silom, da od iznimke 
učini pravilo, jer je svaki rat u obće neko abnormalno 

1 iznimno stanje u životu naroda, u kom se dogadja koješta, 
što je u mirno doba nemoguće, i što za to kod razsudji- 
vanja naroda kao pouzdano mjerilo na nikakav način slu- 

žiti ne može. Neka si za to vaši zemljaci onu lekciju od 
godine 1848. kao ozbiljan memento za buduća vremena 
dobro zapamte, pak će onda u mirnom radu i naprednom 
razvitku sve njene posljedice brzo posve preboljeti, a ako 
im se baš hoće upuštati se u prosudjivanje hrvatskoga na- 
roda, neka dodju k nama u liepu našu hrvatsku domovinu, 
gdje će posvuda najljubeznijim gostoljubljem primljeni biti, 

— pa neka onda tamo naš narod i junačke naše krajišnike 
mirno i iz bliza proučavaju, i evo moje glave za to, da će 
onda njihovi nazori o Hrvatima sasma drugačije glasiti, 
te da će se za to i sami čuditi, kako li su o njima dosada 
tako pogrješno i tako nepravedno suditi mogli. Prouča- 
vajuć bo narod naš u njegovom zavičaju, uvjerili bi se 
oni brzo na svoje oči, da je on doduše, stražeć i vojujuć 
tako dugo na braniku monarkije za drugim naprednijim 
narodima u koječem zaostao, — nu da je kraj svega toga 
ipak čestit, pošten, i miroljubiv narod, obdaren od pri- 
rode krasnim darovima i svojstvima, koji revno i pošteno 
oko toga nastoji, da sretniju si braću svoju na polju ma- 
terijalnog i kulturnog napredka čim prije dostigne,^ a kad 
bi ovako i naše hrabre krajišnike i vitežke šerežane iz 
blizu promatrati mogli, nebi ih se zaista više ni malo žacali, 
niti od njih zazirali, nego bi im se dapače divili, gledajuć 
na svoje oči, kako taj „narod pod oružjem" u mirno doba 
krotko i čedno poput starih Špartanaca živi, vršeč po- 
korno i požrtvovno težke dužnosti oružanog svojeg zvanja, 

— te bdijuć budnim okom dan i noć na medji monarkije 
naše, da joj drugi narodi blagodati mira što udobnije uži- 
vati mogu. A1 kraj svega toga, što su Hrvati, odbijajuć 
kroz tolike vjekove navale barbarstva od monarkije naše 
u svom vlastitom razvitku u koječem zaostali, dali su 
joj oni dosada ipak toliko znamenitih muževa, kao malo 
koji drugi napredniji narod, a da je to istina, najbolje 
svjedoči naša vojska, u kojoj su eno najznamenitiji i naj- 
slavniji generali i vojskovodje sve sami Hrvati na ,,ic 

— i u kojoj nema ni jedne čete, kod koje ne bi med ju 
časnicima makar nekoliko Hrvata na čast i diku svojeg 
roda i stališa svoga služilo. A1 isto tako dično zastu- 
pani su Hrvati i u svim drugim stališima i strukama. 

te se je i na polju umjetnosti i znanosti dosada već 
toliko sjajhih hrvatskih zviezda pojavilo, da bi mnogi drugi 
narod Hrvatima u tom pogledu zaviditi mogao. Sve to pako 
bilo bi upravo nemoguće, da su Hrvati zaista opakovi, 
kako su ih vaši zemljaci razvikali i kakvim ih oni još i 
dan danas smatraju. Nu kako sve većma rastući promet 
pojedine narode medjusobno sve više i više sbližava i spri- 
jafceljuje, to je nedvojbeno jur blizu ono vrieme, kadno 
će sav naobražen sviet o nam Hrvatima malo drugačije 
suditi nego li dosada, a kad to vrieme dodje, ne će za 
njim ni Bečani zaostati, nego će onda i oni o Hrvatima 
reći: — čast im, i dika im, jer su zaista mnogo bolji, nego 
njihov glas, a ako i vi dragi Franc to vrieme doživite, evo 
moje glave za to, da ćete onda i vi to isto reći! — 

Kada Gjuka, sav zažaren od uzhita ovaj svoj 
govor ovako završi, skoči Nikola Glišić k njemu, te kucnuv 
se šnjim, kliknu oduševljeno: — Živio dragi Gjuka! — 
Živio i evala ti! — a u isti mah skočismo i mi drugi sa 
svojih sjedala, dovikujuć mu gromki: „Živio!" te se sle- 
tismo u jedan tre'n oko njega, kucajuć se i rukujuć se šnjim 
i čestitajuć mu najljubeznijim riečima, a Nikola produlji 
uzhitno: — Evala ti dragi Gjukane, što si nam hrvatsko 
ime tako liepo obranio! — Kamo sreće, da se svaki Hrvat 
u tudjini za čast i diku roda svoga tako gorljivo zauzimlje, 
ko ti, jer bi nas onda strani sviet malo drugačije uvažavao 
i cienio, nego li dosada! 

Uzhitni uzklici sviuh nas popratiše ove Glišićeve 
rieči, dočim nam se je Gjuka na toj spontanoj ovaciji sr- 
dačno zahvaljivao, smijuć se veselo, i radujuć se uspjehu 
svojega govora. 

U to pristupi i Franc k njemu, da se i on šnjime 
kucne. Niz bliedo lice kapale su mu još sveudilj tihe suze, 
al izpod tih suza titrao je blagi smiešak veselog ganuća 
i uzhita. Nakloni se ponizno, te progovori tronutim glasom: 

Gospodo moja, moram žalibože priznati, da sam i ja 
sve do dahas svakojakim predsudama proti Hrvatima, a 
naročito proti krajišnicima proniknut bio, a to ponaj- 
većma radi mog strašnog doživljaja, a onda radi toga, 
sto o njima od mojih zemljaka zaista nikad ništa dobra 

Ferdo Becić: Djacke uspomene. 4 

čuo nisam! — Nu vaš ljuhezan i plemenit postupak prama 
meni gospodo moja, i vaše vazda fino ponašanje, — a isto 
tako i liepe i umne rieči gospodina Trešića otvoriše mi 
oči, razpršiv sve dosadanje moje predsude, i uzbudiv u 
meni uvjerenje, da je upravo nemoguće, a da bi hrvatski 
narod zaista onakav bio, kako je kod nas od god. 1848. 
razvikan, nego da u istinu negdje dobar, čestit i plemenit 
narod biti mora! — Vi ste se gospodo moja negdje iz svih 
krajeva domovine svoje ovdje sastali, da svoje nauke u 
Beču dovršite, pak ste evo svi bez iznimke jednako fini 
i ljubezni kavaliri, dapače finiji i ljubezniji, nego li mnogi 
i mnogi rodjeni Bečanin, što bi jedva u tolikoj mjeri mo- 
guće bilo, da vam je narod zaista onakav, kako su ga 
drugi bez njegove krivnje razvikali. Za to vam se evo 
svečano zavjeravam, da ću to svoje uvjerenje poput ka- 
kovog apoštola u krugovima mojih znanaca širiti i na- 
stojati, da dičnom i viteškom hrvatskomu narodu što više 
štovatelja pribavim, i u to ime dižem evo čašu svoju, te 
kličem iskreno i oduševljeno: — Živili Hrvati i živila 
Hrvatska! 

Te Francove rieči uzbudiše u nama čitavu buru ve- 
selog oduševljenja, a gromki naš: „Živio Frahc“ kojim ga 
burno pozdravismo, bijaše tako glasan, da se je od njega 
u jedan tren ciela kuća uzbunila. U drugoj sobi pojaviše se 
svi ostali konobari skupa sa starim gospodarom, zavirujuć 
izrazom straha i užasa u našu sobu. Bijahu se valjda u prvi 
mah već pobojali, da mi Franca negdje koljemo, — ■ a kad 
vidiše, kako se mi š njim prijazno kucamo, i kako mu lju- 
bezno nazdravljamo, tješeć ga radi one strašne uspomene, 
— zabezeknuše se svi, razvaliv oči i usta, ko da u kakvo 
čudo gledju, a onda se izgubiše polagano jedan za drugim., 
kimljuć glavom, ko da hoće da kažu: — Bože sačuvaj! — 
To nije moguće, da je to pravi grošl 

Da nisu bili veliki izpiti pred vratima, bili bi onda 
mi od samog oduševljenja još koju bocu uz vesele pjesme 
i zdravice iztrusili. Nu ovako se doskora sjetismo naših 
knjiga, te oprostiv se ljubezno sa našim Francom, izidosmo 
iz gostione, smijuć se nehotice raznolikim pogledima lju- 


bopitnosti, sumnje i udivljenja, kojima nas je sva družina 
gostione sve do dvorištnih vrata pratila. 

— No. Nikola, — bojiš li se još i sada, da će nas 
ovdje ko parcove potrovati? — upita Gjuka, smijuć se, 
kad bijasmo na ulici, uhvativ se Glišiću pod rame. 

— Bože sačuvaj! — odvrati ovaj, te produlji: — Ne 
bojim se ja toga više, nego sam dapače i ja sada uvjeren, 
da će nas u buduće zaista još i bolje dvoriti, nego li prije! 

I tako je i bilo. — Od onog bo dana upravo se je 
natjecalo sveukupne osoblje gostione ,,K veselom vin- 
ciliru“, da nam u svačem što većma ugodi, a u tom natje- 
canju prednjačio je naravno pred svim drugima naš Franc, 
pazeć vazda budnim okom na to, da nam se svakoj želji 
odmah udovolji, i da nam se vazda najbolja jela i pića do- 
nose. Kad bi pako posije objeda bili sami u gostioni, pa kad 
bi po starom običaju koju pjesmu zapjevali, došao bi on 
odmah k nama, te ne bi ni jedne propustio, a da ju najvećim 
zanimanjem do kraja ne sasluša, a kad nam jednoga dana 
priznade, da bi ga silno veselilo, kad bi i on koju hrvatsku 
pjesmu naučiti mogao, prionusmo odmah svi oko toga, 
da mu želji čim prije udovoljimo, napisav mu najprije i 
protumačiv tekst nekih najljepših naših pjesama, da ga 
na izust nauči, te pjevajuć mu ih onda sve dotle, dok ih 
nije napokon i on na silno naše veselje skupa s nama 
skladno zapjevati umio. 

^ Najradje pjevao je pjesmu: - „Puna srca pune 
čaše , a nama za volju pjevao bi ju obično solo, — za- 
mjenjujuć naravno po pravilima "gramatike bečkoga na- 
rječja mehke suglasnike sa tvrdima i obratno, kao n. pr. 
Buna zerca bune džaže, 

Nega šifi ždo je naže, 

ili pako: 

Poše šifi brijadele, 

I zfe thomorotne šele, — 

Mi bi se tomu izprva nehotice grohotom smijali, a 
on bi u tom uživao, pošto je u svojoj velikoj dobroćud- 
nosti vazda sretan i blažen bio, kad god bi nama čime bilo 
ugoditi mogao. Nu kad i oko toga ozbiljno i uztrajno prio- 
nusmo, da ga i u valjan izgovor hrvatskih rieči uputimo, 

doživismo doskora i to veselje š njim, da je napokon 
svaku rieč naših pjesama posve dobro i korektno izgo- 
varati umio. 

U to osvanu davno žudjeni 30. srpanj, dan promak- 
nuća drugoga tečaja, — i kad mi novoimenovani poručnici 
krajiške uprave toga dana u novim novcatim častničkim 
odorama raznih krajiških pukovnija u društvu naših mladjih 
kolega u gostionu stupismo, orosiše se Francu oči od ve- 
selja i žalosti ujedno. Veselio se je tomu, što smo cilj na- 
šega boravka u Beču sretno postigli, al ujedno se je opet 
žalostio radi toga, što je vidio, da je osvanuo dan, kojim 
nam je bilo sudjeno, da se š njime i sa liepim Bečom 
možda na uviek oprostimo. 

U slavu našega promaknuća i u spomen našega 
razstanka dadosmo onoga dana sjajan banket kod „veselog 
vincilira“, kod kojeg je i puno drugih naših zemljaka joze- 
finaca, tehničara, i drugih hrvatskih djaka učestvovalo, i 
kod kojeg je ubogi Franc, dvorećnas, jedva suze susprezao. 
Kad se obredaše sve zdravice, nazdravi Gjuka ganutljivom 
zdravicom i njemu, iztičuć sve njegove vrline, i hvaleć 
mu u ime nas sviju na vazda revnoj i točnoj podvorbi, a 
kad svoju zdravicu završi, predade mu u ime sviuh nas 
prekrasnu pušaću garnituru uz želju, da se vazda sjeća 
nas, kad goder pušio bude. Franc zaplaka ko malo diete, 
te bijaše tako silno ganut, da nam se je jedva zahvaliti 
mogao, a kad se napokon š njim oprostismo, moradosmo 
mu obećati, da ćemo ga, kad god koji nas u Beč dodje, 
kod „veselog vincilira“ potražiti. 

To obećanje mogosmo nekoliko nas tekar god. 1873. 
prigodom bečke izložbe prvi put održati. Sastav se jednog 
dana u rotundi, i pregledav izložbu, odvezosmo se odanle 
ravno k „veselom vinciliru“, te nadjosmo tamo Franca 
utješena i zadovoljna, al ne više kano konobara, — nego 
kano pravog gospodara gostione i kano sretnog oca obi- 
telji. Bijaše se on dvie godine prije sa obudovljenom jedi- 
nicom kćerkom staroga gospodara oženio, a kad ovaj 
nedavno preminu, postade Franc njegovim nasljednikom. 
Bilo je to silno i burno veselje, kojim nas on pozdravi, 
kad onako iznenada pred njim osvanusmo. — Moradosmo 

mu puno toga pripoviedati o životu i o običajima u Krajini, 
a naročito o hrvatskim šerežanima, a kad ga Gjuka u šali 
upita, da li ih se više ne boji, ko nekoč, — odvrati on, na- 
smjehnuv se veselo: — O ne! — Odkad se je sreća i meni 
jedanput nasmijala, ne plaši me više — ko nekoč ona 
strašna uspomena! 



\ 


Izgubljeni biser. 


i. 

»Gd'e laž ruča, tamo ne večera u . 

Nar. poslovica. 

ad sam godine 186* svršavao drugi tečaj bečkog 
zavoda za uzgajanje krajiških upravnih častnika, 
utvarao sam si neko vrijeme 11a veliku svoju nesreću, da 
uživam osobitu blagonaklonost tadanjeg našeg opće lju- 
bljenog i štovanog zapovjednika, preuzvišenog gospodina 
podmaršala baruna N. — , te da uslijed toga mogu raditi 
što me volja. Povod toj mojoj kobnoj opsjeni pako bio 
je taj, što sam neko vrijeme slučajno više puta nego li 
drugi imao tu sreću, da me je preuzvišeni gospodin veoma 
Ijubezno oslovio, a kadkada se sa mnom dapače i na- 
šalio, akoprem sam imao dosta prilike uvjeriti se o tom, 
da on i prama drugima isto tako Ijubezno postupa, kao i 
naprama meni, jer je bio u obće vanredno Ijubezan i 
plemenit dobričina, radi čega smo ga svi upravo oboža- 
vali, ljubeć"' ga, i poštivajuć, kao da nam je rođjenim 
ocem bio. 

O kamo sreće po mene, da je počam od prvoga dana 
mog boravka u zavodu baš naprama meni što strožije 
postupao! — Ta ja bi mu za to još dan danas i te kako 
zahvalan bio, pošto se tada ne bi onako uzobijestio, i ve- 
liku onu ludoriju počinio bio, kojom sam mu se u prvi 
mah baš ljudski zamjerio, i kojom sam si osim toga 
stvorio obilan izvor nemile duševne boli i gorkog ali ža- 
libože prekasnog kajanja. 

Bilo je to nekako u prvoj polovici mjeseca svibnja 
iste godine, a pošto sam svršavao drugi tečaj, to me je 

samo još desetak tjedana dielilo od onog znamenitog dana, 
kadno bi meni i mojim drugovima tako žudjena poruč- 
nička čast u dio pasti imala. Akoprem su nam zaključni 
izpiti pred vratima bili, te akoprem smo zato vrago- 
metno puno imali učiti, šalabazao sam ja ipak kao i 
prije bezbrižno i nehajno po lijepom Beču, kada ne bi 
predavanja bilo, zaniinajuć se većma za dražesne Bečanke 
i za svakovrsne zabave, nego li za dugačku litaniju mno- 
gobrojnih i raznolikih predmeta naše naukovne osnove. 

Čim se je većma približavao dan našega imenovanja, 
tim su nas češće opominjali naši profesori, da se svagdje 
ozbiljno i dostojanstveno ponašamo, kao da već nosimo 
na sebi častničke odore, te da se za to već sada u dru- 
štvenom saobraćaju brižno kanimo svega onog, što se ni 
pravim častnicima dolikovalo ne bi, a'naročito pako op- 
ćenja sa takovim ženskinjama, s kojim niti častnici na 
javnim mjestima općiti ne smiju. 

Radi tih opomena moradosmo dakle osobito mi 
pitomci na svaki naš korak izvan zavoda našega dobro 
paziti i to tim većina, što smo u našoj odori, a uz to 
častničkom sabljom opasani, osobito iz daleka pravim 
častnicima naličili tako, da su nam gotovo svaki bogo- 
vjetni dan mnogi i mnogi vojnici pa dapače i podčastnici 
susrećuć nas na ulici, vojničku počast izkazivali, — mi- 
sleći u prvi mah, da smo častnici, — te ljuteć se onda, i 
psujuć u sav glas, kad bi opazili, da ih je oko prevarilo, 
pak da su izkazali počast vojnim pitomciina, koji bijahu u 
njihovim očima puke neke, u vojničku odoru odjevene žive 
ništice, neimajuće baš nikakove, — pa ma i najmanje 
vojničke šarže! 

Naši drugovi frekventanti pako, gubeć se u svojim 
podčasničkim odorama medju ostalom momčadi bečke po- 
sade, mogli su si izvan zavoda i nadalje kojekakve pu- 
stolovine dozvoljavati, a da se nisu trebali bojati, da bi 
radi toga ikomu odgovarati morali, akoprem je poručnička 
čast i njima u istom roku ko i nama pitomcima sudjena 
bila. S toga smo im često puta zavidjali, što se oni na 
javnim zabavama, a naročito na izletima u krasnu bečku 
okolicu mnogo slobodnije kretati mogu, nego li mi, te bi za 

to uz ovako ve zgode mnogi nas kadkada potajice u 
sebi uzdahnuo: — Oh da je sada kamo sreće i na meni 
podčastnička odora, — alaj bi tu sada — svašta bilo! 

Ovakav uzdah ote se nehotice i mojoj grudi, kad 
sam jedne subote po podne, plandujuć po nutarnjem gradu, 
skrenuo sa Fleischmarkta u Rothenthurmstrasse, i kad 
se najednom predamnom pojavi plavokosa djevojka van- 
ređne ljepote, prošav mimo mene žurnim korakom,, i 
unišav u neku obližnju manufakturnu trgovinu. Bijaše 
gologlava, a odjevena u jednostavnu svjetlu suknju, za- 
strtu s prijeda poput snijega bijelom i finom pregačom, 
dočim joj je gornji dio vitkog joj i bujnog struka tijesnim 
Vrsnikom od crne svile zaodjenut bio. 

Sudeć po toj njenoj odjeći, pomislih si odmah, da 
mora da je sobarica ili bonna u kakove velikaške obi- 
telji, te uzdahnuh bolno u sebi: — Eto, da sam sada 
podčasfnik, mogao bih smjelo k njoj pristupiti, i upitati 
ju, kao Faust Margaretu: 

Mein schones Fraulein, darf ich wagen, 

Meinen Arm und Geleit Ihr anzutragen? 

— U ovoj odori pako ne smijem k njoj ni blizu, 
— jer sam ja — ,, veliki gospodin" pitomac, — i jer 
ona nije po modi nacifrana i našešurena poput kakove 
otmene dame, akoprem bi mnoge i mnoge velikašice i 
te kako sretne bile, da su i u najsjajnijoj svojoj toaleti 
tako lijepe i dražesne, kao što je ona evo u ovoj svojoj 
priprostoj haljinici! 

Umujuć ovako i videć, kako se mnogi prolaznici, 
zatravljeni njenom ljepotom, za njom obziru, i kako se 
neki od njih dapače i vraćaju, da za njom u onaj dućan 
zavire, — podjoh i ja onim pravcem, da ju makar samo 
još jedanput vidjeti mogu. — Nu kad dodjoh onamo i 
kad i ja u onaj dućan zavirih, — učini mi se u onaj 
čas, kao da sam u raj nebeski zavirio bio. Stajala ona 
sasma blizu otvorenih vrata, da bolje vidi, izbiruć neke 
čipke, što ih joj j*e pokazivao mladi trgovački pomoćnik, 
motreć ju pobožnom nekom pomamom, te sam ju za to 
sada tekar pravo vidjeti i promatrati mogao. 

Sav zapanjen divnom njenom ljepotom postavih se 

pred ona vrata, kao da me je neka neodoliva sila onamo 
prikovala bila, zureć u nju, ko u kakvo čudo, - a kad 
se doskora na to i njene lijepe oci, — modre i & v]ed 
poput vedrog proljetnog neba, - časak u me zagledaše, 
protmuh sav od slatkog milinja, te problijedih, bivši 
uvjeren, da ovakove ljepote do onog časa jos nigdje 

drugdje vidio nisam! . . . , „ 

Bijaše ona visoka i vitka, al kraj svega toga jec i 
struka i uzrasta, a sva njena pojava začaravala je sva- 
koga nevinom, rek bi andjeoskom dražesti ničim jos ne- 
pomućenog sklada tjelesne i duševne ljepote njene. 

Zlatni prami bujne joj i duge kose bijahu u debelim 
pltenicama oko krasne joj glavice omotani i modrom svi- 
lenom vrocom opasani, pristajuć divno uz nježnu bjelinu 
njene puti, nadahnute po prelijepom joj liscu nježnim 
rumenilom proljetne, tek procvale rumene ruže. — Bijele 
njene i uzahne ruke pako bijahu upravo savršeno lijepa 
oblika, kao ruke u Medicijske Venere, a uz to nježne i 
dražestne, kao da su samo za milovanje i cjelivanje 
stvorene. 

Kad se poslije nekoliko časaka njen pogled Kao slu- 
čajno po drugi put opet prama meni zaleti, za gledaše 
ona u mene kao poplašena, porumemv sva u licu, te izabra 
onda na brzu ruku što je kupiti htjela, plati račun i 
primiv mali svežnjić kupljene robe, izidje žurnim 
rakom iz dućana, ne pogledav baš nijednim pogledom 
ni mene ni ikog drugog, van odjuriv, sto je brze mogla 
pravcem prama trgu Sv. Stjepana. - Kud puklo da 
puklo, ja se moram s njom upoznati! — pomislih ja u 
sebi te pojurih naglo za njom, a sa mnom zajedno pojuri 
i nekoliko mladih bečkih gizdelina, koji su, zadivljeni 
njenom ljepotom takodjer pred onim dućanom stali bili. 
Nu ja ih nekolicinom naglih koraka pretekoh, te dostigav 
neznanu ljepotu, pristupili smjelo i odvažno k njoj, po- 
zdravili ju što uljudnije, i progovorili umiljatim glasom 
_ Oprostite, gospodično, što se usudjujem uznemiriti vas 
smjernom molbom, da mi dozvolite, pratit vas komadić 
puta, pak da vas nešto veoma važna upitam. 

Ona se lecnu, te porumeniv sva u licu, pogleda me 

plaho, a onda zače polaganije koracati, te odvrati uz sme- 
teni posmjeh: — Ali gospodine, ta kako bi vam ja to 
mogla dozvoliti, kad vas niti ne poznajem, a uz to ne 
imam ni pojma, čemu bi to u obće dobro bilo, da me 
pratite! — S toga vas lijepo molim, poštedite me i do- 
zvolite, da sama dalje svojim putem idem! 

Ja se nemilo snuždih, zagledav se u nju zabrinutim 
pogledom, — al kad opazih, kako joj se na prelijepom 
lišcu blagi neki i umiljati smiješak oiimlje, ohrabrih se 
iznova, te predstaviv joj se svečano, produljih smjelo: 
— Od onog časa, kad vas moje oči prvi put ugledaše, 
gine mi srce i duša neodoljivim čeznućem za tim, da 
se s vama upoznam i upravo to sveto čeznuće uzbu- 
dilo je u meni onu smjelost, kojom se usudih uzne- 
miriti vas ovom mojom molbom i ako mi tu molbu usli- 
šate, budite uvjereni, da se radi toga nikad — nikad po- 
kajati ne ćete! 

Govorio sam navlaš tako, da je ona pomisliti 
mogla, kao da već dulje vremena za njom ginem, a 
ona se zagleda u mene ozbiljnim i dugim pogledom, kao 
da hoće, da mi u dušu zaviri, a onda se nekako plaho 
i zlovoljno ogleda, te odvrati: Gospodine moj, osim vas 
imade još mnogo i mnogo drugih, koji su istom željom 
proniknuti, kao i vi i koji mi se danomice narivavaju, 
tako, da me je već strah izaći na ulicu. Nu nijedan od 
njih ne može se pohvaliti, da je u mene ma i naj- 
manje uspio, jer sam ja čestita i poštena djevojka, koja 
se u ovakova ljubakanja nikada upustiti ne bi htjela, pak 
buduć ne uvidjam razloga, za što da baš radi vas od 
svojih načela odstupam, to vas, opet lijepo molim, da mc 
dalje ne pratite! 

Opet se uznemirili, te se okrenuh Jjutito, da te druge 
moje suparnike vidim i kad opazili nekoliko njih, kako 
polagano za nama idu, prcždiruć nju svojim drzovitim 
pogledima i kako neki dapače vrebaju, ne bi li koju riječ 
našega razgovora uloviti mogli, stadoh časak, te im do- 
bacili nekoliko tako strašnih pogleda, da su odmah počeli 
zaostajati, dok se napokon u vrevi prolazeće svjetine posve 
ne izgubiše. 

Videć to moja neznana vila nasmjehnu se slatko, 
i kao da je zaboravila, što me je već po drugi put mo- 
lila bila, pogleda me ljupkim pogledom, punim zahval- 
nosti i pouzdanja, te progovori: — Baš vam hvala, što 
ste me tih drznika oslobodili, jer su mi upravo već do- 
dijali! — O vi ne imate pojma o tom, kako li su ovdje 
u Beču mnogi i mnogi muškarci napram mladim žen- 
skinjama drzoviti, a proti meni kao da su se upravo uro- 
tili, da me svojom drzovitošću napadaju, jer čim se ja 
na ulicu samo pojavim, eto ih bar desetak za mnom 
u potjeru, — a kad se nediljom ili svetcem u svečano 
odielo obučem, — eh onda već ne znam, kako da se 
branim, pošto onda upravo kao muhe oko meda sve ja- 
tomice oko mene obletavaju! 

Ja se nasmiehnuh, te primjetih laskavo: — To vam 
je, gospodično, najjasniji dokaz za to, da vas je božja ruka 
vanrednom, i rek bi upravo andjeoskom ljepotom i dra- 
žesti obdarila, — jer da nijeste tako lijepa, mogli biste 
svaki dan cielim Bečom mirfao obilaziti, a da vam nitko 
svojim napastovanjem dosadjivao ne bi! — Nu od vaše 
volje zavisi, da se proti ovakovim drznicima ogradite us- 
pješnom obranom, uz koju bi divna vaša ljepota svuda i u 
svako doba poput sunca žarkog sjati mogla, a da se nitko 
više usudio ne bi, da vas u buduće ma i najmanje samo 
uznemiruje. — Dozvolite meni, da vas ja pratim, kada 
kuda od kuće podjete i evo vam moje glave za to, da 
vam nitko više na ulici dosadjivati ne će! — Tim ćete 
sebi pribaviti vjernog' zaštitnika vašega mira, a mene 
učiniti najsretnijim čovjekom ovoga svieta! 

Ona se umiljato nasmieši, pokazav mi dva reda pre- 
krasnih svojih poput sniega bielih i čistih zubića i uz- 
hitiv me jpš većma ljepotom njihovom, kao i neodolivom 
dražesti čarobnih onih dvijuh jamica, koje bi joj se na 
nježnom lišcu kod svakog smieška pojavile. — Videć, da 
je očevidno u neprilici, što da mi odgovori, produljih ja 
smjelo: — Vidite gospodično, sutra je nedjela, te ćete 
za stalno i vi po podne kuda izaći, pak eto vam liepe 
sgode, da me do neba usrećite, pak da mi dozvolite, da 
vas smijem pratiti. — To bi bila posve bezazlena zabava, 

koju vam nitko pametan ne bi mogao zamjeriti, i uz 
koju bi se vi za stalno uvjerili, da niste nevrijednika usre- 
ćili dozvolom, da vam se približiti smije! — Hoćete li 
mi to dozvoliti? — Smijem li se nadati, da ću i sutra 
tako sretan biti, da se s vama sastanem? — 

Ona se opet zagleda u mene dugim pronicavim po- 
gledom, razmišljajuć, bi ii, ne bi li privolila, a onda se 
napokon veselo nasmjehnu, ko da se je nečemu dobromu 
domislila, te odvrati : 

— U ime božje, neka bude volja vaša! — Odkad 
sam u Beču, vuče me želja za tim, da jedanput cieli 
Prater uzduž i poprieko pogledam, te bih još mogla odavle 
i otići, a da ga pravo ni vidjela ne bih. — Za to bih se 
ja sutra po podne onamo odšetala, al da me ma i deset 
prijateljica prati, znam da ne bi cielim putem imala mira 
od kojekakovih drznika, jer ću sutra imati na sebi sve- 
čanu linačku nošnju, koja je doduše veoma liepa, — oso- 
bito tako zvana linačka zlatna kapa, — al koja svakomu 
u oči pada baš za to, što je liepa, a uz to ovdje i pri- 
lično neobična! 

Spopade me čudan neki nemir, te zagledav se u nju 
sav sbunjen, upitah ju naglo: — Pa zašto ne nosite 
odielo po modi, a uz to elegantan ženski šešir na glavi 
kao i druge mlade Bečanke 1 ? 

Ona mi se ljupko nasmjehnu te odvrati: — Prvo, 
jer nisam Bečanka, nego sam rodom iz Linča, gdje mlade 
ženske tu nošnju svecem i nedjeljom i dan danas no- 
siti običaju, — a onda je to izrična želja moje grofice, 
kojoj se moram pokoravati, dok sam kod nje, jer mi je 
dobra, kao da sam joj rodjenim djetetom njenim. — Kad 
sam prije dvie godine došla k njoj u službu za prvu njenu 
kamerieru, bio je baš veliki neki svetac, te sam imala 
na sebi tu nošnju, a na glavi linačku zlatnu kapicu, i 
kad me ona ugleda, zaplaka kao diete od silnog ganuća, 
sjetiv se na svoje mlade dane, kad je i ona istu nošnju 
nosila, jer je i ona rodjena Linčanka gradjanskog po- 
riekla, a kažu da je bila vanredno liepa i da joj je ta 
nošnja toli divno pristajala, da se grof u nju silno za- 
ljubio i svečano se zakleo, da će se samo s njom i s niko- 

jom drugom oženiti, što je on napokon i učinio, kad mu je 
jedva jedvice sretno za rukom pošlo, svladati otpor svojih 
roditelja i ostale rodbine svoje. — Od onda joj je ta 
nošnja tako omiljela, da je još i dan danas sva setna i 
blažena, kad ju gdje vidjeti može, te sam joj za to odmah 
s početka svečano obećati morala, da ću ju, dok sam još 
kod nje, vazda nedjeljom i svecem na sebi imati. — Dok 
sam dakle pod njenim krovom, moram se tim njenim 
^irima pokoravati, jer kako rekoh, ni rodjena majka ne 
bi mi mogla bolja biti, nego što mi je ona! — Ako 
vam je dakle po volji, da mi budete sutra u Prateru 
vitezom i zaštitnikom mojim, a vi se izvolite sutra u dva 
sata po podne potruditi na trg. sv. Stjepana, pak me pri- 
čekajte pred glavnim vratima stolne crkve, kamo ću ja 
točno u to doba doći, da se onda u vašoj pratnji pri- 
rodnih ljepota divnog tog perivoja što obilnije naužiti 
mogu! — 

To rekav, zagleda se ona u mene, smiešeć mi se 
umiljato, a moju dušu zaokupi u isti mah silna bura 
raznolikih čuvstava poput kakvog časovitog ciklona, plašeć 
me sjedne strane nekim neopredijeljenim strahom radi 
one njene svečane linačke nošnje, — a uznoseć me opet 
s druge strane do neba preslatkom nadom u rajsku neku 
sreću, koja bi mi sutradan kraj nje osvanuti imala, — 
i ta slatka nada prevlada u meni za čas ostala čuvstva, 
uzbudiv mi u srdcu neki nježan i pobožan uzhit, u kom 
u onom trenutku na sav ostali sviet i na sve, što oko 
nas biva, u jedan tren posve zaboravih, videć samo njeno 
andjeosko liepo lišće i divne one njene nebeske oči, koje 
su me tako milim, nježnim i nedužnim povjerenjem mo- 
trile, kano oči milog kakvog nevinog djeteta. — „To 
se eto u meni budi prava ljubav“, — pomislih u sebi, 
protrnuv sav od blaženstva, — „prava, sveta i čista ljubav, 
koja će nam pretvoriti ovaj sviet u raj zemaljski !“ 

Sav uznesen tom mišlju, uzdahnuh duboko, te huknuh, 
jedva đišuć od silne radosti: — Oh hvala vam, gospo- 
din?’ na dobroti vašoj, kojom ste moju molbu uslišali, 
učiniv me najsretnijim čovjekom ovoga svijeta! — što 
sam živ, nijesam se ničemu tako silno radovao, kao sutra- 

šnjem danu, jer će mi sutra vašom dobrotom u dio pasti 
čast i sreća, biti vitezom i pratiocem najdivnije krasotice 
prelijepe nam prijestolnice naše! Ja ću dakle točno u dva 
sata doći, te se nadam, da će mi za rukom poći, uvjeriti 
vas o tom, da sam te časti zaista vrijedan i dostojan! 

Ona mi se opet ljupko nasmjehnu te prijnjeti : — 
Samo se nemojte odviše smjelim nadama prepuštati, jer 
tim, što sam vam za sutra dozvolila sastanak, — ne preu- 
zimljem ja nikakovih drugih obveza za budućnost. — 
Ako nam je dakle možda sudjeno, da nam ovo bude 
prvi i zadnji sastanak u našem životu, — tada ćete se 
tim bez prigovora zadovoljit morat, tješeć se u sastancima 
sa drugim ljepoticama, kojih hvala Bogu dosta na tom 
svijetu imade! 

Ja se opet snuždih, te već htjedoh, da proti njenoj 
zadnjoj primjetbi svečano prosvjedujem — nu u to se 
ona najednom uozbilji i stade, te reče: — A sad vas 
moram lijepo zamoliti, da me dalje ne pratite, pošto u ovo 
doba običaje stari grof sa groficom od kuće poći, da se 
prije objeda prošeću, te pošto bi mi velikih neprilika pro- 
uzročiti moglo, kad bi oni slučajno baš ovamo krenuli, i 
vidjeli, da me tko na ulici prati. — A nemojte ni izdaleka 
za mnom ići, nego krenite ravno natrag, jer nas već za 
stalno mnoge oči motre, kako li ćemo se razići. — Hoćete 
li mi učiniti, što vas evo molim? — Dajte mi ruku, da 
hoćete! 

To rekav, pruži mi ona uz ijubki smiješak lijepu 
svoju i finu ručicu, a ja ju pograbili strasno, te ju u 
onom svom silnom uzhitu zamalo ne poljubih, a onda 
progovorili svečano : — Gospodično, Bog mi je evo svje- 
dokom, da vas tako štujem, da ću svaku ma i najmanju 
želju vašu vazda s najradostnijim uzhitom vršiti, samo 
da vam što većina ugoditi mogu! 

Ona me pogleda izrazom zadovoljstva i radosnog 
nekog ganuća, te reče: — S bogom dakle — i do vi- 
dova — sutra! 

Ja joj se naklonih, odsjekav joj vojnički pozdrav kao 
kakvoj dvorskoj dami, a ona mi ljubezno odzdravi, te od- 
juri naglo svojim putem. 

Gledah još neki čas za njom sav uznesen pobožnim 
nekim čuvstvom zahvalnosti i sreće, a kad opazih, kako 
se ona za mnom još jednom obazrje, nasmiješiv mi se 
ljubezno, zaori mi svom dušom mojom radostan i buran 
uzklik: — Ja joj se svidjam — ona se za me zanima — 
ona je moja I 

U to ona izčeznu u vrevi svjetine, a ja uzdahnuh 
duboko te prenuh prama našemu zavodu. 

II. 

Iduć polagano koracao sam ponosno i dostojanstveno 
poput kakvog rimskog triumfatora. — Večernji korzo u nu- 
tranjem gradu bijaše već započeo, te su za to ulice, 
kojima sam prolazio, sve vrvile od najotmjenijeg općinstva, 
naročito pako od mnogih elegantno odjevenih krasotica. 

Nu akoprem je med njima mnogo divnih i lijepih bilo, 
motrio sam ih ipak hladno i ravnodušno, misleć u sebi 
nekim čuvstvom sažaljenja: — Sakrijte se vi sve pred 
dikom mojom milom, jer je vaša ljepota prama njenoj 
ono isto, što je svjetlo lojanice svijeće napram nebeskom 
svjetlu sunašca žarkog! 

Sav uznesen i razdragan laskavom tom prispodobom 
prepustih se slatkim sanjarijama mladjahne mašte, koja 
mi je bujnim i bajnovitim slikama predočavala rajske 
slasti u naručju divne one ljepote. — Nu u to se na 
jednoć na obzorju moje sreće pojaviše tri crna oblaka, 
plašeć mi smjele i slatke nade moje nemilom pojavom 
svojom. — Prvi oblak bijaše misao: Šta li ona o meni 
može misliti, videći, da mi momčad baš nikakove voj- 
ničke počasti ne izkazuje? — Cijelim našim putem pro- 
lazilo je kraj nas toliko vojnika i podčastnika, a da me 
nijedan njih u znak pozdrava ma samo migom oka udo- 
stojao nije. Da se je danas makar samo jedan baka pre- 
vario, pak da mi je vojnički pozdrav odsjekao, koliko li 
bih mu za to zahvalan bio! — A šta li će istom sutra 
poslije podne biti, kad će negdje polovica momčadi bečke 
posade po Prateru plandovati, — pa kad ona bude vidjela, 
kako ja svakom častniku, pak bio on najmladji poručničić, 
vojničku počast izkazivati moram, pa kako svaki baka 
svakoga podčastnika, pa makar samo i frajt bio, po voj- 

ničku pozdravljati ima, dočim mene ni ne gledaju, kao da 
me na tom svijetu ni nema? Ta ona će si negdje pomisliti: 

— O Bože, kakva li je to vojnička ništica, taj moj lijepi 
vitez, kad su evo i zadnji podčastnici veća gospoda od njega ! 

Drugi oblak bijaše čudan neki strah radi svečane 
linačke nošnje, u kojoj bi ona sutra preda mnom osva- 
nuti, i sa mnom cijelo pp podne probaviti imala. — 
Sjetih se, da sam prigodom nekog gospodarstvenog 
izleta našeg tečaja u grad Linac tu nošnju negdje vidio, 
i da je zaista vrlo lijepa i skupocjena, nu da je baš radi 
svoje originalne ljepote i ondje opću pažnju uzbudjivala. 

— Šta li će istom sutra biti, kad se ona u toj nošnji 
kraj mene ovdje i u Prateru pojavi? Ne će li prolaznici, 
što nas budu susretali, zinuti na nas, kao na kakvo čudo? 

Treći oblak pako bijaše teška briga, šta li će reći moji 
profesori, ako nas koji njih sutra slučajno gdjegod susretne. 

A šta li će reći toliki drugi častnici, koji će i sutra 
negdje ko obično na takove dane po cijelom Prater u sve 
vrviti? — A šta bi istom rekao goropadni mjestni zapo- 
vjednik general F. — taj živi strah i trepet svih mladih 
častnika bečke posade, gdje me je tekar neki dan javno na 
Grabenu napao ko kakav zmaj, i gdje me zamalo ne posla 
ravno k profuzu jedino radi toga, što sam si cviker na 
nos nataknuo bio?* 

Pretrnuh sav, sjetiv se susretaja s onim goropad- 
njakom, na kog sam danas, iduć kraj moje neznane 
dike, posve i zaboravio bio, te sjetiv se još, kako sam si 
nekoliko puta cviker na nos natakao, samo da se njoj 
šta bolje svidim, akoprem smo neprestano susretali svu silu 
častnika svakoga stepena, kojima sam vojničku počast izka- 
zivati morao. — Nu ta moja počast bila je negdje silno tra- 
ljava, jer sam samo mekanički rukom prama pavi mahao, 
ko da muhe od sebe gonim, — pa ako me je on možda 
gdjegod opazio i prepoznao, — jao meni — ta onda ću 
sutra već u rano jutro biti pod ključem strica profuza, a 
sastanak sa mojom neznanom vilom ostat će onda za mene 
možda za uvijek — na vrbi svirala! 

* Onih godina bijaše svim vojničkim službenicima najstro- 
zrje zabranjeno nositi cviker. 

Herdo Becić: Jbjacke uspomene. 5 


Sgroziv se ste pomisli, stadoh nehotice, obziruć se 
s nekim strahom i naprežuć oči, ne ide li za mnom koji 
častnik mjestnog zapovjedničtva. Nu ne videć na daleko 
nikoje sumnjive osobe, podjoh umiren dalje, pomisliv na- 
jednom smjelo i veselo: — Ha, kako bi bilo, da sutra po 
podne pred zlatnom mojom dikom u civilnom odijelu 
osvanem ? 

Bilo je to doduše svim vojničkim osobama naj- 
strožije zabranjeno, nu kraj svega toga dogadjalo se je 
ipak, da se je kadkada po gdjekoji mlad poručnik ili 
kadet radi kojekakovih ljubavnih pustolovina najednom u 
elegantnog gizdelina u civilu prometnuo, pouzdavajuć se 
u to, da ga u onom nebrojenom mnoštvu bečke publike 
nitko ni prepoznati ne će. 

Nu istom, što tu misao zamislih, moradoh ju odmah 
i napustiti, sjetiv se, da u mene nema više od 3 forinta 
golovihe, dočim bi za iole pristalo civilno odijelo kod 
Rothbergera ili u drugoj kojoj trgovini odijela za jedno 
poslije podne najmanje 5 for. platiti morao. 

Uzdahnuh duboko, snujuć amo tamo, kako bih si u 
toj svojoj neprilici pomoći mogao, i u toj neprestanoj tlap- 
nji skrenuh napokon u Dreihufeisengasse, gdje nam je 
zavod u zgradi ratne škole smješten bio. 

Već se je hvatao noćni mrak, te je u svim spavao- 
nicama drugoga tečaja svjetlo gorilo u znak, da moji dru- 
govi marljivo uče, pripravljajuć se za konačne izpite. 

— No to će biti prodika, kojom će me negdje Gjuka 
sada pozdraviti, kad u sobu stupim! — pomislih u sebi, 
penjuć se uz kamenite i plinom razsvijetljene stube. — 
Gjuka bijaše moj školski drug i pobratim, pitomae dru- 
goga tečaja Gjuro Trešić. 

Odkako se u prvom razredu požežke gimnazije prvi 
put ugledasmo, zavoljesmo se, kao da nas je jedna majka 
rodila i jednim mlijekom odhranila bila, a ta medjusobna 
ljubav rasla je s nama, razvijajuć sve krasnije i bujnije 
cvijeće upravo idealne ljepote svoje, te durajuć ničim ne- 
pomućena tečajem svih nauka naših. 

Po temperamentu bijasmo doduše pravi pravcati a!n- 
tipodi. Gjuka bijaše već dječakom flegmatik, vazda miran 
i ravnodušan, te je sve, što oko njega biva, rijetkom za 

njegove godine zbiljom smatrao. Kraj toga pako bijaše 
čvrsta i stalna značaja ko kakav stari Špartanac, a do 
svoje časti držao je vazda više, nego li do života si. Umom 
bistar i ženialan, a uz to vazda neumorno marljiv, bijaše 
on u svim školama prvi odlikaš, te su ga za to i svi učitelji 
volili i svakom zgodom hvalili i odlikovali, preporučujuć 
vazda njegovim drugovima, neka se u svačem u njegov 
lijep primjer ugledju. 

Svojim stoičkim mirom i ravnodušjem, svojim op- 
sežnim znanjem i vazda bistrim sudom sticao si je pošti- 
vanje u svakoga, tko ga je poznavao, te je za to bio pra- 
vim ljubimcem cijeloga zavoda. 

Ja pako bijah onda silan sangvinik i idealista, u svim 
svojim činima nepromišljen, nagao i lahkouman, a u lju- 
bavi pravi pravcati vjetrogonja. Što su viši razredi bili, 
koje sam polazio, to sam slabije u naucima napredovao, 
naročito pako u takovim predmetima, o kojima sam držao, 
da ih u svagdanjem životu nikada trebati ne ću. S toga 
je dobri Gjuka, zabrinut u svojoj pleminitosti za moju 
budućnost, imao trista muka i briga sa mnom, nastojeć sva- 
kojako, da me od te nemarnosti i lahkoumnosti odvrati 
i na marljivije učenje prinuka, a u tom svom nastojanju 
išao bi on kadkada tako daleko, da bi mi često već i do- 
sadilo slušati neprestano njegove opomene i prijekore. Nu 
imajuć na mene od vajkada velik moralan upliv, postigao 
bi vazda, da sam njegove prijateljske opomene napokon 
ipak kako tako poslušao, te mu za to i dan danas prizna- 
jem, da jedino njemu mogu zahvaliti, što sam svoje nauke 
kraj sve svoje lakomišljenosti napokon ipak sretno svršio, 
jer da nije bilo njega, Bog zna kako bih prošao bio. 

Popev se u drugi sprat, bijah sa sobom na čistu, 
kako ću ga radi mog današnjeg predugog izleta umiriti, 
te unidjoh nehajno i veselo u našu sobu, u kojoj su osim 
nas. dvojice još dva pitomca našega tečaja, Bulkić i Ke- 
re P'ć smješteni bili. Sjedila njih sva trojica oko velikog 
zajedničkog stola, zadubljeni u učenje, pušeć iz svojih 
lula tako užasno, da se je slabo svijetlo starodrevne mo- 
derateur-svjetiljke kroz silni onaj dim jedva opažalo. Bio 
sam srećom i sam jak pušilac, pak mi za to silni onaj dim 

nije putio smetao, osobito kad bih si i sam smotku ili lulu 
pripalio. 

Kad stupih u sobu, upravo si je Gjuka uz veselo 
neko zadovoljstvo lulu punio, al kad mene ugleda, namrgodi 
se ljuto, zagledav se u me časak mrko i ozbiljno, te nastavi 
onda svoj posao, ni ne gledajuć više u mene. 

Dobar večer, junaci! — progovorih ja nehajno, pri- 
stupiv k stolu, te produljih veselo: — Vi ste već marljivi, 
a evo i mene k vama, da i ja uz vas prionem! — 

— Samo si slabo uranio, dragi moj! — primijeti na 
to Bulkić uz zloban posmjeh. 

— Eh, šta ćemo de! — odvratih ja na to, slegnuv ra- 
menima. — Sastadoh se sa starim nekim i dobram prija- 
teljem iz moga kraja, pak ne mogoh izbjeći, a da ga Bečom 
malko ne provodam. 

— Samo ako to nije bila kakova prijateljica? prihvati 
Kerepić ujedljivo, a ja se raz jedili, te viknuh: — Ma ka- 
kova prijateljica, — idi s Bogom! — Ta tebi su vazda 
samo ženske na pameti! — 

Kerepić i Bulkić udariše u smijeh, dočim je Gjuka 
sveudilj mrko i ozbiljno u svoju knjigu zurio, kao da ni 
ne sluša, što mi govorimo. Začudih se tomu, a ujedno 
se zabrinuh zbog toga, što me on danas baš nijednom 
riečju ne će da prikori, te se već pobojah da za me više 
ni ne mari. Razmišljajuć amo tamo, kako li bih ga udo- 
brovoljiti mogao, zovnuh napokon našeg momka Martona, 
da mi za deset novčića iz najbližnje sitničariče štogodj 
večere donese. — Kad smo imali puno učiti, i kad su nam 
novci već na kraju bili, — što bi obično već oko polovice 
mjeseca nastupilo, — dali bismo si za večeru štogod iz sit- 
hičarije donijeti, da puno ne zadangubimo, i da osim toga 
što jeftinije prodjemo. 

Za nekoliko časova donese mi Marton dobar obrok 
— sira i velik komad crnog raženog kruha, a ja sjedoh 
k stolu, te upitah: — Jeste li već večerali, junaci? — 

— Jesmo. — odvrati Kerepić mrko, a Bulkić prihvati 
u šali: — Ne bi li nas možda svojim sirom počastiti htio? 

— O molim, — viknuh ja udvorno, — bilo bi mi 

dapače vrlo drago, kad biste mi pomoći htjeli! — Izvolite 
junaci, makar samo parče! — 

— Bulkić i Kerepić uzeše svaki komadić sira i za- 
logaj kruha, al Gjuka kimne samo glavom u znak, da ne 
će, mučeć se sveudilj, da si lulu pripali. Videć to Bulkić 
prihvati u šali : Deder si ulij malko zejtina u tu fajku, pak 
će odmah bolje goriti! 

Nasmijah se od srca toj šali, te se uzradovah, kad 
opazih, da se je i na Gjukinom ozbiljnom licu na časak 
dobroćudan smiešak pojavio. Pojedoh za čas svoju fru- 
galnu večeru, zaliv ju vodom iz dunavskog vodovoda, što 
mi ju Marton u velikoj čaši donese, a onda začeh zadir- 
kivati u Bulkića i Kerepića, sbijajuć svakojake šale, ne bi 
li time Gjuku izazvao, da me radi toga makar i prikori, i 
najednoć se on zagleda u mene strogim pogledom, te pro- 
govori uz sarkastičan smiešak: Nad tobom visi Damoklev 
mač: drugi red i consilium abeuhdi, — a tebi je još do 
svakojakih obijesnih šala i lakrdija, — umjesto da se već 
jedanput uozbiljiš, pak da bar u zadnjem času što marlji- 
vije uz nauke prioneš, ne bi li toj pogibelji izbjegao. Vidiš 
dragi, mi smo se do četiri sata dosta pozabavili i našetali, 
a od četiri sata sjedimo neprestano uz naše knjige i učimo, 
i učiti ćemo možda još do jedanaest sati noći — a ti se 
evo cielo popodne pa do mraka po Beču klatiš, — kao da 
si ovdje na dopustu! Ta zar si već zaboravio, kakovu su 
ti zdravicu profesori trgovačkog i mjenbenog prava i fi- 
nancijalne znanosti napili, zaprietiv ti se, da će ti bez 
ikakva ponovna obzira dati drugi red, ako te još jedanput 
nepripravna zateku? — A ako ti se to zbilja i dogodi, biti 
ćeš iz zavoda isključen, pak kud onda? — Šta će tomu 
reći dobri tvoj otac, koji je na tebe tolike novce potrošio? 
— Kad je on prošle zime ovdje bio, da te pohodi, i da te 
na veću revnost opomene, molio me je, kao što se Bog 
moli, da te pravom najboljeg prijatelja sveudilj potičem 
na što revnije učenje i da te odvraćam od kojekakvih lu- 
dorija i pustolovina, — a ja mu svečano obećah, đa ću 
oko toga zdušno nastojati, te sam do sada to svoje obe- 
ćanje pošteno i vršio. — Nu sad vidim, da je sav moj trud 
žalibože posve uzaludan, pak za to radi, šta te je volja, 
a ja perem svoje ruke! 

Završiv ovako, namrgodi se Gjuka još većina, a mene 
zaokupi neka tjeskoba i žalost nad tim, što sam i sam 
uvidjao, da je sve plemenito nastojanje najmilijeg mi pri- 
jatelja oko mog napretka dosada zaista jedino mojom 
krivnjom posve uzaludno ostalo. — Ujedno me pako spo- 
pade bolno neko kajanje i oboren tim čuvstvom priskočili 
k njemu, te obuhvativ mu glavu obim rukama, poljubih ga 
u sljepočicu, i huknuh tronutim glasom: — Gjukane dragi, 
ne ljuti se, nego se umiri, a ja ti evo svečano obećajem, 
da ću odsele neumorno marljiv biti, da sve svoje redove 
što bolje popravim! 

Gjuka me pogleda, kao da dvoji u iskrenost mojih 
riječi, a onda progovori: — Ti si mi to doduše već više 
puta obrekao, — al neka bude, — ja se zaufano uzdam, da 
ćeš ovaj put učiniti, kao što si mi sada svečano obećao! 
— Vidiš, amice, sutra ti je nedilja, pak ako samo 8 sati 
na nauke upotriebiš, moći ćeš puno toga proučiti, a da ti 
bude laglje kod kuće biti, ostati ću ja veći dio dana uza 
te, pak ćemo onda lijepo zajedno učiti. — Sad pako, junaci 
nastavimo posao. Dosta smo se nabrbljali i našalili, a sada 
do jedanaest sati ni mukac više! 

To rekav stisnu mi srdačno desnicu, te se zadubi opet 
u svoju knjigu. Ja pako donesoh svoje knjige, te sjedoh 
k stolu da pokušam, ne bi li još večeras koje poglavje 
trgovačkog i mjenbenog prava proučiti mogao. 

Nu koliko god sam se trudio, da barem nešto- upam- 
tim od onog, što bi po dva triput pročitao, bio mi je ipak 
sav trud uzaludan, jer mi je pred dušom neprestano lebdila 
andjeoska slika neznane dike moje, dočim me je s druge 
strane nova briga mučila, kako li ću sutra po podne moći 
izmaći Gjuki, ako bi on zaista kanio provesti uza me veći 
dio dana, kako mi je netom obrekao bio. 

Istom oko deset sati primirili se nekako, al onda me 
opet zače sve većma svladavati neodoljivi driem, od koga 
se ni pušenjem najljućeg kržaka obraniti ne mogoh, te sam 
zato sav sretan bio, kad Gjuka oko jedanaest sati svoju 
knjigu zaklopi, te viknu: — Hajdmo dječaci spavati, a 
sutra zorom pik Jovo na novo! 

Prozračiv sobu od silnog onog dima, raspremismo 


se brže bolje, i za nekoliko časaka spavasmo sva četvorica 
krepkim i zdravim snom mladosti, hrčući u sav glas, kao 
da nas je tko' za to najmio bio. 

III. 

Sutradan u jutro, probudih se već u pet sati, te 
sjetiv se, što sam sinoć milom si pobratimu toli svečano 
obećao, skočih odmah iz kreveta i opremiv se brže bolje, 
sjedoh k stolu, zadubiv se u svoje knjige u dobroj na- 
kani, da cijelo do podne neprestano učim, samo da onda 
po podne tim laglje na urečeni sastanak izmaći mogu^ 

Gjuka pako ustade istom oko šest sati, radujuć se 
iskreno neobičnoj mojoj marljivosti. — Poslije kave, koju 
nam je zavodski vratar Jirka svakog jutra donašao, — 
razidjoše se pitomci i frekventanti na sve strane, da se 
prošeću, jedino ja i Gjuka ostadosmo kod naših knjiga. 
Nu oko deset sati ustade on najedanput, te obukav uni- 
formu i opasav sablju, pruži mi desnicu, i reče: — Idem 
da se malko prošećem i da si nešto kupim, te ću se oko 
jedanaest sati opet povratiti. — Ne bi li i ti možda sa 
mnom, da se malko razbistriš? 

— Ne, — ne mogu, dragi GjukaHe, odvratih ja oz- 
biljno, — jer bih rada da prije podne još nekoliko poglavja 
proučim, te ću se onda radje poslije objeda malko pro- 
šetati. 

— Eh pa dobro! — prihvati Gjuka zadovoljno. — 
Neka bude tako, pak ću i ja po podne s tobom, al naj- 
kašnje do pet sati moramo opet kod kuće biti, da opet 
dalje učimo! — Oh moj dragi, ako ovako do kraja ustra- 
ješ, moći ćeš ne samo dobro proći, nego možda još i 
u rangu poskočiti! — A sad mi ostaj s Bogom, sokole 
moj ! 

To rekav, ode on, zvekečuć sabljom, a ja ostadoh 
sav opčinjen i nanovo uznemiren njegovim obećanjem da 
će po podne sa mnom u šetnju. 

Ala sam baš nesretan, — zavapih u sebi, — kad mi 
eto najbolji i najmiliji prijatelj sreći mojoj na putu stoji! 
— Kuda sad? — Kako da mu sada izmaknem? — Ako mu 
iskreno priznam, da imam po podne sastanak sa prvom 
ljepotom prijestolnice, znam da će mi odmah početi za- 

novijetati i svakojako me nagovarati, da se toga okanim, 
barem sada prije zaključka, te će mi možda na vratu ostati, 
dok urečeno vrijeme sastanka ne prodje! 

Tom novom brigom do skrajnosti uzrujan, uzletih se 
po sobi, razbijajuć si glavu, kako li bi mu po podne bez 
zamjere izmaći mogao. — U tom mi najednom sinu zgodna 
misao: — Idem jednostavno u drugu koju gostionu na 
objed, pa mogu onda po podne sžm kud hoću, a ako me 
bude^ pitao, gdje sam bio, kazat ću mu, da me je onaj 
tobožnji prijatelj iz mog kraja na ručak pozvao, pak mirna 
Bosna i Hercegovina, sutradan pako priznat ću mu sve, 
a on će onda i sam uvidjeti, da nijesam mogao inače raditi. 

Presvukoh se brže bolje, te opasav sablju, htjedoh 
otići, kad najednom unidje momak naš Marton, te mi pre- 
dade malo pisamce, javiv mi, da mi ga je Gjuka ovaj čas 
po služniku poslao. Otvorih ga naglo, te pročitah slije- 
deće olovkom napisane redke: — Dragi amice! — Evo 
sam se sastao sa starim prijateljem mog oca, umirovljenim 
pukovnikom Suličićem, a on me pozva, da se s njim na 
Kahlenberg odvezem, gdje ćemo ručati i do četiri sata 
boraviti. Pošto se on već sutra kući vraća, to sam se morao 
njegovu pozivu odazvati, al najkašnje do pet sati eto me 
opet kod kuće, te ćemo onda zajedno opet marljivi biti. 
— Nadajuć se pouzdano, da se svojem svečanom obećanju 
iznevjeriti ne ćeš, ostajem tvoj vjerni pobratim Gjuka. 

Pročitav te redke za malo ne zapjevah od silne ra- 
dosti, što ću moći poslije objeda bez ikakove zapreke na 
urečeni sastanak izaći. — Kolikogod mi je inače Gjukino 
društvo vazda milo i ugodno bilo, toliko sam ga se onaj 
dan upravo bojao, da mi ne bi osujetio sastanak s onom 
ljepoticom, za kojom mi je mlado srce tako silno uzplam- 
tilo bilo. 

Navukav na ruke nove novcate bijele rukavice, odju- 
rili iz zavoda, naperiv prama nutarnjem gradu, te obidjoh 
sve znamenitije ulice i trgove, ne bi li gdjegod neznanu 
diku svoju slučajno susreo. Nu njoj ne bijaše nigdje ni 
traga, te zato krenuh opet natrag, jer je već vrijeme objeda 
blizu bilo, a kad unidjoh u našu gostionu, bijaše već veći 
dio mojih drugova na okupu. 

— A gdje nam je danas Tominov? — upitah ja, 
videć, da osim Gjukana samo još Martina Tominova, fre- 
kventanta mojeg tečaja, stražmeštra uprave rumunjsko- 
banatske krajiške pukovnije, kod stola nema. 

— Zar ti ne znaš, šta mu je? — odvrati pitomac 
Glišić, te produlji: — Do podne obolio je naglo od groz- 
nice, koja ga u brzo tako shrva, da se je morao leći, te 
sada siromah ne može od same slabine nikud iz kreveta. 
— Nije li to nesreća, razboljeti se sada tik pred za- 
ključkom? 

— Ta valjda nije ništa opasna, te će doskora opet 
ozdraviti, — prihvatih ja na to, sažaljujuć iskreno dobrog 
Martina, koji je radi svoje dobroćudnosti svim nam jed- 
nako mio bio. 

— Bože daj, da tako bude! — primijeti Glišić ozbilj- 
no, a meni sinu u isti mah nova misao: — Eto ti lijepe 
zgode presvući se u njegovu odoru i kao mlad slražmeštar 
pred milom dikom osvanuti! — Ala će se ona negdje po- 
nositi, kad mi sve bakende sve u šestnaest salutirali budu, 
dočim me u ovoj odori nitko ni pogledao ne bi! — Martin 
je dobričina, pak se ne će tome suprotiviti, a ako mi i 
bude štogod zanovijetao, ne ću ga ja puno ni pitati, nego 
ću jednostavno u njegovoj odori otići, a da on toga u 
svojoj slabini ničim zapriječiti ne će moći. — Pa napokon 
nije djevojka ništa drugo, nego bolje služinče, te bih ja 
zbilja i te kakovih neprilika imati mogao, da u ovoj mojoj 
odori cijelo po podne pa još k tomu u Prateru u njenom 
društvu probavim, dočim u podčastničkoj odori nikomu 
u oči pasti ne ću! 

Umujuć ovako, požurih se s objedom, a kad odbi 
jedan sat, ustadoh, platih, oprostih se sa drugovima te 
odoh naglo, da kod Martina sreću pokušam. 

Skrenuv sa Getreide-markta u Dreihufeisengasse, 
opazih na veliko moje veselje, kako iz zavodske zgrade 
izidje naš vratar Jirka sa cielom svojom obitelju, naperiv 
prama Gumpendorfu. 

Eto — pomislih u sebi, — već sam jadikovao, da 
me nesreća progoni — a kad tamo, — evo jedne sreće 
za drugom, — jer sam se samo još Jirke bojao, da me 

ne će u Martinovoj odori opaziti i sutradan prijaviti, a 
sada eto nestade hvala Bogu i njega sa obzorja slatkih 
mojih nada! 

Popeh se onda, što sam brže mogao u drugi sprat 
naše zgrade, te unišav u svoju sobu, odložih sablju i iz- 
vadili iz svog ormara medju knjigama sakrivenu bocu sta- 
rog oriovačkog crnog vina, od kog mi je otac pred uskrs 
dvije boce zajedno sa čitavim tovarom svakojakih kolača 
i sušenog mesa* poslao bio. Jestvine bijahu već davno po- 
trošene, al od vina bijaše još jedna, skoro posve puna 
boca u zalihi, jer bih ga ja i Gjuka samo kad i kad po pol 
čaše za okrepu gucnuli, da što dulje potraje, pošto je 
upravo izvrstno bilo. Natočih ga punu čašu, te spremiv 
bocu opet u ormar odoh u treću sobu, gdje je Tominov sa 
još tri frekventanta smješten bio. 

Bijaše siromah sam samcat u sobi, ležeć u svom 
krevetu i stenjuć i tresuć se od silne groznice. 

— Bog, dragi Martine! — progovorili ja, pristupiv 
k njegovom krevetu, te produljili čuvstveno: 

— S iskrenim sažalijevanjem doznadoh tek u gostioni, 
da si naglo od groznice obolio, pak ti evo nosim čašu 
izvrstnog starog oriovačkog vina, što sam ga nedavno od 
kuće dobio. — Ovo će te ugrijati i okrijepiti, pa ako nije 
ništa drugo nego groznica, biti će to bolji i sigurniji lijek od 
nje, nego li ikoja medicina iz apoteke! 

To rekav, pružih mu punu čašu, a on se malko pii- 
diže, te istrusi polovicu na dušak i postaviv čašu na noćni 
stolić, ispruži se opet, i huknu cvokočuć zubma: 

— O b — baš ti h — hva — la dr- -dragi pr — prija — te- 
lju! — A — ala je to do — bro! — A sad — te ie — liepo 
molim, — po — krij me još mojom kab— kaba— nicom, 
d — da se— 1 — ljudski br— ugri— jem. — Eno je u hu — u 
or — ma — ru ! 

Skočih k njegovom ormaru, te zagledav se časak u 
njegovu novu novcatu odoru, donesoh mu kabanicu, i 
pokriv ga njom, upitah ga prijazno: Ne bi li još gucnuo, 
da se ugriješ? — Ovo će ti dobro činiti! 

— Opi — pi — opit ću se! — huknu on dršćuć, al 
ipak iztrusi i drugu polovicu. Zaklopi onda oči, kao da će 

spavati, al u to ga ja pogladih po glavi, te progovorili: 
— Dragi Martine, ja i ti nekako smo jednako veliki i 
jednakog stasa i uzrasta, pak me za to već dugo mori 
želja, da jedanput tvoju odoru obučem, da vidim, kako li 
bi mi pristajala! — Dozvoli mi za to, molim te, da toj 
svojoj daVnoj želji odmah sada udovoljim, jer Bog zna, 
hoće li se doskora za to tako liepa prilika desiti kao 
danas ! 

Martin razvali oči u mene, kao da ne vjeruje svojim 
ušima, a onda huknu izrazom nekog straha: 

— M— ma— ni se to— ga! — M— mo— go b— i tko 
doći, pak eto ti ko— medi — je! 

Nu dok on tu opomenu izusti, bijah ja već kod or- 
mara, te svukav se brže bolje i objesiv svoju odjeću 
unutra, obukoh njegovu na se, opasah njegovu sablju I 
natakav si na glavu čako, navukoh si na ruke svoje bijele 
rukavice, te stupiv pred zrcalo, uzradovah se silno, videć, 
da na men, sve kao saliveno stoji. Stupih onda pred njega, 
te odsjekav pred njim vojnički pozdrav, upitah ga, smiješeč 
se veselo: 

— No, dragi Martine, zar ne bih i ja bio od oka 
stražmeštar ? 

On se zagleda u mene s izrazom straha, kao da se 
boji, da bi se moglo sad na nešto zla dogoditi, a onda 
zavapi bolnim i drhtavim glasom : 

— Joj, joj, — ala si još d — dje — tinjast. S — ki — daj 
to od — m — ah s — sa se— be, i idi r — radje učit! 

— Odmah, odmah dragi Martine! — odvratih ja, 
smijuć se veselo. Idem samo da se pokažem Gjuki, da 
vidim, hoće li me prepoznati, a đnda eto me odmah natrag! 

Martin zastenja, te učini, kao da hoće, da iz kreveta 
skoči, al videć, da ne može, izvali se opet natrag, te za- 
jeca: — Oka — ka — ni se to — ga. Ka — ka— ja — ka — kajat 
ćeš se! 

Nu u to ja već odmakoh iz sobe, te pojurih brzo niz 
stube i plitko me nije opazio, kad izpadoh na ulicu medju 
amo tamo vrveću svjetinu. 

Prolazeća momčad izkazivala mi je vojničku počast, 
da je sve zvečalo, a to me je tako silno radovalo, da mi je 

srce udaralo, kao da će mi grudi probiti, osobito kad po- 
mislih, kako li će to negdje i milu moju diku silno veseliti. 

IV. 

Kada dodjoh na trg sv. Stjepana, bijaše već jedan 
sat i tri četvrta popodne, te se za to namah postavih 
naprama glavnom portalu stolne crkve, šećuć se pola- 
gano gore dolje i pazeć pomno, s koje li će strane ona 
doći. U to odbi drugi sat, a prodje bogme i četvrt trećeg 
sata, a nje još sveudilj ne bijaše. Pobojah se već, da 
možda ne će ni doći, kad mi najednoč ponestade daha 
od silne uzrujanosti, jer mi se učini, kao da ju iz daleka 
u vrevi svjetine vidim, kako polagano prama meni koraca, 
nadvisujuć pod nekom vanredno lijepom i blistajućom se 
kapom sve mimo nje prolazeće ženske, te gledajuć pomno 
amo tamo, kao da nekoga traži. 

Imala je na sebi crvenu svilenu suknju, urešenu 
utkanim cvijećem, koja je prilično kratka bila, tako, da su 
se pod njom male joj nožice u bijelim čarapama te u 
malim, duboko izrezanim lak-cipelama tekar iznad glež- 
njeva kriti mogle. 

Preko suknje imala je široku pregaču od tamnosive 
težke svile, a krasan si struk bijaše zaodjela haljetkom 
od crnog baršuna. 

Rukavi tog haljetka bijahu oko gornjih ramenica ši- 
roko našešureni, suzujuć se sve većma od lakata pak do 
rubova, izpod kojih su prekrasne bijele čipke koketno 
provirivale. — Desnom rukom držala je suncobran od 
crvene svile, dočim je u lijevoj ruci nosila bijeli tanahni 
rubac i nove novcate elegantne glacć-rukavice. 

Grudi si zaklonila krajevima raznobojnog svilenog 
rubca, zaodjevenog oko vrata, a pribodena sprijeda uz ha- 
Ijetak zlatnom sapinjačom. 

Oko bijelog joj i nježnog vrata ovijao se šestero- 
struki niz pravoga bisera, komu je sa najdoljnjeg struka 
visio zlatan križ, urešen pravim biserjem i dragim kame- 
njem, ugnijezdiv se na finim bijelim čipkama, kojima je 
gornji rub haljetka nad grudima obšiven bio. U ušima 
imala je skupocjene naušnice, sa kojih je u raznim bojama 

duge blistao s*jaj pravog alem-kamenja. — Ljepu njenu 
glavicu pako upravo je divotno riesila više prama zatiljku 
nataknuta linačka zlatna kapa od tamno -smedjeg baršuna 
koji je samo na vrhu nešto malo provirivao, dočim mu se 
je sva ostala površina sve do doljnjeg ruba gubila pod 
prekrasnim i skupocienim zlatnim vezivom. 

Divna ljepota cijele njene pojave zatravi me još 
mnogo većma nego li jučer, — al kraj svega toga utvarah 
si neodolivim uvjerenjem, da sam . vrlo pametno učinio, 
što sam Martinovu odoru obukao bio, jer da ona kraj sveg 
sjaja i ljepote skupocjene joj nošnje u njoj ipak naliči 
kostimiranoj polaznici kakova plesa. 

Svi prolaznici, koji su ju susretali, stali bi časak, za- 
travljeni njenom ljepotom, kimajuć glavom od čuda i 
obaziruć se sveudilj za njom, dok god bi ju još vidjeti 
mogli. 

Bijaše mi već sasma blizu, te se već pobojah, da će, 
ni neopaziv me. kraj mene proći. S toga stupih pred nju 
i pozdravih ju što uljudnije, a ona se lecnu, stupiv jedan 
korak natrag, te premjeriv me od glave do pete. Stisnu 
mi onda pruženu joj desnicu i pošav dalje sa mnom, pro- 
govori uz čudan posmjeh: — Vi ko da ste jučer drugu 
odoru na sebi imali, koja je mnogo elegantnija, i koja 
vam mnogo ljepše pristaje, pošto u njoj naličite mladomu 
poručniku, dočim je ovo obična podčastnička odora, ka- 
kovih se u Beču svaki dan na hiljade vidjeti može! 

Ove njene riječi sbuniše me nemilo, te osjećajuć, 
kako mi rumen stida u lice udara, razgledah se nekim 
strahom u okolo, nije li koji častnik kraj nas prošao, koji 
bi njene riječi možda čuti mogao. U to ona mimo pro- 
dulji: — Pak zar vi smijete odore mijenjati, kako vam 
se svidja? 

— Bože sačuvaj! — odvratih ozbiljno. — Samo u 
slučaju premještaja smije premještenik rabiti svoju pri- 
jašnju odoru, dok ju ne iznosi, pak pošto sam ja bio kadet- 
stražmeštar rumunjsko-banatske krajiške pukovnije, prije 
nego što sam u zavod stupio i pitomcem postao, to imam 
pravo služiti se prigodom šetnja jednom ili drugom odo- 
rom, dok prijašnju ne iznosim. 

Uz te riječi udari mi silna vrućina u lice od samoga 
stida, što sam se pred tako divnom ljepotom tako krupnom 
lažju poslužio, samo da se izbavim iz silne neprilike, u 
koju me njezino nenadano pitanje dovede. Kad sam se 
na tu samovoljnu metamorfozu odlučio bio, mislio sam si, 
da se ona u odijevanje naše vojske puno ne razumije, pak 
da za to ne će ni opaziti, da sam drugu odoru obukao, 
a kad tamo, kako li se evo ljuto prevarili! Nu dodje još 
i gore. Zamisliv se časak, nasmiehnu se ona opet, te me 
još upita: 

— Pak zašto ste baš danas prijašnju vašu odoru 
obukli ? 

Ovog sam se pitanja bojao kao vatre, i evo ga ona 
sbilja izusti, dovedši me u još veću nepriliku. Nu sabrav 
se opet brzo nasmjehnuh se ljubko, te odvratih smjelo, 
— Da znate, gospodično, jedino sam radi vas to učinio, 
misleći si, da ću vam tim bolje ugoditi! 

Ona se sva u čudu u mene zagleda, a onda se na- 
smjehnu: — Ha, ha! — Radi mene! — Ja zaista ne razu- 
mijem, kako vi to mislite! 

— Dozvolite, da vam razjasnim, — prihvatih ja na 
to, te produljih: 

— Jučer vam je negdje za stalno u oči palo, da mi 
baš nijedan momak vojničku počast ne izkazuje, dočim i 
najnižem podčastniku salutiraju, da na njima sve zveči. 
S toga sam se pred vama i te kako stidio, te za to i od- 
lučili, presvući se danas u ovu odoru, misleći, da će i 
vama ugodnije biti, ako mi prolazeća momčad, koja je 
ispod mog čina, propisanu počast izkazivala bude! 

Ona se na to sladko nasmija, te progovori: — Evo 
dakle novog dokaza za to, da su i muškarci tašti, a kađ- 
kada dapače još većma tašti, nego li slabe ženske glave! 
Ta u palaču moje gospoštije dolazi kadkada po sedam 
vojničkih pitomaca, i velikih i malih, sve sami rodjaci 
grofa ili grofice, i svi vam se ti dječaci silno ljute, što ne- 
maju baš nikakove šarže, te što za to prosta momčad nije 
dužna da im vojničku počast izkazuje. — Svi ste dakle u 
tom pogledu jednaki, jer vam je svima toj vašoj srčbi i ne- 
zadovoljstvu jedan te isti izvor, a taj je taština, — ništa 

drugo nego puka taština! — Nu što se mene tiče, to sam 
si baš željela, da prigodom današnje naše šetnje pozor- 
nost općinstva što manje na sebe obraćamo, te da u tu 
svrhu zastranjujemo od takih ulica i puteva, gdje puno 
obćinstva imade, — naročito pak u Prateru, gdje bih rada, 
da se danas pod vašom zaštitom naužijem prirodnih lje- 
pota najdaljih mu i najzabitnijih krajeva, koje dosad još 
ni vidjela nijesam. — Za to bi mi dapače mnogo draže 
bilo, da ste danas svoju zavodsku odoru obukli i to tim 
većma, što mi se ona, kako rekoh, bolje svidja nego li 
ova! — 

Zamuknu iza ovih riječi, gledajuć nekako nezado- 
voljno preda se, a ja se snuždih i pokunjih, ko da ću sad 
na zaplakati. Napokon progovorili tronutim glasom: 

— Gospodično, — budite uvjerena, da sam upravo 
očajan zbog toga, što sam u najboljoj nakani, da vam 
što većma ugodim, — učinio nešto, što vam je neugodno, 
— uzbudiv tim nehotice vaše nezadovoljstvo! — Nu malo 
je koja pogrješka, koja se ne bi dala ispraviti, pak vas 
za to lijepo molim, da me izvolite ovdje malko pričekati, 
a ja ću za toga kući skočiti i vratiti se za čas amo, presvu- 
čen u drugu moju odoru! 

Ona me nekako čudnovato pogleda, al videć mi na 
licu kakav sam sav zbunjen i očajan, nasmjehnu se slatko, 
te reče: — No to bi baš vrijedno bilo, da sada tako da- 
leko idete, a ja da ovdje medjutim sama čekam, izvrgnuta 
napastovanju i drzovitim pogledima kojekakovih drznika 
i fićfirića! — Hvala vam lijepa! — Neka dakle za danas 
bude, kako je, a! ako bi nam opet kada sudjeno bilo 
sastati se prije vašeg imenovanja poručnikom, tada ću vas 
lijepo moliti, da vazda u vašoj zavodskoj odori doći izvo- 
lite! — A sad ajdmo u ime božje u Prater, — i to, ako 
vam je voljom, najprije u donji Prater, jer ga dosad još 
pravo ni vidjela nijesam, — a odanle možemo onda preko 
Krieaua u gornji Prater, te se iza toga preko Leopold- 
stadta opet povratiti ovamo. — Nu lijepo vas molim, da 
me prema mojoj želji vazda samo takovim ulicama i pu- 
tovima voditi izvolite, kuda mislite, da ćemo što manje 
svjetine susretati. 

Ova me njena želja na novo ohrabri i udobrovolji, 
jer sam si i sam želio, da onuda idemo, kuda će što 
manje obćinstva biti, bojeć se, da ne bi gdjegod na kojem 
živahnijem mjestu možda ipak na kog od naših profesora 
nabasao, — a prepuštajuć se s druge strane opet slatkoj 
nadi, da ću ju u Prateru na kojem zabitnom mjestu moći 
uvjeriti, koliko ju silno ljubim. — Tom nadom bijah da- 
pače tako ushićen, da sam joj, ni he misleći na oskudicu 
svoje novčarke, galantno ponudio, ne bi 11 se do Pratera 
sa mnom u fijakeru odvesti izvoljela. Nu ona to odkloni, 
veleć mi, da voli pješice ići, jer da će onda nepoznate joj 
dosada ulice bolje vidjeti i pozornije motriti moći. Stvoriv 
si brže uz njenu privolu osnovu o tom, kako li ćemo naj- 
kraćim putem domaći se donjega Pratera, skrenuh s njom u 
Wollzeile, a odatle preko Parkringa na Landstrasse, obišav 
sve znamenitije ulice, premda nam to u tom predgradju baš 
ni nužno ne bijaše, pošto je veći dio tamošnjeg žiteljstva 
u ono doba daha već na razna zabavišta izišao bio tako, 
da smo se gdjegdje dapače čudili, kako su neke ulice tihe 
i puste, kao da su im se stanovnici Bog zna kuda odselili. 
To joj bijaše očevidno veoma ugodno, jer se brzo opet 
udobrovolji, čavrljajuć sa mnom živahno i veselo, kao da 
se već odavna poznajemo. Zato sam sve svoje znanje i 
iskustvo te svu svoju dosjetljivost namakao jeziku u 
pomoć, ne bi li ju puteni što ugodnije i što duhovitije po- 
zabavio, a to mi je i doista tako sretno uspjelo, da je ona 
u tom pogledu sa mnom očevidno veoma zadovoljna bila, 
jer se je neprestano veselo i od srca smijala, pogledajuć 
me kadkada tako ljubko i umiljato, da sam se od milinia 
i sreće gotovo raztapati počeo. 

U ovakovom veselom i živahnom čavrljanju dodjosmo 
do dunavskog kanala na Erdberger Lande, te prešav preko 
mosta cara Josipa, zadjosmo u dolnji Prater, čudeć se 
oboje, kako smo tako brzo onamo stići mogli. 

Bijaše krasan proljetni dan, a zrak čist i svjež i pun 
sladkog miomirisa mladog zelenila bujne prirode. Sa svih 
strana dopirao do nas veseli pijev i cvrkut krilatih pje- 
vačica, kroz koji bi kadkada neskladno zabrujilo brnčanje 

basa uz gruvanje u veliki bubanj negdje daleko od nas 
po praterskim gostionama svirajućih glasba. 

Zadjosmo ko po dogovoru u hladovitu šumsku gu- 
steš, a ja joj ponudih, neka me se Izpod pazuha pri- 
hvati, što ona uz ljubki smiješak i učini, videć, da nema 
nigdje ni žive duše oko nas. 

Sav blažen od sreće pograbih njenu finu i nježnu 
ručicu te motrih ju čuvstvom pobožnog nekog snebivanja, 
a onda ju pridigoh naglo do mojih usta — te ju dugo 
i žarko cjelivah. 

— O vi ste odviše galantan! primjeti ona, na- 
smijehnuv mi se ljubezno, a meni se zavrti mozak od 
silnog blaženstva; ne prestadoh cjelovima mititi divnu 
onu njenu ručicu, odišuću sladkim miomirisom, nalikim 
miomirisu proljetnh ruža i ljubica. — 

U to ona sasma drugim glasom uzkliknu: — Oho, 
to je opet malko odviše, — a što je odviše, nije ni 
s kruhom dobro. 

Izvi zatim svoju ruku iz moje, te se smrče, kao da 
se na mene srdi. S toga ju zamolih: — Oprostite gospo- 
dično, jer ne mogoh inače, zanesen savršenom ljepotom 
divne vaše ručice. Ta što sam živ, ne vidjoh još u ni- 
jedne ljepotice tako krasnih ruku, kao što su vaše. — Za 
cijelo i vaša grofica ne da, da im težkim radom ljepotu i 
dražest kvarite. 

Ona se nasmiehnu ponosno, te odvrati: — Istina je, 
grofica me voli više, nego što bi me rodjena mati voljeti 
mogla. Osim mene imade ona još dvie kameriere, koje veći 
dio njene podvorbe obavljaju, dočim ih ja u njihovu 
poslu tobože samo nadzirati moram, te tako je meni oko 
nje malo čim se kiniti i truditi. 

— Pak šta onda radite cieli božji dan? upitah ja 
naglo, a ona se nasmjehnu, te odvrati: — O nemojte 
vi možda misliti, da ja cijeli božji dan dangubim. — O 
imam ja i te kako puno posla, — a taj je posao moja nao- 
brazba! — Odkad sam kod grofice, nastoji ona svejednako 
oko toga, da mi što fihiju naobrazbu pribavi, držeć mi 
o svom trošku najbolje učitelje i učiteljice humanitetskih 
znanosti, jezika, glasbe, pjevanja i ženskog ručnog rada, 
Jer do Becić: JjjaČke uspomene. 6 

pak pošto sam ja bistre glave i voljom jaka, to sam u 
svim tim predmetima na veliku radost grofičinu već 
dosad silno napredovala. — Tako sam lanjske godine 
naučila francezki tako, da sam tomu jeziku ne samo u 
govoru, nego i u pismu podpuno vješta, te da se već 
sada čitanjem neumrlih djela najznamenitijih francezkih 
pisaca, kakvi su Viktor Hugo, Aleksander Dumas i drugi, 
bez zapreke i bez pomoći riječnika nasladjivati mogu. — 
Ove godine učim englezki, pak buduć mi je učiteljica 
rodjena Englezkinja, te buduć si puno truda daje, da 
njen materinski jezik što bolje i što prije naučim, to 
sam i u tom jeziku do sad već toliko napredovala, da se 
već prilično dobro englezki razgovarati mogu, radujuć 
se kao malo dijete, što ću po njenoj izjavi moći doskora 
i laglje englezke pisce Čitati i razumjeti. Najvećma 
pako radujem se djelima božanstvenog Shakespeare-a, 
Walter Scotta, Byrona i Bulvera, koja sam do sada već 
nekoliko puta u njemačkom prijevodu pročitala. Osim 
toga pako čitam marljivo i djela njemačkih velikana, kakvi 
su Schiller, Goethe, Lenau i drugi, — a uza sve to bavim 
se po nekoliko sati na dan glazbom, risanjem, slikanjem, 
te ženskim ručnim radom. — Evo vidite, ove čipke, o 
kojima mnogi misle, da su prave bruseljske, — nakačkala 
sam si sama svojim rukama, a isto tako sam si i ovu 
suknju i pregaču, i ovaj haljetak sama skrojila i sašila. 
— Možete si dakle misliti, koliko sam od rana jutra pak 
do noći poslom zaokupljena, i kako mi za odmor vrlo 
malo vremena preostaje. — jedino nedjeljom i na velike 
blagdane ne bavim se učenjem, al za to me na takove 
dane obično poslije službe božje grofica sama iz svih 
predmeta mojih nauka izpituje, da se o mom napredo- 
vanju uvjeri, i da se sa mnom onako svojski porazgovori 
o linačkim prilikama. Za to mi je danas jedva jedvice do- 
pustila, da se po podne prošećem Praterom i istom kad 
sam joj rekla, da sam dvim prijateljicama iz Linča bbe- 
ćala, da ću s njima, pristala je težkom mukom na to, za- 
moliv me na polazku, da se barem dvije ure prije objeda 
opet kući vratim. To pako uz najbolju volju za cielo ne ću 
moći, jer bi se inače prirodnih ljepota divnog ovog peri- 

voja slabo naužiti mogla. — I tako vam je božje čeljade 
kadkada upravo prinuždeno poslužiti se neistinom, ako 
hoće, da mu drugi ne pokvare nedužno kakovo veselje. 

— A u koje vi doba objedujete? — upitah ja plaho. 

— U sedam sati u večer, — odvrati ona, a ja uz- 
kliknuh sav u čudu: — Ta je li moguće? — Pa zar vam 
nije težko tako dugo na objed čekati? 

Ona se sladko nasmija, te odvrati: — Ta zar vi mi- 
slite, da ja do objeda postim? Nipošto, jer vam tečajem 
dana prije objeda tri put blagujem! — Stari grof služ- 
bovao je za mladjih ljeta dugo vremena kod našeg po- 
slaničtva u Londonu, pak vrativ se opet u Beč pridržao 

je englezki običaj blagovanja. — Po tom englezkom obi- 
čaju dakle prvi nam je zajutrak u osam sati u jutro, 

tako zvani ,,breakfast“, na kom se servira čaj ili čokolada, 
mehko kuhana jaja, pržena slanina i šunka te pečeno 
hladno meso. — Iza toga dolazi u jedan sat u podne 
drugi zajutrak, tako zvani ,,luncheon“, — a to vam je čitav 
niz raznih toplih i mrzlih jela, te izvrsno vino i piva. 
Po podne u četiri sata dolazi tako zvani ,,aftemoontea“, 
kojemu ja danas prisustvovati ne ću, a to vam' je neka 
vrst naše južine, kod koje se daje čaj sa maslacom i 
hljebom, a u sedam je sati istom pravi objed sa još 

duljim nizom jela i svakovrstnih finih pića, nego li što 
se na luncheonu reda. 

U deset sati noći posluže nas još jedanput čajem 
te maslacem i hljebom, a doskora iza toga idemo spa- 
vati. A u koje doba običajete vi objedovati? 

Mi zavodski pitomci? — Čim zvonar podne zazvoni, 
— ko kakvi zidari! — odvratih ja nekim sarkazmom, a 
ona se sladko nasmija, te odskakuta za nekim krasnim 
leptirom, ne bi li ga ulovila. — Ja pako uzdahnuh duboko, 
otimljuć se uzalud bolnoj nekoj sjeti, koja mi je poput 
kakove more sve teže i teže na dušu padala. 

O Bože sveti, — pomislih u sebi, — koliku li sam 
(počinio danas ludoriju bez ikakve potrebe! — U svojoj 
taštini stidio sam se izaći s njom u zavodskoj odori, jer 
sam si utvarao, da bi mogao tkogod primijetiti: Gle, gle, 
kakvi je ono častnik ili vojni pitomac, koji po bijelu danu 

hoda s onim služinčetom! — A kad tamo, ona je evo 
svestrano i veoma fino naobražena dama, s kojom negdje 
u kući njene grofice i članovi visokog plemstva obće, a 
da se nje ni malo ne stide! I radi te ludorije zapleo sam 
se pred njom i u laži, a poslovica veli: ,,U laži su kratke 
noge“ — pa ako ona kojim slučajem sazna, da sam ju 
nalagao, nikada mi više povjerovati ne će i sve moje 
sladke nade izjalovit će se na uvijek, a drugi će onda u 
njenom naručju uživati rajske slasti! — Oh, a ja jadan 
sada tekar vidim, da ju tako silno ljubim, da bi mi bilo 
laglje i umrijeti, nego li od nje odustati! 

U to ona opet k meni doskakuta, radujuć se poput 
malog djeteta, što joj je za rukom pošlo uloviti onog 
lijepog leptira, koji je mašuć krilima neprestance kušao, 
ne bi li se opet mogao dovinuti zlatne slobode. 

— Kako je lijep! — primijeti ona, smiješeć mi se 
nježno i pokazujuć mi svog prestrašenog ulovljenika, al 
kad opazi, kako sam zbunjen i žalostan, upita me zabri- 
nuto: — A šta vam se je dogodilo, te ste se na jednom 
tako snuždili? 

Zagledah se u nju nekako pobožno, kao u kakovu 
svetu sliku, a onda joj odvratili svečano: 

— Gospodično, ja se divim i klanjam vašoj sve- 
stranoj finoj naobraženosti, a s druge strane žalosti me i 
smućuje bolno uvjerenje, da je moja naobrazba osobito, 
što se stranih jezika tiče, — za vašom daleko — daleko 
zaostala! 

Još u gimnaziji začeo sam učiti franceski, no uz 
veliki broj obligatnih naukovnih predmeta moradoh učenje 
lijepog tog jezika napustiti, jer bi inače u obligatnim 
predmetima zaostati morao 

Ona me pogleda izrazom neke iskrene sućuti, a onda 
se ljubko nasmjehnu, te reče: — Neka vas to nimalo ne 
žalosti i ne smućuje, jer kad jedanput samostalan posta- 
nete, moći ćete lahko i brzo postići ono, što došle uz 
najbolju volju svladat ne mogoste. 

To rekav izpusti ona ulovljenog leptira, te radujuć 
se, što je sasma neozlijedjen ostao, uzkliknu za njim; — 

S bogom dragi — pozdravi mi sve ruže i ino cvijeće, koje 
jošte oblijetao budeš! 

Ja pako na to produljili: — Gospodično, vi zaista 
ne možete dosta da Bogu hvalite za to, što vas je na 
tako plemenitu dobročiniteljicu namjerio, kao što je vaša 
grofica, jer su u današnje doba ovako dobre duše veoma 
rijetke, radi čega mi se i nehotice namiče misao, da 
medju vama dvjema neki osobiti odnošaj opstojati mora, 

— sad ili da je ona napratn vašoj kući na kakovu za- 
hvalnost obvezana, ili pako da je s vama u kakvom rod- 
binstvu ili — nemojte mi zamjeriti, što ću sada reći — 
ili možda želi, da se vi poput nje za kakovog aristokrata, 

— možda za kakovog grofovog rodjaka udate! 

Ona silno porumeni, a na lijepom joj se lišcu po- 
javi dražestan izraz velike zbunjenosti i neprilike. Zagleda 
se onda u mene, tobože čudom se čudeć, te zaprijetiv 
mi kažiprstom, primijeti uz smeten posmjeh: — Čujete, 
čujete, vi kao da ste kakav čarobnjak, ili vilehjak, kako 
tako dobro pogadjati znate, jer što vi evo nagadjate, od- 
govara zaista donekle opstojećim činjenicama! Čujte dakle, 
kako stvar stoji. — Moj pokojni djed i grofičin pokojni 
otac bili su od vajkada veoma dobri prijatelji, a godine 
1808. i 1809. vojevali su, bivši tada domobranci, u jednom 
te istom bataljunu na velikog Napoleona, te je moj djed u 
bitci kod Wagrama njezina oca od sigurne smrti spasio. 
Povodom toga sprijateljiše se naše kuće još većma, a 
otkad se mecfjusobno kumstvo zavede, zavlada medju 
njima još veća ljubav i sklad. 

1 stara grofica ostade našoj kući i onda iskreno na- 
klona, kad se je za grofa udala, a da to što bolje zasvje- 
doči, kumovala je meni i mojoj pokojnoj sestri na krštenju. 

— Napokon vam moram i to priznati, da ona, kako ste 
dobro pogodili, — zaista želi, da se ja udadem za nekog 
daljnjeg rodjaka njene kuće. To vam je neki mlad barun, 
koji se je nedavno iz Pariza pb vratio, gdje je neko 
vrijeme kod našeg poslaničtva namješten bio. — Smatrajuć 
se valjda u ljubavi neodoljivim, zače on oko mene derati 
obuću, ponašajuć se pri tom tako drzovito naprama meni, 
kao da nema druge, već da budem njegovom ljubovcom. 

Nu kad mu odsjekoh u brk, što ga ide, i kad ga i gro- 
fica radi njegove drzovitosti strogo ukori, uze se graditi 
uvrijedjenim, te ga od onda prilično dugo k nama ne 
bijaše. — Od neko doba pako rače opet k nama zalaziti, 
kazujuć otvoreno, da se radi onog svog ponašanja silno 
kaje, a da to i činom pokaže, zamoli me svečano pred 
groficom, nek mu oprostim, pa kad se i ona za njega 
zauze, moradoh mu njoj za volju reći, da mu opraštam, 
akoprem mu ja one njegove drzovitosti nikada zaboraviti 
ne ću. — Nu to ne bijaše jošter dosta. Doskora zače 
barun meni silno udvarati, ponašajuć se naprama meni 
vanredno fino, kao da sam rodom njemu ravna, a isto- 
dobno zače i stara groifca preda mnom najprije izdaleka, 
a onda sve jasnije natucati, kako mu se ja tako silno 
sviđjam, da bi on sretan bio, kad bi ja njegovom su- 
prugom postati htjela. 

— što re ^ os ^ e V1 na to? — upitah ja naglo i 
jedva dišuć od silne uzrujanosti, — zagledav se u nju, 
kao da od njenog odgovora ovisi moj život ili moja smrt. 

Ona me pogleda izrazom nježne neke sućuti, te od- 
vrati mirno: — Ja joj rekoh, da sam čvrsto nakanila, 
pružiti svoju ruku samo onomu, kog bi svim žarom prave 
ljubavi ljubiti mogla, pa makar Bog zna kako siromašan 
i jednostavan bio. 

Dubok uzdah olakša mi prestrašenu dušu, u kojoj 
mi poput nebeske zore na novo zasja svjetlo preslatke 
nade, da će mi možda ipak sretno za rukom poći, steći si 
ljubav i ruku andjeoske te ljepote. Zagledah se pobožno 
prama nebu, a ona opet nastavi : — Od onda me grofica 
ne napastuje, jer me odviše voli, a da bi me nasta- 
vila nagovarati, neka podjem za neljubljenog muža. — 
Sjetila se je valjda, da se ni ona ne bi u svoje vrijeme 
za grofa udala bila, da joj nije srce pravom ljubavlju na 
prama njemu uzplamtilo, pak me za to dapače zamoli, 
neka joj ne zamjerim, što mi je tom osnovom mir duše 
moje u dobroj nakani uzbunila. — Nu tim većma na- 
pastuje me sada moja majka, predočujuć mi neprestance, 
kolika li bi to čast i sreća za našu kuću bila, kad bi ja za 
baruna pošla. A1 napokon će i ona tu osnovu napustiti, 

kad vidi, da joj je sav trud uzaludan, te ću onda odasvud 

mira imati. . 

Prevladan čuvstvom preslatkog nekog milinja za- 
gledah joj se u divne oči njene, kao da hoću, da joj u 
dušu zavirim, a ujedno privinuh i pripojih opet njenu 
ručicu plamtećim mojim usnama. Ona porumeni, te pri- 
mijeti uz smeten posmjeh: — Ta zar vam se moja ruka 
zbilja tako silno svidja? — Ja pako uzdahnuh duboko, 
te odvratih zanosno: — Ah sretan li će onaj. sretnik 
biti, koji će moći divnu ovu ručicu ljubiti cijeli vijek svoj! 

Ona još većma porumeni, a ujedno iztrže naglo svoju 
ruku iz moje, jer se upravo pred nama začuše koraci i 
šušnjava iz guste i tijesne udolice, iz koje se doskora na 
to pojavi mlad i lijep par veoma elegantne vanjštine, iduć 
ravno nama u susret i trudeć se uzalud, da tobože oz- 
biljnim držanjem pred nama sakriju zbunjenost, prouzro- 
čenu našom nenadanom pojavom, i blaženu onu sreću, 
koja im je na lijepe oči tako jasno provirivala. — Prošav 
kraj nas, obazreše se oboje za nama, a ona huknu na 
po glasa: — ,,Welch schones Paar!“ — dočim on malo 
glasnije primijeti: — „Mars und Venus!“ 

Ugodno uzbudjeni tim laskavim sudom, pogledasmo 
u isti mah jedno drugomu u lice, a ona porumeni od po- 
nosa, te šapnu: — Ovo dvoje mora da su zaljubljen, a 
možda već i zaručen par. 

Ja joj na to stisnuh ruku, te primijetih: — Kud se 
zaljubljeni veru, tu je obično lijepo! — Kako bi za to 
bilo, da i mi njihovom stazom podjemo, pak da skre- 
nemo onamo, otkud su oni došli? 

Ona se zagleda časak u mene, kazujuć neku radosnu 
zbunjenost, a onda se nasmjehnu, te odvrati: — Idemo 
slobodno, samo moramo paziti, da ne zalutamo, jer se 
čini, kao da slabo tko prolazi tim tjesnacem, kojim su 
oni došli. 

Udjosmo iza toga u onu gusteš, naprvo ja, prokr- 
čujuć joj obima rukama put kroz pregusto šikarje, da 
laglje prolaziti može i za nekoliko časaka stadosmo oboje, 
zatravljeni ljepotom male neke i dražesne čistine, koja 
iznenada puče pred nama poput malog zemaljskog raja. 

V. 

Okružena sa svih strana gustim šikarjem jasmina, 
jorgovana, bazgovine i bagremova, bijaše ta čistina, kao 
da je za zaljubljene upravo stvorena. Bujnom travom i 
svakovrsnim poljskim cvijećem obraštena joj ledina na- 
ličila je prekrasnom šarenom sagu, razastrtom po njoj 
u to ime, da gorske vile noću uz bajnovito svijetlo mje- 
sečine i uz slatki pijev slavnija na njoj svoje kolo zaigrati, 
a slabi smrtnici danju o rajskim slastima ljubavi snivati 
mogu. — 

Na južnom kraju te čistine, u debelom hladu najviših 
bagremova i drugog drveća bijaše na nešto uzvišenom 
mjestu namještena udobna klupa, koju je prama zatku u 
polukrugu kružilo nekoliko grmova prekrasnih bijelih i 
rumenih ruža. Nedaleko od te klupe romonilo je bistro 
vrelo, izviruć ispod ogromnog nekog kamena i tekuć ka- 
kovih dvadeset koračaja krajem čistine, te gubeć se onda 
medju šikarjem šumske gusteši, iz koje su slatke pjesme 
nebrojenih ptičica poput kakvog slavospjeva ljubavi sa 
svih strana do nas do jeki vale. 

— Ah, — ali je tu lijepo! — uskliknu dika moja 
radosnim ushitom, sklopiv obje ruke i udišuć požudno 
silni onaj slatki miomiris, a onda produlji: — Ta to je 
mali raj, u kom moramo malko počinuti, jer Bog zna, 
hoćemo li na dalnjem našem putu igdje naći tako krasno 
mjestance ! 

To rekav, naperi ona ravno prama onoj klupi, a ja 
priskočih brže, da svojim rubcem odstranim cvieće i lišće, 
kojim je klupa posuta bila. U to ona veselo primijeti: — 
Vidite, kako li sam dobro pogodila, da je ono zaljubljen, 
a možda već i zaručen par, što smo ga malo prije su- 
sreli! — Evo vidite, na ovoj su klupi i oni sjedili, te su 
od poljskog cvijeća lijepu onu kitu spleli, što ju je ona u 
ruci nosila, — a ovi silni otkinuti listići cvijeta ivanjčice 
dokazuju, da su uz to taj orakul zaljubljenih o iskrenosti 
i trajnosti svoje ljubavi ispitivali! 

— A i ja sam dobro pogodio, da ovdje, gdje su oni 
snivali o ljubavi, vrlo lijepo biti mora! — primi jetih ja, 
na to, nasniijehnuv se ponosno. 

Ona mi se ljupko nasmiješi, kimnuv glavicom, te reče: 

— Baš vam hvala, što ste predložili, da ovamo skrenemo, 
jer je ovo zbilja mali raj zemaljski! 

Sjedosmo onda na onu klupu, desno ona, a ja lievo 
do nje, promatrajući tiho i pobožnim neikim zanosom 
sve ljepote prirode oko nas. Kad god bi podunuo proljetni 
vjetrić, dozujivali bi do nas od nekale prekrasni i skladni 
akordi Aeolove harfe, a ujedno bi dolijetao slatki zapah 
istom pokošene trave. — 

Uzdahnuh duboko, te zagledav se u nju pogledom 
punim ljubavi, huknuh oduševljeno: — Ah sagradimo si 
ovdje kolibicu, i ostanimo ovdje do vijeka! 

Ona me pogleda, kao da su ju ove moje rieči ugodno 
iznenadile, a onda mi se umiljato nasmiješi, te odvrati: Ah, 

— bilo bi to prelijepo za nas! — 

Ove njene riječi uzbudiše u meni čitavu buru pre- 
ugodnih čuvstva, novih nada, radosti i sreće, a ujedno mi 
zaori u duši unutarnji glas: 

Sad je hora, da joj priznaš ljubav svoju, — sad ili 
nikad! — 

Pograbili joj ručicu, pritisnuv na nju opet nekoliko 
vrućih cjelova, a onda već htjedoh da začnem, nu tek 
što otvorih usta, uzbuni me i prestraši nesmiljena misao: 
A zašto da joj svoju ljubav priznaš, kad se š njom u stališu, 
kojemu si se posvetio, i onako ne bi oženiti mogao, jer 
neimaš ženidbene jamčevine, a za stalno je neima ni ona, 
jer ne bi inače grofičinom kamerierom bila! Ne bi li 
za to razboritije i poštenije uradio, da se je okaniš, dok 
je još vrijeme, i dok nijesi u njoj uzbudio nada, koje se 1 
onako možda nikada oživotvoriti ne bi mogle? — Pa kakvu 
bi ona sreću kraj tebe i kraj tvoje sirotinje naći mogla, 
gdje je na tako raskošan i sjajan život već navikla!? — 
Ta bila bi to do neba vapijuća grjehota, da joj pokvariš 
sreću, prikovav ju uza se, da kraj tebe kuburi, gdje joj 
kraj njene vanredne ljepote i svestrane naobraženosti malo 
drugačije partije na raspolaganje stoje, nego li što si ti, 
ubogi jadniče! — Oh a ja ju tako neizmjerno ljubim! — 

— zavapi u meni glas srdca moga, — a na to će opet 
nesmiljeni glas razbora: — Baš za to, što ju neizmjerno 

ljubiš, treba da se je okaniš, žrtvujuć sve nade i svu sreću 
svoju njenoj sreći i budućnosti njenoj, a ti siroče podnosi 
svoju kob mirno i bez prigovora, i — trpi pa šuti! 

Neizmjerna tuga zaokupi mi svu dušu moju, a u 
grlu me nešto stegnu, ko da ću sad na od težke boli 
u sav glas zaridati. Moje ruke, kojima sam još sveudilj 
obuhvaćao milu njenu ručicu, trzale su se i drhtale, ko da 
me groznica trese. — Ona se zagleda u mene s izrazom 
brige i straha, te upita čuvstveno: — Ma šta vam je za 
Boga, te ste se opet tako snuždili? — Je li vam možda 
pozlilo ili vas mori kakova tajna bol? 

Uzdahnuh duboko te uskliknuh tronutim glasom: — 
Oh gospodično, — ja sam vam nesretan — vrlo nesretan 
čovjek! 

— A zašto za Boga! — upita ona, te produlji: — 
Šta vam se je dogodilo? — Dajte recite, možda bi vam 
ja šta pomoći mogla! 

Nasmjehnuh se bolno, te odvratih plaho: — Istina 
je, da bi mi vi gospodično i te kako pomoći, i mene 
jadnog iz ždrijela očajanja i nesnosnih duševnih boli za 
čas izbaviti mogli, nu buduć vaša budućnost i vaša sreća 
od mene zahtijevaju, da svoju tajnu, akoprem se ona i vas 
tiče, pred vama što dublje u svom srcu krijem, to mi 
ne preostaje drugo, nego da mimo trpim i šutim, dok mi 
bolno srce ne pukne! 

Ona se zagleda u me pronicavim pogledom, kao da 
hoće, da pravi smisao mojih riječi s lica moga pročita, 
— a onda huknu drhtavim glasom: — Gospodine, — ja 
vas zaista ne pojmim, — jer su ove vaše riječi nejasne 
i nerazumljive poput kakvog proročanstva delfičkoga ora- 
kula! — Vi ste malo prije rekli, da se ta vaša tajna i 
mene tiče, pa ako je sbilja tako, bili bi vi prama meni 
vrlo neiskreni, kad bi ju i dalje predamnom krili! — 
Budite dakle iskreni pak mi recite otvoreno, što vam to 
tako težka na srcu leži! — Vi znate, kako smo mi slabe 
ženske silno ljubopitne, pak me za to nemojte dulje mu- 
čiti. — Dakle, — da čujem! 

Uz ove rieči stisnu mi ona ruku, smiješeć se Iju- 
bezno, i gledjuć u mene izrazom nedužne djetinske Iju— 

bopitnosti. Kraj svega toga mučah još koji čas, gledjuć 
tužno preda se, al onda se brzo odvažih, te zalomiv ru- 
kama, sruših se pred njom na koljena, i uzkliknuh tro- 
nutim glasom: — Oh gospodično, — ja vas ljubim, — 
ja vas obožavam ! — 

Ona se silno uzbuni, a lišćem joj se prosu žarko 
rumenilo. Pograbi me za obje ramenice, ko da hoće da 
me u vis pridigne, a onda huknu, jedva dišuć: — 

— Ustanite za Boga, jer bi mogao tkogođ nadoći, 
pak bi onda bilo silne neprilike! 

Ustadoh brzo, sjednuv opet do nje, te joj se za- 
gledah u zažareno lišće, da vidim, kako se je nje moje 
priznanje dojmilo, i kad opazih, kako joj oko lijepih usna 
titra neki radostan i blažen smiješak, i kako joj nježne 
ručice od uzrujanosti drhću, za malo te ne uzkliknuh 
od silne radosti, nazrijevajuć u tom dobar znak za slatke 
nade svoje. Uzdahnuh onda, te produljih: — Ah gospo- 
dično, Bog mi je evo svjedokom, da vas većma nego li sve 
na svietu, — većma dapače nego li i svoj život ljubim 
te da bi mi za to laglje bilo, ma i stoput umrijeti, nego 
li da bih vas ikada u životu svojem zaboraviti mogao. — 
Smilujte mi se za to, i uzvratite mi makar samo malo tu 
neizmjernu ljubav moju i dozvolite mi, da u sebi tu pre- 
slatku nadu gojiti smijem, da ćete mi liepu vašu ručicu 
pružiti, i premilom mi družicom žvota moga postati, čim 
mi moguće bude, da se s vama vjenčam, — a ja vam se 
kunem živim Bogom i svim što mi je milo i sveto na 
ovom svietu, da ću sav svoj vijek posvetiti neprestanom 
i revnom nastojanju, da vam neizmjerna ljubav i neuzkole- 
biva vjernost moja bude vazda neizcrpivim izvorom što 
savršenije sreće i zadovoljnosti. 

Ona se zagleda u mene dugim pogledom, punim ra- 
dostnog ganuća, a onda se časak zamisli, te progovori: 
— Još mi niste razjasnili glavni dio vaše tajne! — Vi ste 
naime vaše priznanje začeli izjavom, da ste vrlo ne- 
sretan čovjek. Ja pako ne mogu da pojmim, zašto bi 
vi bili nesretan, kad mene ljubite, a isto tako mi je ne- 
pojmljivo, zašto da moja sreća od vas zahtijeva, da tu 
svoju tajnu preda mnom krijete. — Razjasnite mi dakle 

prije svega, što ste ovim vašim riječma kazati htjeli! — 

Raztužih se iznova, te se zamislili časak, zagleđav 
se u zemlju, a onda progovorih: — Ja sam vam, gospo- 
dično, državni pitomac ovdašnjeg zavoda za uzgajanje 
krajiških upravnih častnika, te sam za to reverzom ob- 
vezan, služiti iza svršenih nauka najmanje šest godina u 
vojnoj krajini kao krajiški upravni častnik i već za dva 
mjeseca i pol istupiti ću iz tog zavoda kao poručnik 
uprave, te ću onda morati nastupiti svoju službu u hr- 
vatsko-slavonskoj vojnoj krajini. 

Nu sada tek dolazi ono, što je izvorom sve brige 
i sve žalosti moje! — Svaki častnik, koji hoće da se 
oženi, mora propisanu vojnu ženidbenu jamčevinu po- 
ložiti, a pošto je ja neimam, i pošto je, sudeć po vašem 
sadanjem zanimanju, po svoj prilici ni vi položiti ne bi 
mogli, to vas ja, u slučaju, kad bi me uslišati i mojom 
postati htjeli, — bez ženidbene jamčevine nikako oženiti 
nebih mogao, te mi zato u tom slučaju ne bi ništa drugo 
preostalo, nego da se još za vremena posvetim drugom 
kojem zvanju, u kojem se ženidbena jamčevina ne traži 
te da u tu svrhu još prije svršetka mojih nauka iz za- 
voda izstupim i u civilnoj službi kakovo mjesto potražim. 
Kraj mojih dosada svršenih nauka mogao bih ja odmah 
dobiti kakovo manje činovničko mjesto, na što bi se 
onda odmah i vjenčati mogli, a iza toga bi se ja na pra- 
voslovnoj akademiji u Zagrebu kao slušatelj prava upisati 
dao, te bi privatno nastavio učiti, pa kad bih redom sve 
državne ispite položio, prešao bih k političkoj ili sudbenoj 
struci, u kojoj bi vremenom lijepu karijeru postići mogao, 
— ili bi se pako posvetio odvjetničtvu, što bi se u materi- 
jalnom pogledu još bolje isplatilo. Sve to mogao bih ja 
tim laglje polučiti, što bi me u tom neprestano bodrila 
sveta težnja za tim, da vama što ugodniji opstanak osnovati 
mogu. Za to pako trebao bih ja njmanje četiri godine, te 
bismo se to vrieme sa veoma čednim prihodom zadovoljiti 
morali pa kad pomislim, da bi vi, koju ja tako neizmierno 
ljubim i obožavam, kraj mene nekoliko godina možda i 
kuburiti morali, gdje ste se na toliki sjaj i razkoš već na- 
vikli, i gdje vas kraj divne vaše ljepote i kraj velike nao- 

braženosti malo drugačije partije čekaju, nego li što sam 
ja, tada mi moja saviest nesmiljeno dovikuje, da bih se 
ja proti vama težko ogriešio, kad bih vaš udes uz svoj udes 
prikovao, umjesto da baš za to, što vas tako neizmjerno 
ljubim, — svoju sreću vašoj sreći žrtvujem, te da trpim 
i šutim, dok mi ubogo srdce od priegora s ljubavi ne 
pukne! — Još jučer sam si mislio, da ste vi jednostavno 
uzgojena gradjanska djevojka, te da će vam za to biti 
lako, prilagoditi se mojim čednim odnošajima, pak sam 
stoga i nakanio, da vam danas smjelo i odvažno ljubav 
svoju očitujem. — Nu danas sam se evo uvjerio, da ste 
vi za mene ono isto, što je sunce žarko na nebeskom 
svodu, te da bih vas ja za to samo iz daljine obožavati 
smio. — Stoga sam danas u prvi mah nakanio bio pre- 
šutiti pred vama svoja čuvstva, da vam sreće vaše ne 
kvarim, a pod utiskom težke borbe izmedju ljubavi i sa- 
vjesti moje izmakoše mi se one rieči: da sam nesretan, i 
da vaša sreća od mene zahtijeva, da svoju tajnu pred 
vama krijem. U toj borbi pako prevlada doskora ljubav 
sva ostala čuvstva i ja vam ju evo ipak otkrih, i od vas 
sada odvisi sva sudbina moja! — Ako me kraj čednih 
odnošaja, što no mene čekaju, — ipak uslišali budete 
učiniti ćete me najsretnijim čovjekom ovoga svijeta ;i 
steći si srce, koje će do zadnjeg kucaja svoga u vjernoj 
ljubavi jedino za vas udarati. Ako li pako u vašem srcu ne 
nadjem nikakova odziva, — eh onda mi ne preostaje 
drugo, nego da bez prigovora nesmiljeni svoj udes pod- 
nosim, tražeć si utjehe u uvjerenju, da je vaša sreća 

zahtijevala, da tako bude! 

Ove moje riječi slušala jc ona mirno i pozorno, gle- 
djuć u mene izrazom nježnog ganuća, koje je blagim smi- 
ješkom uzalud sakriti nastojala jer su ga odavale tihe su- 
zice, koje bi joj kadka.la na oči na vrele i grčevito neko tr- 
zanje lijepog joj zažarenog lišća, a kad ja dovrših, za- 
misli se časak, te progovori onda. nasmjehnuv mi se Iju- 
bezno: — Dragi moj gospodine, vašim se ja priznanjem 
i vašom ponudom veoma počašćenom osjećam, a što se 
mene tiče, moram vam iskreno priznati, da je prvi utisak, 
što ste ga na me učinili, u svakom pogledu veoma dobar 


i povoljan, jer mi se čini, kao đa imate sva ona dobra 
svojstva, kojima valjan suprug svoju suprugu po mom 
uvjerenju trajno usrećiti može. 

Otkad sam počela pomišljati na to, da će možda i 
meni sudjeno biti, da se udam, — od onda si vazda 
želim, da mi Bog svemogući dosudi muža dobre ćudi, 
plemenita i nesebična, naravna, otvorena i iskrena i bez 
ikakove afektacije i blaziranosti, pa makar on i siromašan 
bio — i prvi utisak, što ste ga vi na mene učinili, ne- 
prestano mi govori, da sam baš u vama našla taj moj 
ideal, a to me je najvećma za vas predobilo! — Nu koliko 
se puta u životu dogadja, da nas baš prvi utisak nemilo 
prevari i kud pogledamo, vidimo toliko i toliko srdaca, 
koja su u tom pogledu nastradala za to, što su u taj prvi 
utisak prenaglo povjerovala, ne uvjeriv se ni malo prije 
toga, da li je opravdan ili ne! — Stoga ćete i vi sami 
uviditi, da 'bi to malo prenaglo bilo, da se već danas rek 
bi zavjerimo i medjusobno trajno obvežemo, gdje smo 
se istom jučer prvi put u našem vijeku sastali. Za to ćete 
mi dozvoliti, da se ja, sastajuć se katkada i dopisujuć s 
vama, — prije svega potpuno uvjerim o tom, da ste vi 
zaista onakav, kakav mi se danas pričinjate, — pa kad 
onda vidila budem, da se u svom sudu o vama ni malo 
prevarila nisam, — eh onda ću vam u ime božje radosno 
i s potpunim pouzdanjem pružiti ruku svoju, da me vo- 
dite pred vjenčani oltar, te da me učinite vjernom dru- 
žicom života svoga! — Jeste li dakle zadovoljni s ovom 
mojom odlukom? 

~ Oh jesam dušo moja, jesam! — uzkliknuh ja 

blaženim uzhitom, — te nemoguć se više suspregnuti, 
obuhvatiti ju obim rukama, pritisnuv dug cjelov na me- 
dena joj usta. — Dugo ju još držah ovako zagrljenu, oba- 
sipljuć joj lice nebrojenim cjelovima, i dršćuć poput bre- 
zove šibe na vjetru, sav opojen preslatkim miomirisom 
njene mladosti i ljepote. Nu napokon se ona nježno iz- 
vinu iz moga zagrljaja, bojeć se, da ne bi tkogod izne- 
nada nabasao, a ja ju sav sretan zapitah: — Pristajete 
li dakle, da ja odmh kakovu civilnu službu potražim, da 
se čim prije vjenčati uzmognemo? — Ako pristajete, tada 

ću se odmah sutra na svom mjestu u zavodu zahvaliti, 
a cnda ću sve moguće učiniti, da u svojoj domovini u 
civilnoj službi čim prije moguće kakovo namještenje 
nadjem. 

Ona se časak zamisli, a onda se nekako vragoljasto 
ndstnjehnu, te odvrati: — To je jedina točka, glede koje 
se ja s vama nikako ne slažem, jer je moja želja, da vi 
svoje sadanje nauke svršite, pak ako se uvjerim, da ste 
zbilja onakav, kakav mi se danas pričinjate, da se onda 
kao častnik sa mnom oženite! 

Zagledah se u nju sav u čudu, misleć u prvi mah, 
da se ona samo šali, — a onda upitah: — A otkale nam 
ženitbena jamčevina? — 

Ona se opet nekako čudno nasmjehnu, te upita: \ 

— Pa koliko treba za tu vašu jamčevinu položiti? 

— Dvadeset i četiri hiljade forinti! — odvratih ja, 
jedva dišuć i jedva izčekujuć, šta li će ona na to reći. 

Nu ona se opet časak zamisli, a onda se zagleda u 
mene, nasmjehnuv se obijestno, te mahnuv rukom pri- 
mijeti nehajno: — Pa šta je to? — Tu jamčevinu mogla 
bih ja, da je potrebno i u trostrukom, pak dapače i u če- 
tverostrukom iznosu položiti! 

Protrnuh sav, te razvalih u nju oči, kao u kakvo 
čudo, pobojav se u prvi mah, da joj se nije iznenada 
pamet poremetila. Nu videć, kako mi se sveudilj Ijupk ■ 
smiješi, kao da se mojom sbunjenošću nasladjuje, pro- 
pentah na pol glasa: Oprostite gospodično, — ali — ali 

— ja vas ne razumijem, — jer mi je nepojmivo, kako vam 
se hoće biti grofičinom kamerierom, ako ste u istinu tako 
bogata! 

Ona se slatko nasmija, te odvrati: — Htjela sam 
isprva, da vas glede mojih imovnih odnošaja neko vri- 
jeme u neizvjesnosti ostavim, da iskrenost i nesebičnost 
vaše ljubavi tim laglje prokušati mogu, — nu kraj vaše 
mladenačke naglosti mogli biste vi zaista možda već sutra 
na uštrb svoje budućnosti iz zavoda izstupiti, pak mi za 
to ne preostaje drugo, van da vam već danas priznam 
da sam ja od nedavno zaista bogata djevojka! — Prije 
trideset godina otišao je jedini brat moje majke u Ham- 

burg, gdje se je trgovačkomu poslu posvetio, i u tom poslu 
posluzi ga tolika sreća, da si je vremenom ondje silni 
imetak stekao. — 1 taj moj ujak preminu prije dva mje- 

ltl a ’ f! nikakove oporuke, niti kakovih drugih 

zakonitih nasljednika, osim moje majke, te je ona za^o 

prije osam dana dobila iznenada poziv od nadležnog suda 
“ J?.^ burg ?.’ da sv °i e nasljedno pravo dokaže, f svoje 
nasljedno očitovanje podnese, na što da će onda uručenje 

, na preko po1 miiijuna maraka > 
nHmlh J UsIljed to ga sam ja naravno groficu 

mC ° d daljnje S službovanja kod nje 
p je odriješi, nu kako me ona silno voli, kao da 

rastale te 'Ti fT' '° i0i , ie V "° leško - da se « ™ 
rastane, te me je za to zamolila, da još makar osam dana 

, k ?m n , J .® ostanem ’ da me u to vrijeme još u koječern poučiti 
^uputiti uzmogne, i — da me se barem još jedne nedjelje, 

, kao da ” a ®- — bnačkom nošnjom zaodjevenu, — na- 
gledati može. Da nije te njene molbe bilo, ne bih ja 
danas tu nošnju na sebi imala, jer sam si već nabavila 
nekohko elegantnih oprava i šešira, nu kako sam joj radi 
n V l to e2 ' ne dobr< ? te 1 Plemenitosti na vječitu zahvalnost 
7 morala sam toj njenoj želji još danas za- 
dovoljiti, akoprem će dobra starica u tom svom veselju 
radi našeg ^sastanka baš danas kao zadnji put dobrano 
prikraćena biti. — Od sutra dakle bit ću vazda po modi 
odjevena,, a ovu nošnju spraviti ću si u kakav poseban 
staklen ormar na vječitu uspomenu na lijepe dane, što 
sam ih u njoj kod plemenite moje dobročiniteljice ’pro- 
f!,l ela - - Dobra starica! — Baš će mi i samoj i te kako 
tezko biti razstati se s njome, nu moja majka želi, da 

u 6 prije ku ^' vratim . te će već u sriedu po mene 

doći, da me kući odvede. Zato ćete vi tako dobri biti 

pfak me danas do palače moje gospoštije otpratiti, a 
sutra u pet sati poslije podne dodjite onamo, pak me 
tamo čekajte, a ja ću onda izaći, te ćemo se malko pro- 
šetati i o koječern dogovoriti, a onda ću vam dati svoju 
adresu, pod kojom ćete sa mnom dopisivati, kad ja u 
Linču budem, a vi ćete mi opet svoju donijeti. — Moja 

mi je majka obećala, da će mi u ime miraza dati sto 

hiljada forinti, ako za onog baruna podjem. Nu kako me 
ona kao jedino svoje dijete silno voli, dati će mi ih ona 
i onda, ako za drugoga podjem. Kad vam dakle pisala 
budem, da je u tom pogledu sve u redu, a vi onda jedne 
nedjelje skočite u Linac, da vas njoj predstavim, te da 
onda u ime božje moju ruku u nje zaprosite. 

Kad moja dika svoje razjašnjenje ovako završi, bilo 
mi je, kao da sanjam divan ali nevjerojatan san, koji ne bi 
nikada istinom postati mogao. Dok sam još mislio, da 
je ona neimućnog roda, bile su mi nade mnogo smje- 
lije, te sam ugodnim nekim pouzdanjem sreću svoju iš- 
čekivao, radujuć se kao malo dijete na ono vrijeme, kad 
bi sve svoje sile i sav svoj trud u to uložio, da joj što ugo- 
dniji i što udobniji život pribaviti mogu. Nu u onaj čas, 
kad od nje doznadoh, da je ona preko noći bogatom po- 
stala, utonuše mi u jedan mah sve nade na dno duše moje, 
poplašene neodoljivom nekom i neopredijeljenom bojazni, 
da ona baš za to, što je bogata, nikada mojom postati 
ne će. 

Videć mi na licu, kako sam opet snužden i zabrinut, 
začudi se ona tomu, te upita: — Ta šta ste se opet tako 
snuždili, umjesto da se radujete? — Nije li vam pravo, 
što će te dobiti bogatu djevojku za ženu — ili možda 
dvojite o tom, da sam vam istinu govorila? 

— Oh Bože sačuvaj! — huknuh ja tronutim glasom. 
— Ta gdje bih ja u istinitost vaših riječi ma i najmanje 
podvojiti mogao, gdje vas tako ljubim i obožavam! — 
Sasma nešto drugo poplašilo mi dušu moju, a to je ne- 
odoljiva neka bojazan, koja mi nesmiljenim glasom do- 
vikuje, da će lijepa vaša ruka baš radi vašega bogatstva, 
ne mene siromaka, — nego drugog sretnika zapasti! 

Ona se zagleda u mene dugim pronicavim pogledom, 
a onda se nasmjehnu, te reče: — To sada jedino od vas 
zavisi, hoću li vašom postati, ili ne. — Ako se budem 
uvjerila, da me vi iskreno ljubite i štujete, kako mi 1o 
danas kazujete, i da u vama nikakove laži niti himbe ne 
ima, te da uz to sva ona dobra stvojstva imate, o kojima 
mi se danas čini, kao da ih zaista imadete, — eh onda 
se vi u tom pogledu ne bojte ni baruna, niti koga dru- 
Ferdo Becić: DjaSke uspomene. 7 


— 98 — 


goga, jer ću ja onda jedino vama i nikomu drugomu 
pred oltarom svoju ruku pružiti! — Tako dragi moj! — 
A sad se opet umirite, te se okanite ovakovih neosno- 
vanih bojazni, koje nas oboje samo bez potrebe uznemi- 
ruju i uzrujavaju! 

Ove njene riječi ohrabriše me iznova, te uzbudiše 
u meni čitavu buru radosti, a kad mi ona u lice zaviri, 
smiješeć mi se ljupko i umiljato, zagrlih ju opet, oba- 
sipljuć joj usta, lice, oči i ruke nebrojenim vrućim cjelo- 
vima, a na oči mi navrješe suze blaženstva i sreće. U to 
se ona najednom trgnu, te pogledav na sat, skoči naglo 
u vis i huknu: - — Za Boga miloga, već je evo skoro šest 
sati, te ću još k objedu zakasniti, ako najkraćim putem 
odmah natrag ne krenemo. O gornjem Prateru nema za 
danas naravno ni govora više, nego ravno kući. 

Krenusmo na to žurno, da ćemo istim putem natrag, 
nu kad dodjosmo na kraj čistine, obazresmo se oboje kao 
po dogovoru dugim pogledom pram onoj klupi, kao da 
u sebi blagosivljemo ono mjesto, gdje nam se srca u 
ljubavi snadjoše, a onda podjosmo mučeć dalje. 

VI. 

Kad izadjosmo iz one gusteši i kad uhvatismo .širi 
puteljak, uzeh svoju diku pod ruku, čemu ona sada ni 
malo više ne prigovori, nego se dapače učini, kao da joj 
je milo, što sa mnom ispod ruke ide i što nas prolaznici 
osobitim nekim zanimanjem i udivljenjem motre, obaziruć 
se za nama kao za kakovim čudom. 

Čim smo se većma nutarnjem gradu približavali, tim 
smo u sve veću stisku amo tamo vrveće svjetine zalazili, 
iduć sveudilj ispod ruke i čavrljajuć veselo i bezbrižno, kao 
da smo sami i gradeć svakojake osnove i kule po zraku, 
kako li ćemo lijepo kao golub i golubica živjeti, kada 
budemo jedanput svoji. 

Videć ju onako veselu i razdraganu, činilo mi se 
je, kao da sam u sedmom nebu, te sam za to u svoj onoj 
silnoj vrevi samo njeno angjeosko lice gledao i samo 
njen slatki srebrozvučni glas slušao, ne mareć ni malo za 
to, hoće li me koji od tolikih prolazećih častnika i ge- 

nerala možda još pograbiti za to, što im ne izkazujem 
vojničku počast onako, kako to vojnički propisi zahtije- 
vaju, nego onako površno i udjuture sve lijevom rukom, 
kao da sam već i sam kakav general. — A’ ni moja dika 
nije se više bojala, ne će li najedanput stari grof i gro- 
fica ili koji drugi poznati pred njom osvanuti, nego je 
neprestano sa mnom veselo i nehajno čavrljala, gleđjuć 
mi tako milo i tako umiljato u lice, da sam već mislio da 
će mi se srce u grudima od samog milinja i blaženstva 
rastopiti. — Isprva si ne mogoh dugo rastumačiti, što li 
bi moglo biti uzrokom tomu, da se ona, otkako smo 
natrag krenuli, onako smjelo i veselo i dapače obijestno 
ponaša, kao da baš hoće, da što veću pozornost prola- 
znika na nas svrne, te mi je to onda istom jasno bilo, 
kad ona već na Parkringu uz čudan smiješak primijeti: 
-- Možda će već sutra barun doznati, da sam ja danas 
na očigled tolike publike s vama ispod ruke išla, a to bi 
mi baš i drago bilo, da sazna, jer bi si onda valjda na 
uvijek izbio misao iz glave, da bi ja ikada njegovom po- 
stati htjela ! 

Stisnuh joj rame od silnog veselja, što ga ove njene 
riječi u meni uzbudiše, a u to ona veselim nekim uz- 
hitom produlji: — Znate vi, što bi ja najvoljela? — Da 
vi odmah, čim častnikom postanete, koioj ovdašnjoj ko- 
njaničkoj pukovniji prestupite, a najdraže bi mi bilo, da 
dodjete k dragunima, jer su oni pod svojim kacigama i 
u svojim slikovitim odorama donekle naliki nekadanjim 
vitezovima srednjega vijeka, kojima je uspomena gloriolom 
rcmanticizma. tako lijepo ovjenčana; 

Pogledah ju sav u čulu, te uzdahnuli onda i od- 
vratili: — Dš, da, bilo bi to zaista lijepo, kad bi mo- 
guće bilo, ali dok šest godina ne mine, ne može o tom 
ni govora biti, jer sam ja, kako sam vam već rekao, re- 
verzom obvezan, služiti najmanje šest godina kao častnik 
krajiške uprave u vojnoj krajini. 

Ona mahnu na to rukom te primijeti nehajno: — 
A baš! — Zbog tog vašeg reverza ne treba nas glava 
ni malo zaboljeti, jer se novcem > pomoću uplivnih pri- 
jatelja dade koješta postići, što se isprva čovjeku i ne- 

mogućim čini. — Vi ćete jednostavno vojnom eraru po- 
vratiti sve ono, što je na vas za vrijeme vašeg boravka 
u zavodu potrošio, a za drugo pobrinuti će se grofovi 
prijatelji kod dvora i kod ratnog ministarstva! 

Bijah tom idejom do neba ushićen, te mi se je či- 
nilo, kao da ću od same sreće i radosti sad na nebu pod 
oblake odletjeti. U duhu vidio sam već sebe i nju, kako 
oboje jašimo na prekrasnim konjima po Beču i po bečkoj 
okolici, — ona u finom amazanskom odijelu sa cilindrom 
na lijepoj glavici, a ja u slikovitoj odori dragunskog po- 
ručnika. 

Oh alaj će to divno biti, šta ne? — huknu ona 
uz umiljati smiješak, a ja se zagledah u njeno milo lišće, 
ginuć od milinja, te žaleć u sebi, da nismo gdjegod na 
samu, da ju onaki sretan i blažen što čvršće na svoje 
grudi pritisnuti i izljubiti mogu. — U to bijasmo već na 
kraju ulice Wollzeile te zakrenusmo na trg sv. Stjepana, 
iduć sveudilj žurnim korakom, koliko nam je to u onoj 
vrevi moguće bilo, i ondje istom pade mi na um, da još 
ni ne znam, kako se ona krstnim imenom zove, pošto do 
sad u svom zanosu na to ni mislio nijesam, i već htjedoh, 
da je pitam, kad al najednoč udarih lijevim ramenom 
o nekoga svom silom, očepiv mu podjedno lijevu nogu. 
Pogledah tko je, te se zamalo ne sruših od užasa, videć 
da je zapovjednik našega zavoda podmaršal barun N. — 
psinu me bijesnim pogledom, kao da će me satrti, a ja 
jadan, ni ne misleći, da imam na sebi Martinovu odoru, 
— osovih se pred njim kao stup, te odsjekav vojnički 
pozdrav, huknuh drhtavim glasom: — Oprostite, preuzvi- 
šeni gospodine, nu ja nijesam htio! — Čujuć moj glas, 
pristupi on bliže k meni, nasmjehnu se gorko, a onda mi 
doviknu ljutitim glasom: — šta je to? — Kakva je to 
maškarada? — Tko vas je bez moga znanja imenovao stra- 
žmestrom, he? — Kako se smjedoste usuditi obući odoru, 
koja vam ne pripada? — Nu čekajte, sutra ćemo na ra- 
portu pobliže o tom razgovarati! 

To rekav, ode naglo dalje, a ja stajah časak sav Iz- 
gubljen, gledjuć bolno za njim i pritišćuć sveudilj desnu 
dlan o čako. Uzdahnuh onda duboko, te se zagledah u 

nkolo da vidim, što se je medjutim sa dikom mojom do- 
tmdilo Nu izmedju tolikih stranih lica, koja su me nekako 
prestrašeno i ljubopitno motrila, ne mogoh nigdje njenog 
angjeoskog lišća razabrati. Spopade me za to silan strah, 
da ju nikad više vidjeti ne ću, ako ju još danas nigdje ne 
nadjem, a taj strah uzbudi u meni ljutu bol i očajanje, od 
kog mi se je činilo, da moram s uma sići. Htjedoh za to 
naglo dalje pojuriti, ne bi li ju još gdje dostići mogao, 
nu u to mi zakrči put neki pijani zanatlija, te mi namignu 
povjerljivo i upita me bečkom njemštinom: 

Entschuldigen’s Herr Feldvvebel, was hamn s 

denn angestellt, dass Sie der alte General so angschrien 
hat? 

— Bježi k vragu, dok si čitav! — doviknuh mu ja 
na to ošinuv ga tako bijesnim pogledom, da je siromaK 
sav prestravljen nekoliko koraka na stran otskočio, dc- 
viknuv za mnom drhtavim glasom: Jessas na, — is dos 
aber a rabiater Mensch! — Drugi pako neki stari Bečlija 
primijeti porugljivo: — š ist halt a Kroat, a Grenzer, 
und am End a verkappter Sereschaner oben drein! 

— Jessas, Maria und Josef! — huknu na to ne- 
koliko ženskih glasova, a ja pojurih kao mahnit dalje, 
turajuć od sebe bezobzirno svakoga, koji mi je bio na 
putu i ne mareć puno za to, hoću li koga oboriti, ili ne. 
Ovako projurih trg Sv. Stjepana, zatim ulice Graben, 
Kohlmarkt i Augustinerstrasse, te dojuriv na Karntner- 
strasse, stadoh časak sav usopljen i zavapih u sebi: 

O Bože sveti, kud znam sada! Šta ću jadan činiti, ako 
ju ne nadjem, kad ne imam pojma, gdje stanuje, i kako 

S0 ZOV6 ! — 

Začeh se već ljutiti na nju, što me je onako bez- 
obzirno ostavila, ne rekav mi baš ni sbogom! Nu u to 
mi sinu strašna misao, od koje do dna duše pretrnuh, 
ko da se je podamftom iznenada otvorio dubok i strašan 
ponor. Sjetih se jadan, da je ona, kad se ono sa gene- 
ralom srazih, uz mene stala, ko da hoće da me u slu- 
čaju potrebe u zaštitu uzme, nu da je onda iz generalovih 
rieči valjda razabrala, da sam ju glede moje metamorfoze 
nalagao, te da je onda pobjegla kući, misleć u sebi: 

xx f ad vidim da s i me prevario, — te da si stražme- 
stcrsko odielo jedmo za to obukao, jer si se stidio, šetati 

•a ^ SI? ZaV ° dsk0m odi i elu - ~ a * ak °vog čovjeka 

vanai P ° gra n lh R S ' 23 ?! aVU ’ 3 u duši mi Jeknu bolan 
vapaj. — O Boze sveti, ne daj da tako bude! — Ah 

kazni me, kako bude volja tvoja sveta, ali samo me ne 
kazni gubitkom milog jtog mog andjela, jer bi to za 
mene bila gotova smrt! 

i onda još nekoliko ulica nutarnjega grada 

^ 3d 0p3z ' h ’ da se sprema na kišu, sjetih se ubogog 
Kr V kak , 0 negdje J adiku i e > ' kako li će još većina 
J o dkv3tl ’ ako mu bjepa njegova nova odora pokisne. 
Stoga krenuh ravno kući, sav skršen od težke boli iz- 
gubiv svu nadu, da ću milu si diku ikada opet vidjeti 
moći. U to se bijaše medjutim već spustio noćni 
*” r3k ; te _ sa za t0 Već v u svim ulicama plinske svjetiljke 
gorjele Dosav pred našu zavodsku sgradu zavirih unutra 
razmisljajuc, kako li bi se mogao ušuljati, a da me barem 
vratar u mojoj metamorfozi ne opazi, te videć, da o- a 

popnem 23 Ctlh ^ UnUtra ’ da Se Št ° brže u drugi sprat 

Nu već na prvim stubama obazrjeh se, da vidim 
nije li on medjutim možda iz svoje sobe izašao, te se 
zacudih, opaziv na pragu otvorenih uličnih vrata mladog 
nekog momka u dugom, svjetlo-smedjem kaputu, s a ve- 
likim svjetlim pucetima i sa cilinderom na glavi, kako 
znalicno za mnom gledje, ko da hoće, da si moje lice 
dobro upamti. — Bože mili, da to nije možda kakav 
podvornik dilune gospoštije, po kom mi ona štogod po- 
™ c ' tl , z f h • 77. Pomislih ja u sebi, te već htjedoh, da 
opet dolje sidjem i da ga upitam, šla želi. Nu kad on 
to opazi, okrenu se brže, te izčeznu na ulici, a ja se 
sjetih, da sam to lice večeras već nekoliko puta vidio 
bnujuc amo tamo, tko bi to mogao biti, popeh se u 
drugi sprat, gdje se na moju nevolju susretoh sa nekim 
frekventantom prvoga tečaja, koji čim me ugleda, u sav 
glas poviknu: — živio novi stražmeštar! 

Kipeć od bjesnila radi te indiškrecije uniđjoh naglo 
u Martinovu sobu, gdje me njegovi sobni drugovi istim 
uzklicima i veselom vikom dočekaše, sletiv se oko mene 
i ogled juć me od glave do pete. 

— A gdje je Martin? — upitah naglo, protrhuv 
sav, kad opazih, da ga nema i da mu je krevet spremljen 
i pokriven. — Odnesoše ga pred večer u posadnu bolnicu, 
jer mu je pozlilo, — odvrati stražmeštar Vulekić. 

— A je li se šta na mene potužio radi svoje odore? 
nastavih pitati. 

— Nije ni rieči spomenuo, a kad ga sanitetci u 
nosiljci odnesoše, ponesoše njegov svagdanji mundur i 
nešto rublja — odvrati stražmeštar, puneć si lulu duhanom. 

Spopade me nova briga radi ubogog Martina, jer 
mi je savijest spočitavala, da sam ja jedini kriv, što 
mu je pozlilo. Sažalijevajuć ga u sebi, i jedva susprežuć 
gorke suze kajanja, podjoh k njegovom ormaru, te se 
počeh brže bolje u svoje odijelo presvlačiti. 

U to banu u sobu jedno desetak pitomaca i frekven- 

tanata obih tečajeva, vičuć veselo i obijestno: — Gdje 
je novi stražmeštar? -- Daj da ga vidimo. 

Sletiše se onda oko mene, te uzeše u mene svako- 
jakim dosjetkama zadirkivati, čudeć se u sav glas, kako 
li sam mogao takova šta učiniti, i napastujuć me, neka 
im kažem, zašto li sam to učinio. Koji su bili ozbiljnije 
ćudi, plašili su me, da ću zlo proći, ako se dozna, te 
da bi dapače mogao i iz zavoda izključen biti. Ja sam 
isprva toj navali junački odolijevao, mučeć sveudilj i 
spremajuć Martinovo odijelo u ormar, te čineć, kao da 
ih i ne čujem, nu kad mi se neki njih stadoše i rugati, 
da mi se je „od prenapornog učenja" valjda pamet nešto 
poremetila, prekipi u meni Ijutina, te uzdrhtav od silne 
uzrujanosti poviknuh bolnim glasom ; Okanite me se 
junaci, ako Boga znate, jer će te me inače u još veće 

zlo natjerati. , 

Na oči mi navrješe ljute suze, te već mišljah, da ću 
od zdvojenja poluditi, kad mi se liajednoč nečija ruka 
na rame spusti. Pogledah tko je, i odmah me obuze 
meko ugodno čuvstvo utjehe, kad ugledah dobroćudno i 

pošteno Gjukino lice. Zagleda se u mene časak izrazom 
iskrene zabrinutosti, a onda mi stisnu desnicu te doviknu 
našim drugovima: Ta zar ne vidite, junaci, kako je si- 
romah evo sav grozničav od silne uzrujanosti a vi ea 
jos vecma uzrujavate, umjesto da ga mirite i hrabrite* 

.. ™ e ° n v da pod ruku te in ' e ođvede ’z sobe, a na 
hodniku mi prisapnu: - Vidim ti na licu, da ti se je 

nešto veoma neugodna dogoditi moralo, nu što je bilo 
to mi pripovijedaj istom onda, kad se umiriš, i kad bu- 
demo sami. — A sad će biti najbolje, da odmah legneš, 
i da svoj jad prospavaš, jer ovaki uzrujan ne bi sad baš 
ništa učiti mogao, pa sve da i hoćeš! 

. , U " id f s A mo onda u našu sobu, gdje su pitomci Ke- 
repić . Bulkic marljivo kod stola učili. Zagledaše se časak 
u mene domiguju«| nešto jedan drugomu, al onda se 
opet zadubiše u svoje nauke. Kad se uzeh raspremati, 
aa cu leci, upita me Gjuka: 

— Jesi li gdje večerao? 

— Nijesam! — odvratili mu ja. 

A d da J založi štogod! Evo sam za tebe spravio 
nešto susenog mesa i slanine i komad profunta. 

O hvala ti, dragi amice. — odvratih ja na to 
ganuto, nu ja ne mogu ništa jesti, jer mi nije dobro. 

Raspremih se onda posve, legoh u postelju, te se 
pokrih gunjem preko glave, a odmah na to potekoše mi 
tihe suze duševne boli i gorkog ali prekasnog kajanja. 

ugo su jos te suze tekle, kvaseć mi tvrdo, slamom na- 
punjeno uzglavje, - al napokon mi se spusti na oči 
blagi san, te usnuh čvrsto ko da sam mrtav — Nu 
nekako °ko jedanaest sati probudi me nemilo čuvstvo 
gladi. Bio mi je onda želudac zdrav i krepak ko u kakvoga 
noja pak za to nije puno mario za to, što mi je srce 
tako tezko oboljelo, nego je kategorički tražio svoje. Bulkić 
i Kerepić spavahu već, hrčuć u sav glas, dočim je Gjuka 
jos kod stola sjedio i učio. Opaziv da sam budan, pri- 
stupi k meni, te upita: — šta ne možeš da spavaš? 

— Nijesam od podneva, ni zalogaja založio — od- 
vratih mu j a — pa sam za to gladan ko vuk, a to me 
je i probudilo. Za to bi te molio, da mi daš ono, što si 


za mene spravio. — Evo, evo! — odvrati on, te mi do- 
nese žurno za me spravljenu hladnu večeru i moju bocu 
vina, a onda produlji: — Sad lijepo večeraj, pa ako ti je po 
volji, pripovjedi mi iskreno, zašto si Martinovo odijelo 
obukao i što ti se je neugodna dogodilo. 

Progutah naglo nekoliko zalogaja i gucnuh nešto 
vina, a onda mu začeh pripovijedati iskreno i potanko 
sve, što sam jučer i danas sa neznanom svojom dikom 
doživio, a kad dodjoh do zlokobnog onog sraza sa našim 
zapovjednikom, radi kog mi nje možda na uvijek ne- 
stade, obliše me gorke suze, kapljuć na moju večeru, 
koju sam kraj svega toga nastavio žvakati, kao da sam 
u najboljem duševnom raspoloženju. 

Gjuka se čisto upropasti, čujuć, kakvu li mi je zdra- 
vicu naš zapovjednik napio, te zamisliv se časak, progo- 
vori ozbiljno: — Vidim ti na licu, da i sam uviđjaš, da 
si tim činom veliku budalaštSnu počinio, kako se radi 
toga sada tako ljuto kaješ. — A imaš se zaista i zašto 
kajati, jer si tim proigrao lijepu i bogatu partiju, na ka- 
kovu se možda nikada više namjeriti ne ćeš, dočim si se 
s druge strane opet nemilo zamjerio plemenitom i dobrom 
našemu zapovjedniku, koji će ti zbog toga najmanje d 4 
dana kućnog zatvora dosuditi. — A da si lijepo ostao u 
svojoj zavodskoj odori, svega toga ne bi bilo, jer da su 
te i svi naši profesori skupa sa našim zapovjednikom vi- 
djeli, kako se s njom u zavodskom odijelu šećeš, ne bi 
ti toga za stalno ni jedan njih zamjerio, nego bi ti da- 
pače zavidjali, što si se sa tako divnom ljepotom upoznao 
i sprijateljio. Jedino bi možda koji njih tomu prigovorio 
što ti se i u ozbiljno doba zaključnih izpita još hoće 
upuštati se u ljubavne pustolovine. Al tebi se je valjda 
htjelo, da ti bake pred njom salutiraju, misleći, da ćeš 
joj se onda još bolje dopasti, a tom svojom taštinom 
umijesio si sebi kolač, koji sada bez prigovora i pojesti 
moraš. Nema ti dakle druge, van da strpljivo podnosiš 
ono, što se sada promijeniti ne da, te da uz to nastojiš, 
da taj tvoj nepromišljeni korak još gorjim posljedicama ne 
urodi, a to ćeš najprije postići onda, ako si tu svoju diku 
za sada iz glave izbiješ, i ako uz to što revnije uz nauke 

prionuo budeš. Okani se za to svakog jadikovanja i uzdi- 
sanja za njom, dok ne svršiš nauke, jer ti to baš ništa 
pomoći ne može. Ona će, kako ti je sama rekla, već u 
srijedu posve u Linac otići, a ti ne znaš ni kako se zove, 
niti poznaš njene gospoštije, a za njom možda u Linac 
putovati, da ju tamo potražiš, to ti je sada absolute ne- 
moguće, pošto sada u oči glavnog zaključka niti jedan 
dan dopusta ne b: dobio. Nu sve da ju slučajno gdjegod 
i nadješ, ne bi ti to sada ništa pomoći moglo, jer joj 
njen teško uvrijedjeni ženski ponos ne bi dopustio, da se 
ona odmah, tek što si ju uvrijedio, s tobom opet pomiri. 
Nu kad iza položenih izpita sretno pOstigneš poručničku 
čast, onda možeš bez zapreke pokušati, da se pred njom 
ispričaš i da ju opet za sebe predobiješ. Mi ćemo kad 
postanemo poručnici, imati mjesec dana i pol dopusta, a 
taj dopust možeš upotrijebiti za to, da ju u Liticu po- 
tražiš i pronadješ, pa kad te ona u kićenoj poručničkoj 
odori ugledala bude, možda će joj se srce umekšati i na 
novo žarkom ljubavlju naprama tebi usplamtiti. — Dao 
Bog da tako bude, pa kad se s njome vjenčao budeš, eto 
ti onda i mene u vaše svatove, da vam budem djeverom 
ili makar čaušem! — Tako dragi moj pobratime, — sad 
sam ti iskreno rekao svoje mnijenje, a sad idemo spavati, 
jer je evo već blizu polnoć! 

Završiv ovako, stisnu mi srdačno desnicu, te za- 
želiv mi lahku noć, raspremi se brže, te leže i on, uga- 
siv prije svjetljku, i doskora na to zaspasmo obojica 
tvrdim snom mladosti. 

VII. 

Drugoga dana u jutro, baš kad smo se spremali, 
da ćemo na predavanje poći, javi mi zavodski straž- 
meštar, da sam poslije predavanja u pol dvanaest pozvan 
na raporat pred preuzvišenoga gospodina zavodskog za- 
povjednika. — Ovaj glas primio sam prilično ravno- 
dušno, jedno, što sam ga očekivao, a drugo, što sam radi 
gubitka ljubljene moje dike tako poništen i zdvojan bio, 
da mi je posve svejedno bilo, dogodilo se sa mnom što 
mu drago. — Neka me iztjeraju, neka me zatvore, pa 


— 107 


bilo na godinu dana, ili neka me strijeljaju, ako im se 
hoće, — ja ne marim, — jer bez nje ne ima života za me! 

— Ovako mišljah, silazeć sa svojim drugovima u prvi 
sprat, gdje nam je bila dvorana za predavanje! Nu čim 
se je više približavalo vrijeme raporta, tim sam sve to 
nemirnijim postajao, a kad sam oko pol dvanaest sav u 
paradi u predsoblju zapovjednika stajao, činilo mi s'e, 
kao da će me zaista strijeljati. Srećom nijesam dugo če- 
kao, jer se doskora iz njegove sobe pomoli mrko lice 
njegovog pobočnika, namignuv mi, neka unidjem unutra. 
Uzdahnuh duboko i pokucah na vrata, a kad iz nutra 
grmnu gromki Herrein! — unidjoh nekako odvažno, te 
se nakloniti duboko pred generalom, koji je za svojim 
pisaćim stolom sjedio namrštena čela i sijevajućih od 
ljutosti očiju. Cim me ugleda, ustade naglo sa svog sje- 
dala, te naperiv ravno prema meni, ošinu me ljutitim po- 
gledom i progovori: — Ja zaista ne znam, šta da od vas 
uradim, ili da vas predam sudu, ili da vas pošaljem u 

— ludnicu na motrenje, jer si ne mogu nikako da protu- 
mačim, kako čovjek zdrave pameti onakovu ludoriju po- 
činiti može, kao što ste ju vi jučer počinili! — Jeste li 
možda pijani bili, kad ste se na tu maškeradu odvažili? 

Htjedoh, da mu stvar iskreno razjasnim, te začeh 
bolnim glasom: — Preuzvišeni gospodine, — nu u to mi 
on zagrmi ljutito: — Šutite kad ja govorim! — te na- 
stavi strogo: — Propisi o odijevanju c. kr. vojske strogo 
zabranjuju rabiti odoru i distinkcije, koje dotičniku ne 
pripadaju, jer bi inače i prost baka mogao najedanput u 
odori kakvog visokog častnika osvanuti, a pošto ti pro- 
pisi i vama poznati biti moraju, to ne mogu dokučiti, što 
vas je na to sklonuti moglo, da ste se usudili takova šta 
počiniti! 

Odvažih se opet, te huknuh: — Preuzvišeni gospo- 
dine! — ali on mi opet još ljuće zagrmi: — Šutite, kad 
ja govorim! — te produlji: — Vi ste se tim svojim ne- 
promišljenim činom proti tim propisima tim teže ogrije- 
šili, što ste tu ludoriju počinili po bijelu danu i na oči- 
gled tolike svjetine, pa još k tomu u tako ozbiljno doba 

tik u oči zaključnih ispita, kao da vam se hoće praviti 
ruglo od postojećih propisa i od cijele vojničke stege u 
obće, te ste za to zaslužili, da zbog toga \x zavoda iz- 
kjučeni budete. — Nu obaziruć se na vašu mladost i ne- 
izkusnost, obnalazim odsuditi vas disciplinarnim putem 
na kućni zatvor od deset dana, dočim će vaš sukrivac 
stražmeštar Tominov, čim se od svoje bolesti pridigne, 
naknadno kažnjen biti za to, što je dopustio, da njegovu 
odoru obučete, te što je tim pripomogao, da ste taj pre- 
stupak počiniti mogli! — Čuvši tu osudu, naklonili se 
duboko, te progovorih: 

— Preuzvišeni gospodine, ja uvidjam, da sam težko 
sagriešio, te se ljuto kajem, a ujedno se najsmjernije za- 
hvaljujem na milostivo dosudjenoj i podpuno zasluženoj 
kazni. Nu što se tiče Tominova, to se usudjujem pri- 
mjetiti, da je on u toj stvari nedužan ko novorodieno 
diete, jer se je živo protivio tomu, da ja njegovu odoru 
obučem, ali me žalibože nije mogao u tom zapriečiti, 
pošto ga je silna slabina tako shrvala bila, da se siromah 
u svom krevetu ni maknuti nije mogao. S toga se usu- 
djujem u svoj smjernosti zamoliti, da bi preuzvišenost 
vaša glede njega od svake kazni milostivo odustati bla- 
goizvoljela, pošto bi to za mene strašan udarac bio, koji 
ja možda ni preživjeti ne bih mogao, kad bi onakav do- 
bričina i poštenjak ović, kao što je Tominov, jedino radi 
moje krivnje prav zdrav nastradao. 

General se zagleda u mene, kao da se čudi mojoj 
smjelosti, a ujedno se je činilo, kao da ga se moje riječ: 
ugodno dojmiše. Pogleda onda u pobočnika, te upita: 

— A šta veli liečnik o Tominovljevoj bolesti? 

Veli, da mu je stanje veoma kritično, jer da bi 
mogao pošalinu dobiti, pak je zato i odredio, da se pre- 
nese u posadnu bolnicu, kako sam to preuzvišenosti va- 
šoj jur prijavio, — odvrati pobočnik, a onda se namr- 
godi, te produlji: — Za to mislim i ja, da mu je radi velike 
slabine upravo nemoguće bilo, zapriečiti takovu drzovitu 
zloporabu njegove odore, jer da je mogao, sigurno bi on 
to i učinio, pošto je on veoma čedan, savjestan i uredan 

podčastnik, koji na takovu sablazan ni u snu privolio ne 
bi. S toga sam tog smjernog mnienja, da je on u toj 
stvari zaista posve nedužan. 

Dok je pobočnik ovako govorio, ošiniu me nekoliko 
puta ljutitim pogledom, punim priekora, ko da se srdi, 
što me nije oštrija kazna zapala, a kada završi, na- 
smjehnu mu se general dobroćudno, te primijeti, mahnuv 
rukom: 

— E pa pustimo ga, neka ga voda nosi, kad mislite, 
da je posve nedužan. — Okrenu se onda prama meni, te 
me pogleda strogo^ i reče: — A vi možete sad ići, a u 
buduće se čuvajte sličnih ludorija, i promislite vazda 
dobro, šta radite. — I da se nieste usudili za vrieme 
vašeg kućnog zatvora ma i jedan korak izvan zavodske 
zgrade koraknuti, jer ćete odmah iz zavoda izključeni 
biti, — a to isto dogodit će vam se i onda, ako svoje zle 
redove skoro ne popravite, ili ako na izpitu propadnete. 
Zato prionite ljudski uz nauke, i učite dan i noć, jer će 
vam se inače poručnička čast izmaći, pak ste onda dvie 
godine badava izgubili! — Tako, tako, — a sad s bo- 
gom! — 

Mahnu onda rukom prama vratima, a ja mu se du- 
boko naklonih, te izadjoh iz sobe, zadovoljan, što se je 
stvar ovako svršila, jer sam se nadao, da ću se barem 
za vrieme mog zatvora svojoj boli i tugi posve prepustiti 
moći. Nu ta me nada prevari, jer čim nastuipih svoj kućni 
zatvor, zaokupi me mili moj pobratim Gjuka, baveć se 
oko mene, ko brižna majka oko svog bolestnog djeteta, 
i nastojeć sveudilj, da me umiri i utješi, i da me prinuka, 
da što marljivije učim. Prvi dan bilo mi je to veoma ne- 
ugodno, ali sam ipak mirno trpio, nerad, da mu se za- 
mjerim. 

Nu njegovo ponašanje prama meni bilo je tako 
nježno i puno prijateljskog požrtvovanja, a njegove umi- 
ljate rieči tako neodoljive, da je u meni prvotno muklo i 
pogubno očajanje doskora tihom priegoru mjesto ustu- 
pilo. Već drugoga dana počeo sam učiti, te videć, da pri 
tom na svoj jad barem na neko vrieme zaboraviti mogu. 

prionuh što marljivije uz nauke, tako, da me Gjuka nije 
više na učenje ni opominjati morao. 

Pošto za trajanja mog kućnog zatvora ni praga za- 
vodske zgrade prekoračiti ne smjedoh, to mi je po višoj 
odredbi naš momak Marton jelo iz gostione donositi 
morao i odmah prvi dan reče mu Gjuka, neka i za njega 
nosi, a kad htjedoh, da ga od toga odgovorim, odvrati 
mi on uz ljubezan smiešak: 

— Ići će nam jelo obadvojici mnogo bolje u tek, a 
uz to ćemo se od volje razgovarati moći! 

Ovako mi prodjoše tri dana mog zatvora brzo, kao 
tri časa, a četvrtog dana bijaše Spasovo, te sam već mi- 
slio, da ću cieli taj dan u samoći proboraviti morati. Nu 
Gjuka ne mače se ni tog dana nikuda iz sobe, te sam ga 
jedva oko tri sata poslije podne nekako namolio, neka 
kuda ode, da se malko pozabavi, a kad on ode, sjedoh 
k otvorenom prozoru, te se zagledah u Dreihufeisen- 
gasse, motreć tužnim srcem, kako svjetina amo tamo 
hrli, da se što bolje naužije ljepote proljetnog dana u 
raznim zabavištima ili pako u bujnoj prirodi. 

Bijah sam samcat u cijeloj zgradi, te si upravo po- 
mislih, kako li bi sada i ja mogao neopažen umaći, da 
mi je još do kakovih vragolija i da mi je — srce zdravo, 

— kad se na jednom vrata naglo otvoriše, a u sobu stupi 

— naš^ zavodski zapovjednik, podmaršal barun N. — Sko- 
čih brže u vis, te mu se duboko naklonih, a on me upita uz 
pnjazan smiešak: — No, šta radite? — Gledam, preuz- 
višeni gospodine, kako se drugi šeću. — odvratlh ja 
smjerno. 

— Hm, — tako! — primjeti on na pol ozbiljno. — 
Vidite, tako biste se i vi sada mogli šetati, da nijeste one 
komedije počinili! — Nu ja bi rado samo to znati, što vas 
je na to sklonuti moglo, jer nije moguće, da ste to iz puke 
obiesti i bez ikakvog razloga učinili. 

— Preuzvišeni gospodine — prihvatih ja naglo, — 
ja sam već na raportu htio, da vam cielu stvar razjas- 
nim, nu kadgod sam započeo govoriti, blagoizvoliste mi 
doviknuti, neka šutim, kada preuzvišenost vaša govori. 

General se na to tako slatko nasmija, da su mu na- 
vošteni i šiljasto zasukani brci kao rogovi u kakvog puža 
u vis zastršili. Zakašlja onda, te odvrati, smijuć se sveudilj : 
— Da, da, bio sam onda strašno ljutit na vas, nu sad mi 
to možete slobodno kazati. Dakle, šta je bilo? 

Ponudih mu brže stolac, a kad on sjede, uzeh mu 
iskreno i potanko pripovijedati, kako sam se sa nezna- 
nom svojom dikom upoznao, kako smo onda popodne 
drugoga dana u dolnjem Prateru proboravili, i zašto sam 
Tominovljevu odoru obukao bio, te kako sam ju onda na 
našem povratku možda na uviek izgubio u onom kobnom 
času, kadno sam tako nesretan bio, sraziti se nehotice 
sa njegovom preuzvišenosti. 

On me je mirno i pozorno slušao, a kad ja svoju 
pripoviest dovrših, zamisli se časak, te progovori oz- 
biljno: 

— Hm, hm, — vidite, da mi je pravi povod vaše 
metamorfoze prije poznat bio, možda vas ne bih tako 
strogo ni kaznio bio. Vi bo ste htjeli, da tim svojim sva- 
kako nepromišljenim činom očuvate dekorum svojega 
stališa i svoje odore, a taj je povod svakako olakšajuća 
okolnost, koja se je kod odmjerbe vaše kazne u obzir 
uzeti mogla, akoprem je ta vaša metamorfoza posve ne- 
potrebna bila, pošto vam baš nitko ne bi zamjerio, da ste 
se s onakovom ljepotom i u svojoj zavodskoj odori še- 
tali, jer je svatko već po njenom skupocjenom odielu i 
nakitu suditi mogao, da ona nije kakva god sudopera, 
nego da mora da je kći i dobre i imućne kuće. Ta samo 
onaj njen nakit, što je onda na sebi imala, pak ona krasna 
njena linačka zlatna kapa vriede negdje kakove dvie hi- 
ljade forinti! Pak onda ona divna njena ljepota! Ja sam 
već star čovjek, ali se ne sjećam, da sam onakovu lje- 
potu ikada igdje vidio. — Ta pravi biser, — zaista^pravi 
biser! — 1 taj biser izgubili ste evo baš radi te vaše ne- 
sretne maškarade možda na uviek, jer Bog zna, hoćete 
li ju ikada opet naći, kad ne znate ni kako se zove. niti 
kod koje je gospoštije dosada bila- — Nu nemojte si 
zbog toga nimalo glave trti, nego se tješite tim, da ovako 

liepog biserja na tom svietu dosta imade, izmedfu kojega 
i kašnje po volji birati možete. Vi ste mlad i liep momak, 
pa kad budete svoj, moći ćete taj svoj izgubljeni biser 
drugim kojim, možda još liepšim zamieniti, ako ga donle 
opet ne nadjete. 

Sada pako neka vam bude najpreča zadaća, da što 
marljivije učite, da svoje zle redove popravite, i da za- 
ključne ispite što boljim uspjehom položite, pa kad po- 
stanete poručnikom, onda možete slobodno i u Linae 
otići i tamo ju tražiti, dok ju ne nadjete, ali prije ne! — 
■Tako, tako, dragi moj, a sad si pripašite svoju sablju, 
pak se prošećite kud god vas je volja, — ja vam opra- 
štam ostatak vaše kazne, ali samo uz vašu poštenu rieč, 
da čete još ova dva i pol mjeseca što marljivije učiti! 

Ja mu se duboko naklonih, zahvaljujuć mu se 
smjerno na pomilovanju, a onda mu se zavjerih svečano 
i uz poštenu rieč, da ću do zaključka dan i noć marljivo 
učiti, samo da što bolje proći mogu. 

— Tako, tako! — primjeti on ljubezno. — Vidjet 
ću, koliko držite do poštene rieči. — A sad s bogom, 
dragi moj! 

Mahnu onda rukom u znak pozdrava, te pbgladiv me 
po licu, ode naglo iz sobe, a ja ga odpratih na triem, te 
nakloniv mu se smjerno, vratih se opet u sobu, razmiš- 
ljajući, bi li još kamo išao, ili ne. — Šta mi hasni, kamo 
•ići, kada znam, da nju — nju nigdje naći ni vidjeti ne ću! 
— pomislih u sebi bolnim čuvstvom. — Ali napokon si 
ipak pripasah sablju, te odoh prama unutarnjem gradu u 
nadi, da ću s gdjegod sa Gjukom sastati i obradovati ga 
viešću o mom pomilovanju U toj nadii krenuh preko Je- 
lisavinog mosta napram ulici Kamtnerstrasse, te unidjoh 
u našu kavanu Bauer, gdje ga i zbilja nadjoh. Sjedio je 
kraj jednog stola, gledjuć, kako se četvorica naših dru- 
gova tarokiraju. Pristupili naglo k njima, a kad me oni 
ugledaše, zapanjiše se svi, naročito pako Gjuka, koji me, 
zalomiv rukama, sav prestrašen upita: 

— Ma kako si za Boga mogao takova šta počiniti! 

— Ne boj se, dragi amice! — odvratih ja veselo. 
— Nijesam ja samovoljno utekao, nego sam otišao od 
kuće, jer sam — pomilovan. 

Pripovjedih im onda, kako mi je naš zapovjednik 
ostatak moje kazne oprostio, a oni mi uzeše srdačno če- 
stitati, radujuć se iskreno mojemu pomilovanju. Ona če- 
tvorica nastaviše onda svoju igru, a ja i Gjuka odosmo 
(U gradski perivoj, te se oko šest sati vratismo kući, da 
opet učimo. 

VIII. 

Svoju riječ, zadanu milom našem zapovjedniku, 
održao sam zdušno od početka pa do kraja, učeć dan i 
noć te sam zato na veliku radost pobratima Gjuke ne 
samo svoje zle redove popravio, nego i zaključne ispite 
dobrim uspjehom položio. Doskora iza tih ispita stigoše 
nam dekreti, kojima nas, pitomce i frekventante drugoga 
tečaja ratni ministar imenova poručnicima krajiške 
uprave u raznim krajiškim pukovnijama, a istoga dana u 
podne položismo u dvorištu naše zavodske zgrade pri- 
segu na zastavu 69-te pješačke pukovnije grofa Jelačića, 
od koje je jedna satnija u paradi sa pukovnijskom glaz- 
bom umnožavala tu svečanost. Bijaše to svima nama 
uzvišen i svečan trenutak, koji će nam vazda u ugodnoj 
uspomeni ostati. Svim mojim drugovima bijaše to ujedno 
i dan silnog veselja i slavlja, ali mene jadnog ne mogaše 
onda ništa više razveseliti, nego mi se je dapače činilo, 
kao da će mi istom postignuta poručnička čast iznovice 
još većina pobuditi ljutu duševnu bol, tek što se je malko 
sm'irila, — sječajuć me na one lijepe i romantične 
osnove, kojima je moja neznana dika tako silno ushitila 
bila dušu moju na našem povratku iz Pratera. Ujedno 
me pako zače od neko doba mučiti misao, da joj se baš 
niti najmanje ispričati ne bi mogao, što sam ju onako 
nalagao, sve kad bi se s njom kojim slučajem gdjegod 
i sastao, jer ne bi ni pod živu glavu htio ispričati se no- 
vom lažju, gdje sam tekar nedavno na tako koban način 
iskusiti morao, kako li je istinita poslovica, koja kaže: 
lerdo Becić: Jjjacke uspomene. 8 

u laži su kratke noge, — a pravu istinu ne bih joj opet 
od samoga stida priznati mogao. Stoga sam jedva čekao, 
da iz Beča odem, koliko god mi je bolno srce inače za 
tim čeznulo, da njeno angjeosko lice barem još jedanput 
vidjeti mogu. Nu kad se iza položene zakletve preuzvi- 
šenom gospodinu zavodskom zapovjedniku poklonismo i 
predstavismo, i kad se on sa svakim nas po kojom lju- 
beznom riječi oprosti, zadrža me časak kod sebe, te me 
upita: — No, jeste li našli svoj izgubljeni biser? — Kad 
mu ja na to odvratih, da nijesam, uze me ozbiljno nago- 
varati, da svakako na nekoliko dana u Linac odem, i da 
ju potražim, jer da bi to velika šteta bila, kad, bi mirno 
pustio, da mi se tako krasna i bogata partija na uvijek 
izmakne radi one lakrdije. 

Pošto mu napokon moradoh obećati, da ću to 1 
'učiniti, oprosti se najljubeznije sa mnom, zaželiv mi 
sreću u tom poduzeću kao i u mom budućem zvanju. 
Teškim srcem oprostih se s tim plemenitim dobričinom 
kao da se sa rodjenim ocem na uvijek praštam. Nisam se 
doduše mogao oteti bolnomu uvjerenju, da je samo on i 
nitko drugi uzrokom bio, što mi se je ljubljena dika one 
kobne večeri možda za uvijek izgubila, jer da on nije 
onda na mene onako graknuo, nego da me je tekar drugi 
dan na odgovornost pozvao bio, ne bi mi se ta nesreća 
ni dogodila bila. Nu kraj svega toga nijesam mu mogao 
to ni onda ni kašnje nikada ozbiljno zamjeriti, jer sam ga 
radi njegove dobrote i plemenitosti vazda iskreno ljubio 
i poštivao. 

Kad odoh od njega, obukoh na se drugo odijelo, te 
onda odosmo svi u našu gostionu ,,K veselom vinciliru* 4 
na Getreidemarktu* da tamo zadnji put svi zajedno ru- 
čamo, pošto mnogi nakaniše u večer istoga dana kre- 
nuti kući. 

Gjuka je htio, da još nekoliko dana uza me ostane, 
i] da me u Linac prati, nu u to mu stiže po podne brzo- 
javka, kojom ga njegova majka pozivlje, neka odmah 
kući dodje, jer da mu je otac teško obolio. 

— Eto vidiš, — reče on, otimljuć se suzama i pru- 

žajuć mi brzojavku, — toliko sam se radovao, da ću ti 
pomoći tražiti izgubljenu diku, i eto, ne može biti, jer 
moram još večeras kući, ako hoću, da ljubljenog si oca 
još jedanput živog vidim! 

Još istoga dana u večer odpratih ga na južni ko- 
lodvor. Putem moradoh i njemu obećati, da ću čim prije 
u Linac i da ću mu odanle pisati, da li sam tamo uspio. 
Kad nam kucnu čas rastanka, bilo nam je, ko da se na 
uvijek praštamo, a kad se zadnji put zagrlismo i polju- 
bismo, zaplakasmo obadvojica ko dvoje male djece, i te 
suze, što mi u onom času potekoše, tekle su mi još dugo 
niz lice, radi čega sam se morao sklonuti u neki obližnji 
mali perivoj, da se tamo svojoj teškoj boli bez svjedoka 
prepustiti uzmognem. Nu napokon se opet nekako 
umirrh, te se onda teškim srcem vratih u zavod, gdje 
sam sada sam samcat u cijeloj zgradi bio. 

Pod nos eć ovako dvije žalosti najedanput, jednu za 
izgubljenom dikom, a drugu za udaljenim pobratimom, 
nijesam se prvih dana nikako mogao odvažiti na to, da 
odem u Linac, bojeć se, da bi mi ondje sreća slabo po- 
služila, kad bi ovakav sav skršen i bolestan od teške 
boli i žalosti onamo pošao, te da bi za to bolje bilo pri- 
čekati, dok se još većma saberem, smirim i utješim. Nu 
u to mi stiže oko 10. kolovoza Gjukino pismo, u kom me 
pita zar još nijesam u Linču, kad mu ništa odanle ne 
javljam. . 

„Ta što toliko oklijevaš 1 * — pisaše mi on, — „da 
ugrabiš sreću, koja ti se je tako lijepo nasmijala! Kad si 
se u nju zaljubio, bio si i odviše junačan, a sada, — gdje 
bi trebalo, da gvoždje kuješ, dok je još vrelo, — sada si 
fklonuo duhom, ko da si Bog zna kako težak grijeh po- 
činio. Ti veliš, da ju ljuhiš svim žarom srca svoga, a sva 
je prilika, da i ona tebe isto tako ljubi, te bi za to bila do 
Boga grijehota, kad bi se vas dvoje na uvijek razišlo 
radi one komedije. Podji dakle odmah onamo, dok nije 
prekasno, jer sam uvjeren, da će ona na onu ludoriju 
odmah zaboraviti i s tobom se izmiriti, čim te opet 
ugleda. Ako li te pako više ne voli i ako tvoje nastojanje 

bez uspjeha ostane, eh, onda će bolje biti, da ti ni ne po- 
stane suprugom, jer bez prave ljubavi ne može u nijed- 
nom braku ni prave sreće biti, te će onda po tebe naj- 
bolje biti, da se je okaniš, te da na nju posve zaboraviš. 
U tom slučaju moći ćeš tamo makar saznati, kako joj je 
ime, i kod koje je gospoštije u Beču kamerijerom bila. 4 *' 

Ovo Gjukino pismo ohrabri me na novo, uzbudiv 
u meni nove nade, te se za to brzo odvažih, da pokušam 
sreću, kud puklo da puklo, i još istoga dana po podne od- 
jurih u Linac. Došav onamo, odsjedoh u nekoj srednjoj 
gostioni u pokrajnoj ulici, samo da što više mira imam. 
Vlastnica te gostione bijaše neka debela i još prilično 
ljepušna udovica, kojoj je u poslu pomagala jedinica joj 
kćerka, veoma lijepo crnomanjasto djevojče. Prvi dan 
mog boravka u Linču upotrijebili na to, da obidjem sve 
ulice i trgove tog starodrevnog grada, ne bi li izgubljenu 
si diku gdjegod na ulici ili na prozoru ugledao, pošto 
isprva nijesam znao, kako hi joj inače u trag ući mogao. 
Nu sav moj trud ostade bezuspješan, te za to odlučih, 
upustiti se prvom zgodom sa gostioničarkom u shodan 
razgovor, ne bi li od nje štogod doznati mogao, a tomu 
mi se već sutradan u jutro pruži zgodna prilika, kad sam 
dolje u gostioni sam samcat kafu pio. Kad bijah gotov, 
udje ona u sobu, te sjedne uz moj stol. i uze me priro- 
djenom ženskom ljubopitnošću koješta ispitivati: odakle 
sam došao, kamo putujem, hoću li se dulje u Linču baviti,, 
jesam li u zadnjem ratu učestvovao, i mnogo drugo 
koješta. Doskora iza nje udje i njena kćerka, da slaže 
čiste ubruse i stolnjake, te se i ona uplete u naš razgo- 
vor, upitav me, kako mi se Linac svidja. 

— Oh, divno! — odvratih ja oduševljeno, te uzeh 
onda bujnim riječima hvaliti i slaviti ljepotu grada i oko- 
lice, a naročito ljepotu tolikih, upravo klasično divnih 
krasotica, kojima Linac razmjerno većma obiluje, nego li 
mnogi drugi i veći gradovi. 

— Nije onda čudo, — nadovezah na to, — da se 
i sinovi visokog plemstva katkada ovamo zaletavaju, da 
»se odavle žene! Cuo sam, da se je odavle neki bečki. 

grof sa djevojkom iz obične gradjanske obitelji oženio, 
te da sa tom svojom suprugom još i dan danas sretno i 
zadovoljno živi. 

— Da, da, grof Helmborn, — primijeti gostioni- 
čarka s nekim ponosom, a ja produljih, nasmjehnuv se 
tajinstveno : 

— Kod njega je do nedavna bila neka vanredno 
lijepa mlada gospodjica iž Linča prvom kamerierom stare 
grofice, i u tu lijepu Linčanku zaljubio se je neki moj 
dobri prijatelj i drug, ali je siromah u toj svojoj ljubavi 
veoma nesretan bio, jer istom što se je s njom upoznao 
i svoju joj ljubav priznao bio, izgubi ju on nesretnim slu- 
čajem u velikoj stisci na trgu Sv. Stjepana, kad su se 
sa šetnje iz Pratera vraćali. 1 od onda je jadan sav skršen 
i potišten i nesretan, da već ne može nesretniji biti, tim 
većma, što joj niti imena ne zna, pošto je u onom svom 
silnom zanosu posve zaboravio bio, upitati ju, kako se 
zove. Kad smo koncem prošlog mjeseca poručnicima 
imenovani, morade on odmah k svojoj pukovniji, te 
čuvši, da ću ja za koji dan ovamo doći, da si grad Linac 
i okolicu pogledam, prije no što i ja k svojoj pukovniji 
odem, zamoli me, neka pokušam, ne bi li ovdje makar 
njeno ime doznati mogao. Znate li dakle možda vi, kako 
se ona zove? 

Dok sam ja ovako govorio, gledale su mati i kći u 
mene, kao da ih moje riječi silno zanimaju, pogledavajuć 
kad kada jedna drugu osobitim smiješkom, a kad ja do- 
vršili, odvrati mi mati naglo: 

— O, poznajemo mi nju dobro! Kako da ju ne po- 
znamo, kad su nam se kuće uvijek dobro pazile i slagale, 
a poznato nam je i to, kako se je ona u tog vašeg dobrog 
prijatelja zagledala, i kako su se onda brzo opet razišli. 
Ona bo je osobita prijateljica moje kćeri Marije i išla je 
s njom i u školu, te joj je sve iskreno pripovjedila. Dakle 
da znate, ona se zove Marta rodjena Gosshuber, a sada 
udata 

— Šta, za Boga! — kliknuh ja protrnuv od silnog 
zdvoienja, — ta zar se je već udala? 

— Da, da, udala se! — odvrati mi domaćica mirno. 
Vjenčala se je prije dva tjedna sa mladim barunom Wal- 
ler^heimom, koji je u nju već od dulje vremena silno 
zaljubljen. 

Bilo mi je, ko da me je tane u sred srca pogodilo, 
ie se moradoh za stol pridržati, da se ne srušim. Oko 
mene se zavrti sva soba, a odmah na to smrači mi se 
pred očima, a kroz onu tminu zabljesnulo bi mi svaki čas 
strašno neko svjetlo poput munje, osvjetljujuć mi u duši 
svakojake strahotne prikaze, dočim mi je odnekale stra- 
šan neki glas gromko dovikivao: 

— Bježi, nesretniče, — skoči, pa bježi, — i umri 
odmah, jer samo u smrti možeš još naći žudjeni spas! 

Dok je ova duševna bura ovako u meni bjesnila, i 
dok sam ja sve sile naprezao, da ju po mogućnosti sa- 
krijem, pripovijedala ml je domaćica s nekim ponosom, 
kako li su Martini svatovi sjajni bili, kako je puno 
plemstva iz Beča i okolice prisustvovalo, kako je i njena 
Marija u svatove i na gozbu pozvana bila, nu kako se je 
zahvalila, jer se je bojala, da se medju tolikom aristokra- 
cijom možda ne bi po njihovu ćefu ponašati znala — na- 
pokon, kako je Marta kod vjenčanja gorko plakala, da su 
i mnogi prisutni zaplakali, pošto je svakomu poznato, 
bilo, da ona sirota za neljubljenog muža polazi. 

— Pa zašto je pošla za njega, kad ga ne vob? — 
propentah ja drhtavim glasom. 

Domaćica me pogleda, kao da se čudi, što mi se 
je glas najedanput tako promijenio, a u to odgovori njena 
kći Marija posve odlučno: — Tomu je jedino taj vaš 
(dobri prijatelj sam kriv, jer da je on u svojoj ljubavi i 
Vjernosti prama Marti ustrajao i da si je dao truda, da ju 
još za vremena potraži, i da se s njom izmiri, nebi ju ni- 
koja sila ovoga svijeta na to prisiliti mogla da za baruna 
podle, nego bi svoju ruku pružila onomlu, koji je njeno 
srce ii ljubav njenu rek bi na juriš osvojio bio, a «to nije 
nitko drugi, nego taj vaš dobri prijatelj! 

To rekav, sjede Marija k našemu stolu, te produlji 
ozbiljno: — Oprostite, gospodine poručniče, ali meni se 

nekako čini, kao da on veliki čudaković biti mora, pošto 
si ne mogu nikako da protumačim, kako je mogao ona- 
kovu divnu partiju, kao što je Marta bila, onako napre- 
čac napustiti i zanemariti! — O Bože sveti*, onakova dje- 
vojka, lijepa kao angjeo, dobra kao materinje mlijeko, 
blaga ko kakova golubica, krijeposna ko kakova svetica, 
a uz to i naobražena i pametna ko kakav učenjak i još 
k tomu bogata, — pak eto je sirota uza sva ta krasna 
svojstva baš u prvoj svojoj ljubavi onako nemflo nastra- 
dati morala! Oh, ta nije li to Bogu plakati? Nu baš mi 
je drago, da ste se upravo na nas namjerili, jer mi je ona 
uz gorki plač sve potanko pripovijedila, a ja ću sve to 
vama povjeriti, pa kad to vaš prijatelj od vas čuje, onda 
će valjda uvidjeti, kakvo li je blago jedino svojom kriv- 
njom na uvijek izgubio, te će se zbog toga kajati dok je 
živ, jer mu se tolika sreća po svoj prilici nikada više 
onako lijepo nasmijati ne će. — Nemojte mi zamjerite, što 
ovako strogo o njem sudim i govorim, nu ja Martu silno 
volim, kao da mi je rodjena sestra, pak ju za to zbog 
njene nesreće svom dušom sažaljevam, te sam radi nje i 
sama mnogo gorkih suza prolila. — Dakle da znate, za- 
što je ona tako brzo za baruna pošla! — Kad se ono vaš 
prijatelj sa onifm starim generalom na trgu Sv. Stjepana 
sukobi, i kad ga general pograbi zbog toga, što je nepo- 
vlašteno stražmeštarsku odoru na sebi imao, stvori se 
oko njih za čas čitav bedem ljubopitne svjetine, a sirota 
Marta, silno poplašena tim prizorom i bojeć se, da ne će 
k objedu zakasnilti, protura se brže kroz svjetinu, te od- 
juri naglo kući. Bila je ona doduše neugodno iznena- 
djena, kad je iz generalovih riječi razabrala, da joj je vaš 
prijatelj neistinu rekao, kad je kazao, da smije stražme- 
štarsku odoru nositi, ali je ipak mislila, da će joj on sam tu 
stvar sutradan kod urečenoga sastanka razjasniti, pređpo- 
stavljajuć, da je on već dulje vremena za njom hodao, prije 
nego što su se upoznali, te da mu je prema tomu po- 
znato, gdje ona stanuje. Za to ga je ona sutradan po 
podne dugo iščekivala, ali njega ne bijaše, a to ju je tako 
rastužilo, da je s’Vota zbog toga gorko plakala, te nije 

dapače ni k objedu doći mogla, nego se je kod stare gro- 
fice ispričala, da joj je zlo, pak da za to ništa jesti ne 
može. Medjutim je neki grofov podvornik Janko, koji je 
takodjer u Martu zaljubljen bio, i za njom gotovo ludo- 
vao, — pred družinom u sav glas pripovijedao, da je iste 
one nedjelje pred večer u ulici Wollzeile zatekao Martu, 
kako sa običnim nekim stražmeštrom lijepo ispod ruke 
ide, da je onda za njima oprezno slijedio, te vidio i' čuo, 
kako je neki stari general na trgu sv. Stjepana onog 
etražmeštra radi nečesa oštro pograbio i ispsovao, — a 
kad je ona radi toga kući pobjegla, da je onda za tim 
stražmeštrom išao, dok nije ovaj nakon dugog tumaranja 
zašao u zgradu ratne škole u ulici Dreihufeisengasse, gdje 
da je drugoga dana od jednog zavodskog momka do- 
znao, da se taj stražmeštar zove Tominov. 

Tu priču doznala je naravno odmah i stara grofica, 
te je još istu večer uzela Martu preda se, karajuć ju gor- 
kim riječima, kako li je mogla takova šta počiniti 1 , — še- 
tati se na očigled toliike publike ispod ruke sa običnim 
podčasnikom, ko kakva kuharica! — Marta bijaše uslijed 
toga u prvi mah silno presenećena, ali sabrav se brzo, 
priznade plačuć grofici cijelu stvar, tvrdeć odlučno, da 
to nije nikakav običnii podčastnik bio, nego da je veoma 
ikiteligentan, fin i naobražen pitomac zavoda za uzga- 
janje krajiških upravnih častnika, koji da će već koncem 
srpnja poručnikom postati.. Naprama toj njenoj tvrdnji 
pako ostade Janko i nadalje kod toga, da je Tominov 
obični krajiški podčastnik, i da nije nikada u svom vijeku 
kadetom bio, uslijed toga razjadi se Marta i rasplaka 
» tako silno, da je u grof ovoj palači čitava sablazan na- 
stala, koja se je još i zaoštrila, kad je drugog dana njena 
mati došla ii čula, šta se je dogodilo. Stari grof pako, sa- 
žalijevajuć iskreno ubogu Martu, naloži odmah svom ko- 
morniku, neka se u zavodu povjerljivim putem o pravoj 
istini propita, i neka mu onda javi, što je tamo doznao. 
Na to je komornik još istoga dana od nekog zavodskog 
stražmeštra doznao, da je Martin obožavatelj ii odabranik 
zaista zavodski pitomac, te da je one nedjelje samovoljno 




i nepovlastno odoru stražmeštra Tominova obukao bio, 
jer da se je stidio šetati se s njome u svom zavodskom 
odijelu, misleći, da je ona obično, akoprem nešto finije 
služinče, a za to da ga je zavodski zapovjednik kaznio 
desetdnevnim kućnim zatvorom. 

Tamo je taj komornik saznao i ime tog vašeg do- 
brog prijatelja, a Marta mi ga je više puta spomenula, nu 
kako mi Nijemci hrvatska imena teško izgovaramo i slabo 
pamtimo, tako sam ga ja brzo opet zaboravila, iza kako 
je Marta poslije vjenčanja sa svojim suprugom u ino- 
zemstvo otputovala. Kad je ona sirota čula, što je ko- 
mornik u zavodu doznao i grofu izvijestio, bila je na- 
ravno sva preneražena i poništena, te se je u prvi mah 
činilo, kao da će jadna od siine boli i zdvojnosti umrijeti 
ili poluditi. Plačuć i jecajuć neprestano, nije ona bijedna 
prvi dan ui jesti mogla, te su mati njena i stara grofica 
puno posla imale, dok su ju nekako umirile i utješile, na 
što ju je onda mati kući odvela. 

Cim je Marta u Linac stigla, potraži me odmah dru- 
goga dana, da mi se jadna potuži, kako li je u prvoj svo- 
joj ljubavi nemilo nasjela i nastradala, te da se na mojim 
grudima isplače i izvaj'ka. Ja sam ju svakojako tješila i 
mirila, braneć vašeg prijatelja i predočujuć joj, da on u 
toj stvari možda ni nije toliko kriv, te da će možda doći, 
da joj sve razjasni, i da se s njom izmiri. Nu ona nije o 
njem više ni čutil htjela, nego mi je odrješito odvratila: 
— Ne trebam ja muža, u kom sam se tako ljuto prevarila, 
da već nikad, dok sam živa više vjerovati ne ću, da se 
medju današnjim muškarcima i najmanje prave ljubavi 
i vjernosti naći može. Za to neka me sutra zaprosi, tko 
mfu drago, pa bio to ii kakav otrcani crni Ciganin, — ja 
ću mu odmah svoju ruku pružiti, ni ne pitajuć ga, da li 
me voli ili ne! 

I doskora iza toga dodje po nju ozbiljan prosac — 
barun Wallersheim, koji je već prije u nju silno zaljubljen 
bio i kog je ona već jedanput odbila bila, pošto ga ni živa 
gledati nije mogla, — i pomoćju njene matere i stare 
gjrofice podje mu zaista za rukom, sklonuti ju na to, da 

*e je već koncem lipnja s njome zaručiti, a koncem 
srpnja i vjenčati mogao. Šta sam ja sve radila, da ju od 
toga odvratim, i da ju sklonem na to, da svoju ri^eč opo- 
zove, jer da se je svakako na svoju nesreću prenaglila, 
— nu sve bijaše uzalud, jer bi mi svaki put odgovorila, 
da ona kod te svoje odluke ostaje, jer da će njom barem 
svojoj majci i staroj svojoj dobročiniteljici grofici Helm- 
born ugodiiti. S materijalnoga gledišta mora se doduše 
p(riznati, da je barun za nju veoma dobra partija, pošto 
on oko pol milijuna svog imetka imade, dočim joj je 
mati u ime miraza sto hiljada forinti, a stara grofica kra- 
jsnu dvokatnicu na Burgrikigu i lijepo imanje kraj Do- 
blinga darovala. Nu kraj svega toga bogatstva ne će ona 
kraj njega nikad sretna ni zadovoljna biti, jer gdje ne 
ima ljubavi, tu ne može ni sreće biti! 

IX. 

Dok mi je Marija ovako sve potanko pripovijedala, 
preotimala je moja duševna bol u meni) sve to veći mah. 
a uz to osjetih u glavi sve to žešće bolove, kao da mi 
mozak kipi, dočim su mi srce i pluća takovi užasni gr- 
čevi stezali, da sam već mislio, da će me zadavite Za to 
se, čim ona dovrši, digoh teškom mukom, te huknuh 
jedva dišuć: — Oprostite, — meni je na jedanput jako 
pozlilo, te za to moram gore u svoju sobu, da malko 
legnem, ne bi li mi odlahnulo! 

I mati i kći skočiše prestrašene, te se uzvrtiše oko 
mene, da mi kojekakvim kućnim lijekovima .pomognu, i 
htjedoše dapače već i po liječnika poslati, nu ia mi se za- 
hvalili, uvjeravajuć ih, da je to migrena, koja kod mene 
dbično doskora prođje, ako odmah legnem i! neko vri- 
jeme mirno ležim. 

Otpratiše me na to obadvije gore u moju sobu, te 
me zamoliše, da samo pozvonim, ako bi mi gorje bilo ili 
ako bi šta trebao, a kad odoše, zaključah vrata iznutra, 
te legoh na divan, a odmah na to obliše me obilne gorke 
suze. Dok su one tekle, bilo mi je nekako laglje, ali kad 
prestadoše teći, zaokupiše mi dušu svakojake strašne 

misli. Prva mi misao bijaše, da će po mene najbolje biti, 
ako si što prije život skončam, da se tim beskrajnosti 
zdvajanja otmem, te sam samo još o tom razmišljao, koji 
da si način smrti odaberem. 

U to mi najednoć pred izmučenom dušom sinu lik 
milog mi oca, komu sam ljubljenim jedincem bio i odmah 
jeknu u meni bolni upit: — A šta će on jadan, kad čuje, 
da sam si sam život skončao jedino za to, da se uklonim 
nesreći, u koju sam se sam svojom lakoumnošću stro- 
valio? — Oh, ta on će bolan odmah za mnom u grob, 
pak će za to bolje i Bogu draže biti, ako već radi njega 
budem mirno i strpljivo podnosio muke svoje, kao pot- 
puno zasluženu kaznu za bezumnu svoju lakomišljenost. 

U toj duševnoj borbi nadvlada u meni napokon si- 
novska ljubav, te stoga odlučih pobožnim nekim ganućem, 
da ću i u napredak podnositi silnu svoju nesreću. Opet 
mi na novo potekoše gorke suze, ali doskora ih obustavi 
blagi san. Zaspah čvrsto, a dušu mi začeše obletavati 
svakojaki ružni i lijepi sni. Napokon mi se pričini u snu, 
kao da sam obamro, te kao da se već spremaju, da me 
živa u grob zakopaju i već sam čuo zveket čekića, kojim 
su nada mnom lijes zakivali, i taj zveket bivao sve to 
glasniji, dok se napokon od njega ne probudih. Začudih 
se, što ga i budan još sveudilj čujem, nu u to opazih, 
da to netko hoće, da kroz vrata u moju sobu silom pro- 
vali. Stoga viknuh glasno: — Tko je? — te skočih brže 
i otključah vrata, da izvirim na trijem, a u isti mah uskli- 
knuše vani dva ženska glasa: — O hvala Bogu! 

Bijaše gostioničarka i njena kćerka, a uz njih dvije 
stajao bravarski šegrt, spreman da vrata obije. Bijahu 
obadvije zaplakane, tako, da su im se u očima suze cak- 
lile. Stara pruži šegrtu nešto sitniša, te mu reče, da ga 
više ne treba, a na to unidjoše obadvije u moju sobu. 
Zatvoriv za sobom vrata* zalomi mati rukama, te huknu 
tronutim glasom: — Oh, gospodine dragi, koliko li se 
nas dvije uplašismo radi vas. — O hvala milom Bogu, 
što vas opet živa i zdrava vidimo, jer smo se već bojale, 
da ćemo vas naći mrtva! 

— Zašto to, — šta se je dogodilo? — upitah ja u 

čudu, ponudiv im, da sjednu, a na to se mati nekako 
čudno nasmjehnu, te pogleda pobožno prama nebu i pro- 
dulji: — Oprostite, gospodine poručnice, i nemojte se lju- 
titi, ali nas dvije ustanovismo nedvojbeno, da ste vi 
nesudjeni dragi uboge Marte, a ne onaj vaš tobožnji dobri 
prijatelj, o kom ste nam jutros pripovijedali. — Znamo 
dobro, da je svakomu teško odavati drugima svoju nesreću, 
te vam ne možemo nf malo zamjeriti, što nam sami ne 
htjedoste odmah povjeriti, da se vi zagledaste u Martu, 
a ne tobože vaš dobri prijatelj. Kad vam je jutros po- 
zlilo, te kad odoste u svoju sobu, razgovarasmo se nas 
dvije još dugo o vama, čudeć se tomu, što se je vijest o 
Martinoj nagloj udaji vas tako nemilo kosnula, da vam je 
dapače i pozlilo. Napokon odleće Marija, da potraži vašu 
prijavnicu, koju nismo još pravo ni pogledale bile i kad 
ona vaše ime pročita, sjeti se odmah, da joj je to ime 
Marta više puta spominjala, pripovijedajuć joj, kako je u 
svojoj ljubavi nastradala. Sad pako zaokupi nas obadvije 
velika briga i strah zbog vas, da si ne ćete u prvoj navali 
zdvajanja život skončati, kao što to u današnje vrijeme 
mladi ljudi često rade, kad im se iznevjeri draga, umjesto 
da se skrušenom molitvom ufeku u milost božju i u 
okrilje svete bogorodice, pak da si onda mjesto izgub- 
ljene drage potraže drugu koju! — Cijelo do podne pre- 
živismo u tom strahu, te više puta poletjeh gore, da na 
vašim vratima prisluškujem, nije li vam se možda šta zla 
dogodilo, — a kad sam u podne dugo i dugo sve to 
jače uzalud lupala, nakariiv pozvati vas, da dodjete obje- 
dovati, mislila sam već za stalno, da ste ili mrtav ili one- 
sviješten, te za to poslah brže po bravara, da nam vaša 
vrata izvana otvori, da vidimo, šta vam je, nu u to 
vi hvala Bogu živ i zdrav pred nas izidjoste. — O dobri 
moj gospodine, vi ste dakle svojom ljubavlju naprama 
našoj lijepoj Marti onako nemilo nastradali! — 0 baš 
vas iskreno sažaljujem! — Nu nemojte zbog toga pod- 
nipošto zdvajati, jer vam to baš ništa ne pomaže, — nego 
si ju izbijte iz glave, pak si potražite drugu! Ima ih 
hvala Bogu dosta na tom svijetu, a vi ste tako mlad i 
lijep, da vas za stalno nijedna, u koju se zagledate, — 


odbiti ne će. Nu sad izvolite k objedu, jer je već kasno, 
te bi nam se jela u kuhinji pokvariti mogla. 

U to pristupi Marija k meni, te pruživ mi lijepu 
svoju bijelu ruku, progovori uz ljubezan smiješak: — 
Oprostite mi, što sam, pripovijedajuć vam o Martinoj 
udaji, o vašem dobrom prijatelju onako oštro govorila, 
jer mi onda nije još ni na kraj pameti bilo, da ste vi i 
on jedna te ista osoba! 

— O molim lijepo! — propentah ja udvorno, stisnuv 
joj ruku, te nastojah, da zabašurim smetenost i nepriliku, 
u koju me obje te ženske dovedoše, dokopav se prave 
moje identičnosti. Kad smo na to zajedno niz stube si- 
lazili, zamoli me mati, da danas s njima u njihovoj sobi . 
objedujem, jer da mi se na licu još vidi, koliko patim 
od silne duševne boli i tuge, što bi si ostali prisutni 
gosti možda svakojako tumačiti mogli, kad bi ja u go- 
stinjskoj sobi objedovao. Pristadoh na to tim radje, što 
me je vukla tajna neka želja, da još što više o nesu- 
djenoj mojoj diki čujem, akoprem je svako spominjanje 
njene osobe u meni nove boli uzbudjivalo. 

Cijelo vrijeme našega objeda bijaše naravno Marta 
jedinim predmetom našega razgovora. Ja im iskreno pri- 
znadoh, što me je na to sklonulo bilo, da sam one kobne 
nedjelje Tominovljevu odoru samovoljno i preko nje- 
gove volje obukao, i kako sam radi samoga stida cijelo 
dosadanje vrijeme oklijevao da pokušam, ne bi li kako 
uzmogao pronaći ju, i s njom se opet izmiriti. Pa kad 
im onda začeh bujnim riječima opisivati neizmjernu svoju 
ljubav naprama njoj, i užasne duševne boli, što sam ih 
radi njenog gubitka dosada prepatio, te kad im napokon 
i to spomenuh, kako sam jutros, čuvši, da se je ona već 
udala, ozbiljno nakanio bio, da si ovdje život skončam, 
te kako me je od toga jedino misao na milog mi oca 
odvratila, — proplakaše obadvije od silnoga ganuća i sa- 
žalijevanja te me uzeše svakojako tješiti i miriti, naro- 
čito pako mati, koja mi je pobožnim nekim ushitom 
neprestano preporučivala, da se utečem skrušenoj mo- 
litvi, jer da je ona u sličnim zgodama najsjegurniji lijek 
od svake ma i najteže duševne boli. 


— 126 — 


Dugo mi još pripovijedahu o Marti, hvaleć u velike 
plemenitost i dobrotu njenog srca i ostale njene vrline i 
krijeposti i kad napokon od stola ustadosmo, i kad im 
rekoh, da ću se popodne vratiti u Beč, a sutradan kući 
otputovati, zaokupiše me obadvije moliti, da još koji 
dan u Linču ostanem, i da ne idem nikud dalje, dok se 
posve ne umirim. Nu ja ostadoh kod svog nauma, te pra- 
štajuć se popodne s njima, zamolih Mariju, neka mi što 
srdačnije pozdravi Martu, kad se sa svog putovanja kući 
vrati, i neka joj moj postupak što bolje može ispriča, a 
onda neka joj kaže, da ju ja nikad — nikad, dok sam 
živ, zaboraviti ne ću, — i da ću se vazda Bogu moliti 
za nju, ne bi li što sretnijom bila na tom bijelom svijetu. 

Suzprežuć suze ganuća otpratiše me obadvije do 
mojih kola, koja su me na kolodvor odvesti imala, pra- 
štajuć se sa mnom čuvstvenom srdačnošću, ko da se sa 
milim kojim bližnjim rodjakom praštaju, tako, da mi je 
gotovo teško bilo ostaviti dom, u kom sam u svojoj ljutoj 
boli toliko iskrene sućuti našao bio. 

Vrativ se u Beč, začeh se odmah spremati na put, 
a sutradan u jutro odpremih Gjuki slijedeću brzojavku: — 
Sva je moja sreća propala u bezdan. — Dolazim sutra k 
tebi. 

Iza toga javih se predpodne kod mjestnog zapovje- 
dničtva, da odlazim iz Beča, a večernjim vlakom južne 
željeznice odjurih preko Semeringa, Zidanog mosta i Za- 
greba do Siska, a odanle na kolima u zavičaj milog si 
pobratima Gjuke, da na njegovoj vjernoj i poštenoj grudi 
potražim utjehe i olakšice teškoj boli srca svoga. 

* 

U proljeću godine 1873. dogovorismo se ja i Gjuka 
i još nekoliko nekadašnjih zavodskih drugova, da ćemo 
se polovicom mjeseca svibnja u Beču sastati, da si ta- 
mošnju svjetsku izložbu u Prateru što bolje pogledamo. 
Bijaše to silno i burno veselje, kad se nas preko polovice 
nekadanjeg našeg tečaja poslije nekoliko godina rastanka 
opet u lijepoj prijestolnici živi i zdravi snadjosmo, izgr- 
lismo i izljubismo. 

Prva dva dana bijasmo vazda na okupu, pohadjajuć 

zajedno izložbu, i ostale znamenitosti grada, te điveć mu 
se gorostasnom napredku, postignutom u to nekoliko go- 
dina. Nu već treći dan odvojiše se neki od nas, da 
obidju stare staze svoje, i da vide, šta im nekadanji znanci 
i znanice rade, al ja i Gjuka ostadosmo sveudilj zajedno, 
pohadjajuć redovito svaki dan izložbu. 

Jednog četvrtka bijasmo sa pregledanjem izložaka u 
Rotondi gotovi, te izidjosmo oko podne na takozvani 
Hauptallee, da se onuda u grad vratimo. U to me na- 
jedanput spopade želja, da još jednoč vidim zaklonjenu 
onu čistinu u Doljnjem Prateru i onu klupu, na kojoj 
sam nekoč Marti svoju ljubav priznao, te za to predložih 
Gjuki, da se onuda u grad vratimo, da mu ono za mene 
tako sveto mjestance pokažem, razlažuć mu, kako ćemo 
tim pravcem brže do naše gostione doći, i kako se ne 
ćemo onuda kroz toliku svjetinu protiskivati morati. Nu 
on ne htjede ni da čuje o tom, nego mi ozbiljno odvrati: 
A šta bi ti to koristilo? — Hočeš da iznova uzbudiš u 
sebi staru bol, tek što se je donekle utišala? — Okani se, 
molim te, toga, i zaboravi radje ono, što se više promi- 
jeniti ne da! 

Ozlovoljen nešto ovim Gjukinim prigovorom podjoh 
s njime dalje niz Hauptallee, protiskavajuć se teškom 
mukom kroz silnu onu vrevu. 

U to nasta najednom tolika stiska, da su redari 
daljnju vožnju kočija na nekoliko časova obustaviti mo- 
rali, da se ne bi kakova nesreća dogodila, a kad se onaj 
gusti čvor silne one pješadije ponešto razmota, smjedoše 
kolija još neko vrijeme samo polaganim korakom dalje 
voziti, sve dotle, dok je stiska trajala. 

Izmedju mnogobrojnih onih svakovrstnih kočija, koje 
su polagano nam u susret dolazile, pade nam već iz da- 
leka osobito jedna u oči, jer je svojim sjajem i svojom 
elegantnošću sve ostale nađkriljivala. Vukoše ju dva pre- 
Tcrasna bijelca prave arapske pasmine, a na boku sje- 
djahu dva kočijaša u sjajnoj livreji, imajući jedan i drugi 
veliku i krasnu kitu cvjeća nad grudma prikopčanu. Ko- 
čija bijaše otvorena, a gdjegod bi se pojavila, nastala bi 
oko nje na novo silna stiska prolazeće svjetine, tako, da 


s 


— 128 — 


se je već činilo, kao da će se kolni promet opet obustaviti 
morat. U toj kočiji sjedio s lijeva veoma elegantno odjeven 
suhonjast i crnomanjast gospodin kakovih 40 godina star, 
a do njega s desna sjedila mlada, vanredno fino i ele- 
gantno odjevena dama neobične, i upravo divne ljepote. 
Oboje se klanjahu desno i lijevo, odzdravljajući mnogo- 
brojnim onim predstavnicima elegantnoga svijeta, koji ih 
najbiranijom udvornošću sa svih strana pozdravljahu. 

S nama usporedo protiskavala se dva elegantna go- 
spodina, a jedan njih upozori druga svoga na onu ko- 
čiju, te reče: — Čuješ, ako hoćeš, da vidiš najdivniju 
ljepoticu naše priejstolnice, a ti sada dobro pogledji onu 
damu u onoj kočiji sa dva bijelca, jer tako šta divna 
niti si kada vidio, niti ćeš kada opet vidjeti! 

Čuvši te riječi, zagledasmo se ja i Gjuka u onu kočiju, 
a kada bijaše već posve blizu nas, protrnuh najedanput 
od silne nenadane uzbudjenosti, prepoznav u onoj dami — 
izgubljenu moju diku, — lijepu Martu! — Bijaše u licu i u 
tijelu nekako punija, al još sveudilj lijepa i divna kao vedra 
proljetna zora. Stadoh ko okamenjen, zagledav se u nju 
kao u kakvu nebesku prikazu, a kad me i ona slučajno 
pogleda, pozdravih ju što sam ljepše mogao. Primijetiv moj 
pozdrav, razvali ona časak u mene divne svoje modre 
oci, problijediv u isti mah poput bijelog liljana, ali odmah 
na to prosu joj se andjeoskim lišćem žarko i nježno ru- 
menilo. Kimnuv mi lijepom svojom glavicom u znak od- 
zdrava, nasmjehnu tni se nekako bolno i tužno, kao . da 
mi hoće da kaže: — Vidiš, da si onda pametniji i od- 
važniji bio, sjedio bi ti sada ovdje kraj mene i mi bi 
oboje sretni bili! — U to podje njena kočija dalje, a 
ona se još jedanput za mnom obazre, ja jadan pako 
stajah nepomično, gledjuć tužno za njom, dok mi ju na- 
pokon daljina vidu mojemu ne ote. 

— Šta ti je za Boga? — upita me u to Gjuka, 
uhvativ mi se pod ruku. — Ta eto si sav problijedio ko 
krpa, a uz to drhćeš, kao da te groznica trese. Je li ti 
pozlilo, ili te je možda občinila divna ona ljepotica, koja 
se je netom kraj nas provezla i koju si ti onako lijepo 
pozdravio? — Tko je ona? — Nije li to možda tvoja 

nekadanja nesudjena dika, — tvoj izgubljeni biser? — 
No daj govori već jednoć! 

Uzdahnuh duboko, te huknuh jedva dišuć: — Ah 
pogodio si, dragi pobratime, — ona je, nezaboravna moja 
Marta ! 

Gjuka me pogleda s izrazom sažaljevanja, te stisnuv 
mi ruku progovori tronutim glasom: — Amice dtragi, 
iskreno te sažaljujem, jer si u njoj zaista vanredno lijep 
i upravo neprocijeniv biser izgubio. — Otkad sam živ, 
nisam takove ljepote nigdje još vidio! — Nu šta bi ti 
koristilo, da još sveudilj za njom gitieš i uzdišeš, gdje je 
ona već nekoliko godina za drugog udata? -- Za to ti 
ne preostaje drugo, van da sa dičnim našim Preradovićem 
svojemu srcu zapjevaš: 

Nije Marta tvoja više, 

Već za drugog ona diše, 

Drugi ljubi zlato tvoje, 

Miruj, miruj srce moje! 

A onda, da se pomoliš Bogu, ne bi li ti pomogao, 
da si možeš taj svoj izgubljeni biser što prije drugim 
kojim nadomjestiti! 

Ne mogav na te Gjukine riječi ništa odgovoriti, 
vratih se s njime u grad, gdje je on sa mnom još puno 
posla imao, dok me je ponešto umirio i utješio, susprežuć 
i suzbijajuć u meni daljnje tugovanje za nezaboravnom 
mojom Martom. — Od onda je nikad više ne vidjeh. — 
Bijaše ona za mene i ostade za vazda — jedino mojom 
vlastitom krivnjom — izgubljeni biser! 

Vrag u velikom bubnju („Dom i sviet“ 1891.) ... 13 
Moj prvi sladoled („Prosvjeta" 1905.) 23 

Svezak II. 

Spasonosna molitva („Obzor" 1901.) 3 

Nešto sa drugoga svieta („Obzor" 1901.) .... 13 

Skupa šala („Nada" 1897.) 35 

Svezak III. 


Strašna uspomena („Nada" 1901.) 3 

Izgubljeni biser („Vienac" i posebno izdanje 1900.) . 55 


Ciene. 

Pojedini svezci K 1*20. — Sva tri svezka zajedno 
K 3. — Djaci, škole, knjižnice i čitaonice dobi- 
vaju cielo djelo za K 2, a pojedine svezke po 80 filira. 

